現傳諸書중의 元曉聖師撰述文   存

金   煐 泰  監修

李   起 雲  集註

Ⅰ. 韓 國 篇

Ⅱ. 中 國 篇

Ⅲ. 日 本 篇

Ⅰ. 韓 國 篇

차         례

1. 新羅時代

1) 憬興

(1) □三彌勒經疏□

2) 玄一

(1) □無量壽經記□

3) 表員

(1) □華嚴經文義要決問答□

4) 遁倫

(1) □瑜伽論記□

5) 太賢

(1) □梵網經古迹記□

(2) □成唯識論學記□

6) 見登

(1) □大乘起信論同異略集□

(2) □華嚴一乘佛性妙義□

2. 高麗時代

1) 均如

(1) □一乘法界圖圓通記□

(2) □釋華嚴旨歸章圓通   □

(3) □釋華嚴三寶章圓通記□

(4) □釋華嚴敎分記圓通   □

2) 知訥

(1) □勸修定慧結社文□

(2) □法集別行錄節要幷入私記□

(3) □華嚴論節要□

3) 瑞龍

(1) □南明泉和尙頌證道歌事實□

4) 普幻

(1) □首楞嚴經環解刪補記□

3. 朝鮮時代

1) 性聰

(1) □大乘起信論疏筆削記會編□

2) 明眼

(1) □般若波羅蜜多心經略   連珠記會編□

3) 快善

(1) □請擇法報恩文□

4) 捌關

(1) □三門直指□

Ⅰ. 韓 國 篇

1. 新羅時代

1) 憬興

(1) □三彌勒經疏□ 1卷

① 元曉師云 經云 於初夜分以下爲發起序 謂如來放光及化佛授記者 卽敎起所因故1)

2) 玄一

(1) □無量壽經記□ 1卷

卷上

① 言金剛那羅延者  那羅延是梵音 此   勝力 然毗細天力等風輪力  是故同得那羅延名[出元曉師金光明記及小論說]2)

3) 表員

(1) □華嚴經文義要決問答□ 4卷

卷一

①  三釋 此佛是十佛之身  通三世間以說十信及三賢等地前所見非實報故  然居華藏 非局化故 國土身等 非前二故  具攝前二 性融通故 具足主半如帝網故 是故  唯是同遍法界十佛之身 後說合於經意 元曉又多同說3)

② 問何道理 名六相也 答元曉師云 此中總別二相 標其法界緣起道理 以其別緣  而起總德 同異二相 明其緣起相應道理 成壞二相 顯此緣起 離邊道理

③ 問論云 如世界成壞者何義耶  答曉云 以易顯難 如三千界成一世界 卽成卽壞  易可了知 又說此句擧事喩理 謂世界成時風輪等法 次第聚集 則有世界  世界壞時 山海等物次第散滅 則無世界 十句總別 其義相似 攬別成總 似世界壞 不可說無  開散總作別 似世界壞 不可說有 但世界成壞 是事成壞故 成時非壞 壞時非成 六相成壞  是理成壞故 成卽是壞 壞卽是成 但取小分相似爲喩 4)

④ 元曉師云  詮普法義故 此中有二 一者異體  二同體 就初中有二 一相入  二相卽 所以有此二門者 以諸緣起皆有二義故  一有力無力義 此望力用 二有體無體義  望此自體 由初義故得相入 由後義故得相卽 初中自有全力 所以能攝他 他全無力故  所以能入 他有力自無力 反上可知  不據自體 故非相卽  力用交徹 故成相入 又由二力二無力各不俱故 無彼不相入 有力無力無力有力無二故 是故常相入 二空有中 由自若有時他必無  故他卽自 何以故 由他無性以自作故 二由自若空時他必是有 故自卽他 何以故  由自無性用他作故 一云 若鬪一緣 餘不成起緣全一切成起 一起成故 緣義方立是故一緣是能起 多緣及果俱足所起是卽多爲一成 多是無體 一能作多 一是有體 然此義 後 更說也 以二有二空各不俱故 無彼不相卽 有無無有無二故 是故常相卽 又以體收用  無別用故 唯是相卽  若不爾者 緣起不成  有自性等過 見之可思  於中光明相入 此中有二門 一向上去 二向下來 向上去中 亦有十門 一者一是本數 何以故 緣成故 乃至十者一中十 何以故 若無一卽十不成故 則一有全力故 攝於十也  仍十非一 辨餘九門 亦如是 一一皆有十  准例可知 義相師云 中門中 向上來 向下去 卽門中 向上去 向下來 前後言錯 故不用也 向十數中 亦十門 一者十  何以故  緣成故 乃至十者十中一 謂若無十  則一不成故 則一無全力 歸於十也 仍一非十矣  餘例然 如是本末二門中 具足十門 餘一一錢中  准以思之 此中數數法者 一者十二者十中九 乃至十者十中一 此約異門相望說耳5)

卷二

⑤ 曉云  謂一切世界 入一微塵 一微塵入一切世界 一微塵 一切亦爾 三世諸劫 入一刹那  一刹那入三世 謂劫 如諸大少促相入 餘一切門相入亦爾 如一刹那 一切亦爾 如說相是亦爾 謂一切法及一切門  一是一切 是一如是廣蕩 名爲普法

⑥ 元曉師云 略而言之  有十種因 一者一與一切 互爲鏡影 如帝網故  二者一與一切 更互緣集 如錢數故 三者皆唯是識 如夢境故 四者皆非實有 如幻事故  五者同相異 通一切故 六者至大至少 齊一量故  七者法性緣起 離性故 八者一心法體 非一異故  九者無碍法界 無邊無中故 十者法界法爾 無障無碍故

⑦ 元曉師云 一南方說言 旣稱不思議 唯聖境界  二乘不測 凡豈能解 故且置而不釋耳 二此主師云 大無大相故 大得入少 少無小相故 小得容大 三師云 大不自大  由少故大 少不自小 由大故小 由小故大  大名少大 由大故少 少名大小 以少是大少 故得容大  大是少大 故得入少 則破第二師入義 言旣無大相 是卽無大 誰大入小耶 小無小相  是卽無少 誰容大耶 若言有無相之大無相之小 故得容入者 今重考之 無相之大 猶有大而無大耶  若言有大 卽猶有相 如其無相 卽無有大  無相有大 不應理故 四破第三師義 言所言小大  爲大於大小耶 謂不大於大小耶 若言不大者 卽不名小大 以小大同於大小故 若言大者  卽不得入大小於小大 以大少少於少大故 若言雖大少 少於少大  大於大少 而以不入入故得入者 以入不入 故不能入 以不入入異於入不入故 如大小異於少大故  大少於少大 以不入入故  得入少大 於大少以入不入故  不得入 若言以不入入故小大亦入大小者  以不大大故  小大亦是大少 若此不許 彼亦不許 若皆許者  大少雜亂 是故 當知第三師義 亦不得成相入義也  旣不相入 何得相是 故今便明相入相是  相入之由 非一衆多 今且出一 所謂至大至小  齊一量故 所有大小 皆得相入  如華嚴經言 欲知至大有小相  菩薩因此初發心 是義云何  言至大者 所謂無外 如其外 非至大故  至小亦爾 所謂無內 設有內者 非至小故  無外之大 所謂大   無內之小 所謂隣    無內故亦無外 外與內 必相待故 是卽至小  齊於至大 大   無外故 亦無內 是卽至大同於至小  故云至大有小相也 若能知如是大少同量 卽於一切大小  皆得無所障碍 卽是不可思議解脫 故言因是初發心也 何者 須彌雖大  而猶小於無外 芥子雖小 而猶大於無內 當知大   無外 入芥子而無遺 同於至小故 隣   無內  含須彌而有餘 同於至大故 況乎高座入於方丈 須彌入於芥子 芥子雖小 而猶巨於大   須彌雖大 而猶細於極微 今將細極微之須彌 入寬大   之芥子  如是相入 有何所難 但以芥子雖巨大     而不增其細量 須彌雖細極微 而不成其高形  由是道理 不可思議耳 是謂大少相入之由 相是之緣  亦出一種 所謂同相異相不相離故  何謂異相 諸法自相覺異故 言同相者  所謂諸法一相智門 謂一切法皆是有 有自相故  亦皆無 無他相故 同是是同非皆法皆一等  如是同異不相捨離 以異不離同故 一切是一也  同不離異故 一是一切也 由是道理 一與一切 無障無碍 故能以七日作一劫 以一劫作七日6)

⑧ 二師同云 有二門 一本識 能持諸法種子 名爲法界 如論云 無始時來界等 此約同義

⑨ 二無爲法界 二師同云 亦有二門  一性淨門 謂在凡位 性恒淨故 眞空一味  無差別故 此義出智度論等 二離垢門 謂由對治方顯淨故 隨行淺深 分十種故  如遍滿等十種法界 三亦有爲亦無爲法界者 法藏云師 亦有二門 一隨相門  謂受想行蘊 及五種色 幷八無爲 此十六法  唯意識所知故 十八界名法界也 十二處門 亦名法處此義出大法論也 曉公此爲第三門也 二無碍門  謂一心法界 含有眞如生滅二 通作有爲無爲所依  於眞俗法 無所偏黨 於一切門 無所不通  是故 說明無碍 其猶攝水之波非靜  攝波之水非動 故經云 於無爲界 出有爲界  而亦不壞無爲之性 起信論云 不達一法界 故心不相應 忽然念起 名爲無明  曉公此爲第四門8)

⑩ 一乘義 三門同前

第一釋名者 一者無他之義 因無異趣 果無別酬 因果相成  其體不成 名之爲一乘者運載之義 行能運人 所乘故名爲乘 又一道一切聖人所遊之路 更無別岐  故名一道 道以能通爲義 乘以能運爲功 乘動而出 出到菩提 道靜而通 通入涅槃 若依此義  理非遷動 但道無乘 行有進趣  唯乘乖道 又如經說 卽此法界  流轉五道 名爲衆生 返流盡源  說名爲佛 若依此意 理非生滅 故能隨緣而有運動  正當乘義 行是生滅 無去無來 故無遷動  直當道名 通而言之 理中具有道乘之義  離理相門 本來靜故 約離性門 隨緣動故  行中亦具道乘二義 依生滅門 無遷動故 依相續門 有遷動故 若依是名 如言取義  是謂智障 諸有所得非乘 是卽若理若行 皆無所得  方爲聖人所遊所乘 聖人所乘 無行非理 聖人所遊  無理非行 所以無理無行方爲理行 無道無乘  乃爲道乘 當知非釋名之爲難 得意之不易耳  說使直爾依名辨義 不還破折其名義者 是謂結名 非釋名也上來元曉師言 宜審記知之9)

⑪ 曉云 且依法門 應作是說 盡理而說 未必然也

⑫ 曉公云 如耆婆醫 常作是說 天下所有莫非是藥 菩薩亦爾 說一切法莫非菩提10)

⑬ 唐新羅元曉法師  亦立四敎 一三乘別敎 如四諦敎緣起經等  二三乘通敎 如般若敎深密經等  三一乘分敎[如瓔珞及梵網經等]  四一乘滿敎 謂華嚴經普賢敎  三乘共學 名三乘敎 於中 未明法空  名別相敎 通說法空 是爲通敎 不共二乘 名一乘敎  於中 未顯普法 名隨分敎 窮明普法 名圓滿敎 具顯如華嚴疏中11)

4) 遁倫

(1) □瑜伽論記□ 48卷

① 新羅曉法師云 自性淸淨心名爲阿摩羅 與第八賴耶識 體同義別12)

② 新羅元曉師云  三摩地之與三昧名義各異 所以知者 如金光明經第三卷中  明十地定 初三地定名三摩提 後七地定名三昧 其若一名而譯有訛正者  何故一師譯經之中或名三昧或名三摩提 告知異也 今謂之不然 彼經云 三摩提者  卽今所言三摩   多 此云等引 彼云 三昧者 舊飜名正受 卽今云三摩地飜名等持 二義別故 上上各名影略互顯也13)

5) 太賢 (742~764)

(1) □梵網經古迹記□ 4卷

① 元曉師云 若於三乘敎發心卽有失 若聞一乘敎 永無退失故 然新敎宗 難可依定14)

(2) □成唯識論學記□ 6卷

① 曉云 更有佛證第十一如  大品經有獨空言故 旣斷十障 證十法界 十一障應有所所障 非也 無誠證故 若所詮理有第十一 能證勝行例亦應爾  然果唯滿因所立行 無第十一波羅蜜多 此亦應爾 但極圓明因所證理  故名爲果 無別所證 若有新增 應如十地  餘所圓明卽未果攝 漸證十法頓圓明時  有微細障 立第十一 不應准此增行及如  若初地中已達一切 何故彼障唯名異生15)

6) 見登

(1) □大乘起信論同異略集□ 2卷

① 丘龍和諍論云  夫佛地萬德略有二門 若從因生起之門 報佛功德刹那生滅 初師所說且得此門 若就息緣歸原之門 報佛功德凝然常住 後師所說亦得此門  隨一一德有此二門 二門相通不相違背 故其動靜是如來具足 如是三種淸淨無量等16)

② 丘龍釋云  此初業相 雖有動念而是極細能所未分 其本無明當知亦爾  如無想論云 問此識何相何境 答相及境不可分別 以體無異等 第二轉相雖有能緣而未顯所緣境相  直是外向非託境故 如攝論云  意識緣三世及非三世境 是則可知 此識所緣境不可知故  是約轉相現本識也 第三現相  依前轉相能現境界 如四卷楞伽云 大慧略說有三種識  廣說有八相 何等爲三 謂眞識現識分別事識 譬如明鏡持諸色像 現識所現亦復如是等

③ 丘龍解云  初之一相是第七識 次四相者在生起識  後一相者彼所生果也  初智相者 是第七識   中之始 始有慧數 分別我塵 故名智相 17)

④ 丘龍會云  或有說者 黎耶心卽是異熟法 但爲業惑之所辨生  是故業惑盡時本識亦盡 然於佛果位 亦有福慧二行所惑大圓鏡智相應淨識 而於二處心義是同  以是義說心王至佛果耳 或有說者  自相心體 擧體爲彼無明所起 而是動靜令起非謂辨無令有  是故此心之動 因無明起名爲業相 此動之心本自爲心名爲自相 自相義門不由無明  然卽此無明所動之心 亦有自類相生之義  故無自然之過 而有不滅之義 無明盡時動相隨滅  心隨始覺還歸本源 或有說者 二師所說 皆有道理 皆依聖典之所說  故初師所說得瑜伽意 後師義者得起信意 當知二義皆不可說 雖不可說而亦可說 以雖非緣而非不然

⑤ 丘龍判云 八識心王是從一心所來故 隨其流處皆作心王 其一心爲諸法宗源  故其心所等是無明處來 皆取塵別相 隨其流處 皆作心所 其本無明執着差別相  故是非主義故 然則心王雖云 一心 而心所是可有別體18)

⑥ 四種法熏習義…一者 淨法名爲眞如 象龍同云 生滅門中眞如也  非眞如門以無熏生義故19)

⑦ 一切衆生皆有佛性皆成佛果 其五種性等者 就習性門 亦就依持門等20)

⑧ 丘龍會云  然此識中想數爲首 取相分別卽不了達無相眞如 故名法執 亦名無明  非推求性計度實有故 無慧等餘心數法 又此妄想最初極微細 唯與大圓鏡智相違  是故不妨諸轉識智 由此義故亦能受 是無記故 非極香臭之所記故  如人衣等仙卽覺臭而亦能受香臭所熏 非極臭故 此識亦爾 如攝論云 無記者不可記極香臭義故21)

⑨ 丘龍和會報化身經論異說云 如同性經說  穢土成佛名爲化身  淨土聖道名爲報身 金鼓經說三十二相八十種好等相名爲應身 隨六道所現之身名爲化身  依攝論說地前所見名爲變化身 地上所見名受用身

⑩ 難陀論師等云 緣阿賴耶識自體而作我行 兼緣彼識體上諸相分 作我所行等 … 元曉師等取後釋 以爲正義22)

⑪ 丘龍解云  此中所發無漏業者 方便道中分道善根 不爲三漏所發所潤  不受三有故名無漏 當知集諦有其二種 謂有漏集諦無漏集諦所生苦諦 亦有二種  謂有爲苦諦無爲苦諦 如寶性論云 云何名爲世間  以三界相 以鏡像法  故此明何義 依無漏界中有三種意生身 應知彼因無漏善根所作名爲世間 以離有漏諸業煩惱所作法 故亦名涅槃 依此義故 勝經云 有有爲世間 有無爲世間 有有爲涅槃 有無爲涅槃  故能發業中亦有二種 一無明住地能發引業 二愛取濕氣能發生無明住地 所以能發引生死業者 由此無明  迷自心性本無起動終無變異緣此勢力 堪能發起感生意生身變易生死業 菩薩見道永離能所  隨分通達本無起動 是故雖有無明而不成感生之業 由此勢力 其後所起方便道等亦應不成感生之業 例如二乘見道已後雖有俱生我見無明  而不得成總報之業 當知此中道理亦爾 所以人執習氣法執分別不能發此無漏業者 若於二乘不無此義 但菩薩方便道中 爲對治彼修無漏業障治相違  故此亦如是無明住地非無漏業所能伏滅 是故能發如是無明通發三乘無漏引業  故唯說此爲方便也 發生業時唯能潤業發能取種子 令成能如 非發現起無漏之業  由是義故愛取習氣妄想分別能發生業 如智度論說阿毗跋致菩薩習氣力 故受法性生身  是顯發生業義  寶性論云 緣相者 謂無明住地與行作緣  如無明緣行 此亦如是故此明發引業義 又彼論云  緣彼無明住地 緣細想戱論習因無漏業  生於意法 是文俱顯二種發義 次明結生相續力者  羅漢獨覺受彼生時 我愛習氣在隨眠位結生相續 若諸菩薩智力所引結生相續不須習氣 此中結生及發生業是煩惱 功能 此等皆在六染中故 發引業者 是智碍力無明住地六染故  又此智碍別有二種殊勝功能 一此無明動眞如流轉生死 如經說言 卽此法身流轉五道說明衆生  此起信論云 自性淸淨心因無明風動故 二此無明能熏眞如變生一切識等 如楞伽經云  不思議熏不思議變是現識因 此論文云  眞如淨法實無於染 但以無明而薰習故 卽有染相故  由有如是二種力 故能作二種生死依正 如夫人經云 此三地彼三種意生身生及無漏業生  皆依無明住地 有緣非無緣故 當知無明其力殊勝 如偈中說 般若力最勝能至無所爲  而無不爲故 一切生死中無明力最大能動一法界 遍生二生死23)

⑫ 丘龍解云 十信以前名邪定聚 十住已上名正定聚 其二中間名不定聚 卽十信行也

⑬ 象龍二德云 今依此論 十住之初卽不退墮下二乘地 況諸惡趣及凡地耶24)

(2) □華嚴一乘成佛妙義□ 1卷

① 元曉和尙劫義云 大論云 時節歲無量名爲小劫 旣多時中在三萬如夫人  何可無二萬餘子 故知與三乘人壽八萬歲時輪王出世全別25)

② 曉劫義云 第八明聲聞藏中二十風劫中隨一一劫 爲第一數  從此一數至十爲第二數 卽以第二爲數至十爲第三數  卽當百劫卽以三數爲一 從此一數至十爲第四數  卽當千劫卽以第四從一爲數至十爲第五數  卽當萬劫卽以第五數爲一數 從此一數至十爲第六數  卽當億劫  以第六數爲一數 從一數至十爲第六數  卽當十億劫  以第六數爲一數 從一數至十爲第七數 卽當十億劫 以第七數 爲一數從一數至十爲第八數 卽當此間百億梵名爲俱    如此轉數至第六十大數去一大僧祇劫 以此三段數故 云大乘祇劫 故俱舍云 八十中大劫大劫三無數26)

2. 高麗時代

1) 均如(923~873)

(1) □一乘法界圖圓通記□ 2卷

① 道身章元曉法師曰 小之大義能容大 大之小義入小中27)

② 華嚴宗要云 此明所詮普法義者 乃至正是此經所詮之義28)

③ 普法記云 數錢之法 智嚴法師所說之義 義相法師所傳之辭 思量此義 有道理故

④ 又宗要云 此數錢門 儼法師出 亦有道理 古今取之29)

(2) □釋華嚴旨歸章圓通   □ 2卷

① 花嚴宗要云 三十六品 … 華嚴宗要中 三十六品者 有本品 有子品 從本品數也

② 初中以少非定小等者 道申章曉公云 小之大義 能容大 大之小義 入小中之義30)

(3) □釋華嚴三寶章圓通記□ 2卷

① 問曉公涅槃宗要中 釋此四句 略有四義 現二門故 別因果性故  開四意故 遮二邊故31)

(4) □釋華嚴敎分記圓通□ 10卷

卷三

① 曉公云 於內各別  如實不見 阿陀那等者 於內定心 各別所詮之法  通達諸識 離言說性 不取隨言所詮之義故

② 曉公釋云  阿陀那者 此言執持故  於身隨逐者 生生不離故 執持者  執持色根故 如對法論釋此義云 阿陀那者 謂能數數 今生相續 持諸根等 令不壞故32)

③ 曉公云 五性差別之義 是依持門 如是會通兩家之諍 皆有佛性之說 是緣起門33)

④ 曉公和諍論引三師說  問諸師所說何非何是 答又有說者 諸說皆是 何以故  各依聖敎 而成立故 是義云何 若依作因受果之門  新熏種子 正爲因緣 於生自果 有功能故 云云 若依從性成果之門 唯本性界 正爲種子云云 若就和合生果門者  新熏種子 雖唯功能 如其無性 果卽不生  生果由性 性卽爲因 雖有本性  若無新熏 卽無功能 功能生果  豈非種子 故依此門 卽當說云 有二種子 共生一果 三菩薩義 及曉和尙 會成一宗 合爲四說

⑤ 曉師一道章云 種性位者 略有四句 一定位限 二出主體 三明勢力 四辨相狀34)

⑥ 曉公涅槃宗要云 第五非因非果 非常非無常性者 如德王品云  善有二種 有漏無漏 佛性非有漏非無漏 是故不斷 復有二種  一者常 二者無常 佛性非常非無常 是故不斷  獅子吼中 言佛性者 有因有因因 有果有果果 有因者 卽十二因緣 因因者  卽是智惠 有果者 卽是阿   菩提 果果者  卽是無上大般涅槃 如是等文 同現一心非因果性 所以然者 性淨本覺 是無流善 隨染衆善  是有流善 一心之體 不當二門故 非有漏非無漏  又佛果是常善 因是無常善 一心之體 非因非果故 非常非無常 若心是因 不能作果  如其是果 不能作因 良由一心 非因非果故 得作因 亦能爲果 亦作因因 及爲果果故  言佛性者 有因有因因 有果有果果 是故當知 前說四門染淨二因 當現二果 其性無二  唯是一心 一心唯佛所體故 說是心名爲佛性35)

⑦ 宗要云 第二明佛性之義  六門分別 一出體性 乃至六會通門 出體門內  亦有二重 先敍諸說 後判是非 昔來諸說 雖有百家 義類相攝 不出六種 第一師云  當有佛果 爲佛性體云云 第二師云 現有衆生 爲佛性體云云  第三師云 衆生之心 異口木石 乃至說心性爲正因體云云 第四師云 心有神靈 不失之性 乃至說心神爲正因體 第五師云 阿賴耶識 法爾種子 爲佛性體 第六師云  阿摩羅識 眞如解性 爲佛性體云云 次判是非者 此諸師說 皆是皆非 所以然者 佛性非然非不然故 以非然故 諸說皆非 非不然故 諸說皆是  是義云何 六師所說 不出二途 初說指於當有之果 後五同據本有之因 此後五中  亦爲二例 後一在於眞諦 前四墮於俗諦 俗諦四說 不出人法 前一擧人 後三擧法 擧法三義 不過起伏  後一種子 前二上心 上心之內 隨義異說耳 然佛性之體 正是一心 一心之性 遠離諸邊  離諸邊故 都無所當 無所當故 無所不當 所以就心論心 非因非果 非眞非俗 非人非法  非起非伏 如其約緣論心 爲起爲伏 作法作人爲俗爲眞 作因作果 是謂非然非不然36)

⑧ 和諍論云  問一切衆生 皆有佛性耶  當言亦有無性有情耶 答又有說者  於有情界 定有無性 一切界差別故 無始法爾故云云 又有說者 一切衆生  皆有佛性云云 問二師所說 何者爲實 答又有說者  二師所說 皆是實  何以故 皆依聖敎而成立故  法門非一無障碍故 是義云何 眞俗相望 有其二門 謂依持門及緣起門 依持門者  猶如大虛持風輪等 緣起門者 猶如巨海起波浪等 就依持門 眞俗非一 衆生本來法爾差別 故有衆生  從無始來 樂着生死 不可動    就此門內 於是衆生 六處之中 求出世法 可生之性  永不可得故 依此門建立無性有情也 約緣起門 眞妄無二 一切法同一心爲體 故諸衆生  從無始來 無不卽此法界流傳 就此門內 於諸衆生 心神之中 求不可令歸自源者 永不可得  故依此門 建立一切皆有佛性 如是二門 本無相妨

⑨ 宗要云  次約凡位 說有無者 如迦葉品四句中說 或有佛性 一闡提有 善根人無 或有佛性 善根人有  一闡提無 或有佛性 二人俱有  或有佛性 二人皆無 解云  如是四句 現報佛性 非就法身眞如佛性 彼處文勢  必應爾故 四句差別 略有四義 現二門故  別因果故 開四意故 遮二邊故 第一義者 爲現二門 故說四句 何者  前之二門 約依持門說五種性 其後二句 就緣起句 現因果性37)

⑩ 宗要云 如是四句 現報佛性 非就法身眞如佛性

⑪ 宗要中云 初句闡提人有者 不定性人 斷善根時  猶有作佛法爾種子故 善根人無者 決定二乘 有善根時 無如前說作佛種子故  第二句中 善根人有者 菩薩種性 無斷善根  本來具有作佛種子故 闡提人無者 無性衆生 斷善根時 永無如前菩薩種子故  故知此二句 現五種性也38)

卷四

⑫ 曉公一道章云 下品成就者  是謂煙法 中謂頂法 上謂忍法 是故當知  煙法於惡趣等 未決定離  然若本來上品善根而趣入者 始入下品順解脫分 爾時便能不往惡趣  本來中下而趣入者 雖已趣入而未必然 如瑜伽說39)

⑬ 中邊論曉疏云 問菩薩之人  所修無量 經三無數 是事可爾 中下二乘  齊求自度理應 勝者速成  劣者遲度 何故獨覺極速 四生不及聲聞最疾三生  又麟角喩獨覺百劫而波羅蜜聲聞六十劫耶 答其下劣者 畏苦心急  直求自度 故經少生 其勝根者 畏心少差  有所兼濟 故經多生 如智度論云  聲聞畏惡生死 聞衆生空及四眞諦 如圍中鹿 旣著毒箭  一向求脫 更無他念    支佛 雖厭老病死 猶能小觀甚深因緣 亦能小度衆生  比如犀在圍中 雖被毒箭 猶能顧戀其子 菩薩雖厭老病死 能觀諸法實相 究竟深入十二因緣  通達法空 入無量法性 比如象王 在獵圍中  雖被毒箭 顧視獵者 心無所畏 及將營從安步而去  此中且約犀角喩者 故一向說勝於聲聞 若將部行獨覺 望波羅蜜聲聞 互有勝劣40)

卷五

⑭ 曉師二障章云 三明九十八使門者 見道所斷有八十八 修道所斷有十 總九十八使也 八十八者 謂於欲界苦下有十  道下有八 謂除二見 餘二諦下 各有七種 謂除二見及除戒取 上二戒中修斷有十 不異前說41)

⑮ 曉公二障章云  上說通相無明住地 亦爲二乘隨分所斷 未知如是無明住地  爲有   細 爲無輕重 若有    細故 有斷不斷者 卽應通與八識相應  若是一向心不相應故 無   細輕重異者 云何二乘 有斷不斷 若使同迷我見等惑所迷理故 雖非是    而同斷者 是則末那相應無明 同與見惑 迷無我理故 於見道 亦應共斷 若此細故 不共斷者  彼最極細 何得同斷 答無明住地 其相微密   細輕重 不可定說  故一切種 皆可得說 何者 若就功力增强  遍生諸惑 卽應可說 唯    非細 若就行相未分 非心相應 卽應可說 唯細非    論其所障 障上障下 則可得說 有重有輕 直當自相 一無增微 則應可說 非輕非重 其上無重 其下無輕 亦不可說 唯在中品 但有非輕故 下智能除 由非重故 上智亦斷 非輕重故 中智得滅42)

(16) 有人解云  伏道是地前其事心 此是第六識 法斷道是地上 依根本心是末那  以依緣賴耶識本心故 勝拔道是金剛位 根本心是賴耶識43)

卷六

(17) 曉公疏云 體大者  在眞如門 相用二大 在生滅門 生滅門中  亦有自體 以體從相 故不別說44)

卷七

(18) 曉公 釋此攝論次第云 初三簡非 後三遮過 此義至下委釋也45)

(19) 曉公云 簡外道 自性常因46)

(20) 曉公意者 六義之中 初三簡非 後三遮過47)

卷八

(21) 謂曉公華嚴宗要云  此數錢法門 儼法師所出 亦有道理 故今取之  又曉師普法記云 所言如數錢者  謂智嚴法師所說之義 義相法師所傳之辭  思量此義 有道理故  今須述也48)

2) 知訥(1158~1210)

(1) □勸修定慧結社文□ 1卷

① 且如元曉法師云  如諸世間愚夫觀行 內計有心  外求諸理 求理彌細  轉取外相故 還背理去遠 若天與地 所以終退沒  受無窮生死 智者觀行 與此相反 外忘諸理  內求自心 求心至極 忘理都盡 盡忘所取  取心都滅 所以能得至無理之至理 畢竟無退  還住無住涅槃 又復小聖計心 先有生性 故過微心 小聖以漸細漸微微微三方便得入 得心滅無 無智無照 不異空界 大士解心  本無生性 故離細想 不得滅無 眞照智在證會法界 如是辨別愚夫49)

(2) □法集別行錄節要幷入私記□ 1卷

① 曉公法師亦有彌陀證性偈 深明往古諸佛 先悟後修之門 而今盛行於世  如云 乃往過去久遠世 有一高士號法藏  初發無上菩提心 出俗入道破諸相 雖知一心無二相  而愍群生沒苦海 起六八大超誓願 具修淨業離諸穢是也50)

② 曉公云 難忍能因菩薩行 可言不言大人心51)

③ 華嚴宗要云 趣入法界法門者  無所入故 無所不入 修行無邊行德者 無所得故  無所不得52)

(3) □華嚴論節要□ 3卷

① 第七唐朝海東新羅國元曉法師造此經疏 亦立四敎者 一三乘別敎  如四諦敎緣起經等 二三乘通敎 如般若深蜜經等  三一乘分敎 如瓔珞經 及梵網經等 四一乘滿敎  如華嚴經普賢敎53)

3) 瑞龍

(1) □南明泉和尙頌證道歌事實□ 3卷

① 元曉金剛般若經疏云 施者 受者所施之物 是三輪也 又敎中身口意爲三輪也54)

4) 普幻

(1) □首楞嚴經環解刪補記□ 2卷

① 如曉聖起信疏中 以相續相配識蘊 以   分別 遍計諸法  得長相續故 以執取相配受蘊 以依識蘊  分別違順 領納苦樂故  以計名字相配想蘊 以依受蘊  分別違順等名言相故 以起業相配行蘊 以依想蘊所取名言  而起思數 造作善惡故 其色陰者  若依行蘊所造之業 受六趣身 則合在業繫苦相中 是未來法故

② 曉疏曰 論云 若離業識 卽無見相者 要依業識 乃有轉相  及與現相故離業識 卽無見相也55)

3. 朝鮮時代

1) 性聰(1631~1700)

(1) □大乘起信論疏筆削記會編□ 4卷56)

卷一

①       又解除疑者  汎論疑惑 乃有多途求大乘者 所疑有二 一者疑法  障於發心 二者疑門 障於修行 今立一心法 以遣前疑 開二種門 以遣後疑57)

② 故海東疏 開二門於一心 總括摩羅百八之廣詰 摩羅卽說楞伽經處 以百八句 答大慧菩薩百八問 皆上句眞下句俗  同此二門 示性淨於相染 普綜逾十五之幽致 逾    國  說勝    經處  彼有十五章大義 皆說染而不染  同此生滅之眞如義]  至如鶴林一味之宗  涅槃經  鷲山無二之趣  法華經 金鼓 金光明經  同性 大乘同性經 三身之極果  華嚴纓絡 四階之□因 大品大集 曠蕩之至道 日藏月藏 秘密之玄門 凡此等輩中  衆典之肝心 一以貫之者 其惟此論乎 旣而宗旨深奧 義理無邊58)

卷二

③       非唯無不覺之闇 乃有大智慧光明義等故也 虛空有二義 以況於本覺59)

④ 生相有三 三細也 住相四卽七識四惑 異相六 卽根本六煩惱  滅相有七 卽身三口四60)

⑤       釋成上義  疑云 佛得無念 衆生有念 有無懸隔 何能知也 釋云  衆生有念 本來無念 佛旣得彼無念 無念與念  本來平等 故云無念等故 是故得知也 又釋云  以四相念中各卽無念 故云以無念等也 是故得無念者  遍知四相諸念也61)

⑥       卽於此始 能滅染心之中業相等 相續之相 不滅相續心體  故令隨染本覺之心 逐卽還源 成淳淨圓智 成於應身始覺義也 然此始覺 無別始起 則是本覺隨染作也 今染緣旣息 始還同本 故云淳淨 淳淨智卽智德 餘皆斷德也62)

⑦      楞伽經中 亦同此說 故彼經云(如四卷經言) 大慧  略說有三種識 廣說有八種相 何等爲三 謂眞識現識分別事識63)

⑧ 要異曉公說 下智相卽第七故  故彼文云 言智相者 是第七識    中之始  始有慧數 分別我塵 故名智相 夫人經說  六識及心法智也 若具而言之 緣於本識 計以爲我  緣所現境 計爲我所 今就    現說 依境界心起分別 又此境界 不離現識 猶如影像  不離鏡面 此第七識 直爾內向  計我我所 而不別計心外有塵  故餘處說 還緣彼識  問云何得知第七末那 非但緣識 亦緣六塵    此有二釋(證) 一依比量  二聖言量 比量者  量云意根是有法 必與意識同境故 是宗因云不共所依故  同喩如眼等根 異喩如次第滅意 三支無過  故知意根  行六塵 聖言量者 一金鼓經云 眼根受色 耳分別聲 乃至意根  分別一切諸法 大乘意根 卽是末那 故知 緣  一切也 又對法論十種分別中言 第一相分別者 謂身所居處  所受用義 彼復如其次第  如諸色根器世間色等境界爲相 第二相顯分別者 謂六識身及意  如前所說 所取相而顯現故 此中五識  唯現色等塵 意識及意 通現色根 及器世界色等境界 設使末那 不緣色根器世界等 卽能現分別 唯應取六識 而言及意 故知通緣64)

2) 明眼(1646~1710)

(1) □般若波羅蜜多心經略疏連珠記會編□ 2卷

卷一

① 曉公曰 此中卽顯三種般若說  智者文字般若 及智處者 實相般若 智智  卽觀照般若 是三皆此經之宗65)

3) 快善

(1) □請擇法報恩文□ 1卷

①  若演說 益在金光明經 曉公解說是也66)

4) 捌關

(1) □三門直指□ 1卷

① 故曉公云 智人觀行外忘諸理 內求自心 所以能得至無理之至理也67)

Ⅱ. 中 國 篇

차            례

1. 法藏

(1) □華嚴經探玄記□

2. 澄觀

(1) □大方廣佛華嚴經疏□

(2) □新繹華嚴經七處九會頌釋章□

3. 慧苑

(1) □續華嚴經略通刊定記□

4. 李通玄

(1) □新華嚴經論□

5. 良賁

(1) □仁王護國般若波羅蜜多經疏□

6. 延壽

(1) □宗鏡錄□

(2) □萬善同歸集□

7. 子璿

(1) □起信論疏筆削記□

8. 志福

(1) □釋摩訶衍論通玄□

9. 誅震

1) □金剛三昧經通宗記□

Ⅱ.  中 國 篇

1. 法藏(643`~712)1)

(1) □華嚴經探玄記□ 20卷

卷第一

① 唐朝海東新羅元曉法師造此經疏 亦立四敎 一三乘別敎謂如四諦敎緣起經等  二三乘通敎 謂如般若敎深密經等  三一乘分敎 如瓔珞及梵網經等 四一乘滿敎  謂華嚴經普賢敎2)

2. 澄觀(~839)3)

(1) □大方廣佛華嚴經疏□ 60卷

卷第二

① 唐初新羅元曉法師 亦立四敎 一三乘別敎如四諦敎緣起經等  二三乘通敎如般若敎深密經等 三一乘分敎如梵網經等 四一乘滿敎如華嚴經等4)

(2) □新繹華嚴經七處九會頌釋章□ 1卷

① 新羅元曉法師華嚴關脈義云 初得見文殊者明善財之信心始位  乃至最後不見者名善財之智滿位等 依此明知住十信初位方求法也5)

3. 慧苑

(1) □續華嚴經略疏刊定記□ 15卷

卷一

① 五唐新羅國元曉法師亦立四敎 一三乘別敎如四諦敎緣起經等  二三乘通敎如般若深密經等 三一乘分敎如梵網經等 四一乘滿敎如華嚴經等 然三乘共學名三乘敎不明法空  名別相敎  通說法空是爲通敎 不共二乘名一乘敎於中未顯普法  名隨分敎  復明普法名圓滿敎6)

② 五曉法師立四敎中云  唯明生空明三乘別敎者 此但是小乘敎 何用三名  若言是三中小與大別故名別者 有大乘經  爲異小乘唯說法空 彼亦應名三乘別敎 又云具顯二空  名三乘通敎者 一乘亦應名爲通敎分 滿敎中具二空故 一三雖殊空無異故  又不共二乘名一乘者 法華維摩涅槃等經應非一乘彼經會中有聲聞故7)

4. 李通玄(635~730)

(1) □新華嚴經論□ 40卷

① 唐朝海東新羅元曉法師造此經疏亦立四敎者 一三乘別敎 謂如四諦敎緣起經等  二三乘通敎 謂如般若敎深密經等  三一乘分敎 如瓔珞經及梵網經等 四一乘滿敎  謂華嚴經及普賢敎8)

5. 良賁(~777)

(1) □仁王護國般若波羅蜜多經疏□ 7卷

卷中二

① 言眞相者海東法師云 本覺眞心不藉妄緣名自眞相 業轉如次也  又起信論說業轉現大同 楞伽名有少別9)

② 海東解云 言業相者 根本無明起靜令動動爲業識 極微細故  言轉相者 是能見相依前業相轉成能緣 雖有能緣而未能顯所緣境故 言現相者 卽境界相依前轉相能現境故  故楞伽云 譬如明鏡持諸色像 現識所現 亦復如是 又經下云 頓分別 知自心現  身及身 安立受用境界

③ 熏習者 楞伽經云 不思議熏習 不思議變是現識因  海東解云 根本無明熏彼本覺名不思議熏 本覺隨動說爲熏也 又彼本覺體隨不變 由隨緣故故說爲變  若熏若變心言路絶名不思議 現識因者 據序現說 然其理實是業識因

④ 又因緣者  海東法師解楞伽經 流注雖等辨因緣者 本覺爲因無明爲緣而其業識  異木石有同前解故

⑤ 海東解云 眞謂本覺 現謂第八 餘七俱名分別事識  雖第七識緣外塵 緣第八故名分別事

⑥ 謂流注生住滅相生住滅 海東解云 言流注者唯目第八  三相微隱種現不斷名爲流注 由無明緣  初起業識 故說爲生  相續長劫故名爲住  至金剛定等覺一念斷本無明名流注滅 相生住滅者 謂餘七識心境序顯故名爲相 雖七緣八 望六爲細 具有四或  亦云序故 依彼現識自種諸境緣和生七說爲相生 長劫薰習名爲相住 從末向本漸伏及斷至七地滿名爲相滅10)

6. 延壽(904~975)

(1) □宗鏡錄□ 100卷

卷第三

① 金剛三昧經云 菩薩觀本性 … 失本心王 論釋云 無量功德卽是一心 一心爲主 故名心王 生滅動亂 違此心王 不得還歸 故言失也11)

卷第五

② 金剛三昧經云 … 論釋云 此明方便觀於中有二 一明唯識尋思  更無異事出於名色者 名謂四蘊 色是色蘊  諸不相應皆假建立 離此名色更無別體 故諸有爲之事 皆爲名色所攝 如是諸法唯心所作 離心無境  離境無心 如是名爲唯識尋思 二顯如實智  知法如是不隨文語者 是名尋思所引如實智故 心心於義不分別我者 是義尋思所引如實智故  人法二我皆無有義 所以於中不分別故12)

卷第九

③ 金剛三昧論云  出世之因者 入實相觀出世之果者 一味解脫  故知初則信心而入道 後則證心而得果 始終不出宗鏡矣13)

④ 和諍論 齊凡聖泯自他  一去來 印同異 融延促 混中邊  出世間不可稱不可量不可說不可說之力14)

卷第二十二

⑤ 曉公起信論疏序云  原夫大乘之爲本也 蕭焉寂滅湛爾沖玄 玄之又玄  豈出萬像之表 寂之又寂 猶在百家之談 非象表也 五目不能覩其容 在言裏也 四辯莫能談其狀15)

卷第九十九

⑥ 金剛三昧論云 一切心相本來無本 本無本處 空寂無生  若心無生卽入空寂 空寂心地卽得心空 善男子  無相之心無心無我 一切法相亦復如是者 一切心相種子爲本  求此本種永無所得 若是現在則與果俱 無本末異 如牛兩角 若已過去則無作因  無體性故 猶如兎角 如是道理本來法爾  故言本來無本 又生滅心生必依本處 本處旣無則不得生  當知心相本來無生 故言空寂無生 所入空寂卽是一心 一切所依名之爲地 故言卽入空寂之心地16)

(2) □萬善同歸集□ 3卷

卷中

① 金剛三昧論云 眞俗無二而不守一 由無二故則是一心 不守一故擧體爲二17)

7. 子璿(~1038)

(1) □起信論疏筆削記□ 20卷

卷第五

① 故海東疏云 開二門於一心 總括摩羅百八之廣誥 摩羅卽說楞伽經處 以百八句 大慧菩薩百八問  皆上句眞下句俗 同此二門 示性淨相染 普綜逾   十五之幽致 逾   國說勝   經處 彼有十五章大義 皆說染而不染 同此生滅之眞如義 至如鶴林一味之宗 涅槃經 鷲山無二之趣 法華經  金鼓 金光明經 同性 大乘同性經 三身之極果 華嚴纓絡  四階之深因 大品大集曠蕩之至道 日藏月藏秘密之玄門  凡此等輩中衆典之肝心  一以貫之者 其惟此論乎 旣而宗旨深奧 義理無邊18)

卷第九

②  準海東疏配   生相有三 三細也 住相四 卽七識四惑  異相六 卽根本六煩惱 滅相有七 卽身三口四19)

卷第十 一

③ 言要異曉公說 下智相卽第七故 故彼文云 言智相者  是第七識序中之始 始有慧數 分別我塵故名智相 夫人經說六識及心法智也  若具而言之 緣於本識 計以爲我  緣所現境計爲我所 今就序現  說依境界心起分別 又此境界不離現識 猶如影像不離鏡面  此第七識 直爾內向計我我所 而不別計心外有塵故餘處說 還緣彼識 問云何得知  第七末那非但緣識 亦緣六塵 答此有二釋 一依比量 二聖言量 比量者 量云 意根是有法  必與意識同境故 是宗 因云 不共所依故 同喩如眼等根 異喩如次第滅意  三支無過故知意根 行六塵 聖言量者 一金鼓經云 眼根受色 耳分別聲 乃至意根分別一切諸法  大乘意根卽是末那 故知 緣 一切也 又對法論十種分別中  言第一相分別者 謂身所居處所受用義 彼復如其次第  如諸色根器世間色等境界爲相 第二相顯分別者  謂六識身及意 如前所說所取相 而顯現故  此中五識唯現色等塵  意識及意 通現色根及器世界色等境界  設使末那  不緣色根器世界等 卽能現分別唯應取六識 而言及意 故知通緣20)

※ 이외에도 □海東疏□와 관련된 설명들을 가려보면 다음과 같다.

① 卷第五, 疏又解下別釋疑也 此是海東疏義 此義稍切 故引用之(□大正藏□44, p.320上)

② 卷第二, 疏非唯等者…此文乃是海東疏義(p.341下)

③ 卷第九, 釋云 等者…此上前解 是海東疏(p.347下)

④ 卷第十, 卽於等者…然此段文 是海東 義(p.349)

⑤ 卷第十--, 然前揀六七之文 是海東義…海東無後一意(p.357下)

8. 志福(宋)

(1) □釋摩訶衍論通玄□ 4卷

卷一

① 海東疏云 言心眞如門者  卽釋彼經 寂滅者名爲一心也 心生滅門者 卽釋彼經  一心者 名爲如來藏也 所以然者  一切法無生無滅 本來寂滅 唯是一心 是名心眞如門  又此心體 先有本覺 而隨無明 動作生滅故 於此門 如來之性 隱而不現  名如來藏 乃至是名生滅門21)

卷二

② 海東疏云 今此文中非有相者 是遣初句 非無相者  遣第二句 非非有相非非無相者 遣第四句 非有無俱相者 遣第三句二句 前後隨論者 意皆有道理不相傷也  一異四句 準釋可知22)

9. 誅震(淸代)

1) □金剛三昧經通宗記□ 12卷

卷二

① 曉法師論釋云  皆說一味者 令入一覺味故 卽是大乘欲明一切衆生本來一覺  但由無明 隨夢流轉 皆從如來一味之說 無不終歸一心之源23)

② 善男子 若化衆生  無生於化 不生無化 其化大焉 此明無化之大  昔曉法師論釋云 初句牒能化 後一句歎化大 中二句明正觀相 言無生於化者 初修觀時  破諸有相 於幻化相 滅其生心故 其不生無化者 復遣空於空 於無化空 亦佛生心故24)

※ 知禮(960~1028)

1) □金光明經文句□ 12卷

卷第三下

① 海東法師云 始覺斷障是實斷斷 本覺斷障是不斷斷25)

1. 善珠

1) □唯識分量決□

2) □因明論疏明燈抄□

3) □法苑義鏡□

2. 明一

1) □金光明最勝王經註釋□

3. 願曉

1) □大乘法門章□

2) □金光明最勝王經玄樞□

4. 常騰

1) □註金光明最勝王經□

5. 壽靈

1) □華嚴五敎章指事□

6. 安澄

1) □中論疏記□

7. 最澄

1) □守護國界章□

2) □依憑天台集(依憑集)□

8. 蓮剛

1) □定宗論□

9. 玄叡

1) □大乘三論大義□

10. 圓宗

1) □一乘佛性慧日□

11. 圓眞

1) □諸家敎相同異集□

12. 珍海

1) □決定往生集□

13. 藏俊

1) □因明大疏抄□

2) □唯量抄□

14. 高辨

1) □ 催邪輪□

2) □催邪輪 莊嚴記□

15. 圓琳

1) □菩薩戒義□

16. 良忠

1) □觀經疏傳通記□

17. 聖詮

1) □華嚴五敎章深意□

18. 賴瑜

1) □釋摩訶衍論開解□

19. 凝然

1) □五敎章通路記□

2) □華嚴唯識 鑑記□

3) □梵網戒本疏日珠□

4) □勝   經疏詳玄記□

20. 順高

1) □起信論本疏廳集記□

21. 審乘

1) □華嚴五敎章問答抄□

22. 信堅

1) □釋摩訶衍論私記□

23. 湛睿

1) □華嚴演義 纂釋□

2) □起信論義記敎理抄□

24. 定泉

1) □梵網經古迹記補忘抄□

25. 賴寶

1) □釋摩訶衍論勘注□

26. 了慧

1) □天台菩薩戒義疏見聞□

27. 尊辨

1) □起信論抄出□

28. 英心

1) □菩薩戒問答洞義抄□

29. 靈波

1) □華嚴五敎章見聞□

30. 宥快

1) □釋摩訶行論決擇集□

31. 實英

1) □華嚴五敎章不審□

32. 行性

1) □菩薩戒經箋解□

33. 鳳潭

1) □華嚴五敎章匡眞□

2) □起信論義記幻虎錄□

34. 基辨

1) □大乘法苑義林章獅子吼□

35. 平備

1) □最勝王經羽足□

36.貞慶

1) □明本抄} 13卷□

37. 景雅

1) □金師子章勘文□

38. 失名

1) □成唯識論本文抄□

39. 失名

1) □安養抄□

Ⅲ. 日本篇

1. 善珠(724~797)

1) □因明論疏明燈抄(因明正理論疏燈明 )□ 12卷1)

卷第一末

① 曉云 唯悟他者 卽含二義 一者唯他 二者唯悟 言唯他者  夫立破之來 若眞若似 唯對敵論時申 非爲獨處所設 故曰唯他  言唯悟者 能立能破 眞似所由 唯有悟曰眞  無悟曰似 非是當理乖理之義 所以爾者 似未必乖 眞不必當 如佛弟子 對勝論師云  聲無常 卽相符過 是似立宗  而於理當 無常道理通大小故 又佛弟子對聲論師立聲生滅  是法有法極成無過 而於 理乖  不通小乘 恐破執言之徒 聞說眞立 卽謂實有所立  見似立又卽謂空無所立 故說唯悟之言 雙遣增減執也 絶言之理 無有分濟 執言之迷 有輕重故  唯自悟者 亦有二義 唯自者 唯於獨處 自尋義時 依此二量 簡釋是非 然後爲他立宗因喩  非對敵論 方思二量 故曰唯自 言唯悟者  唯從迷立位始欲悟時 依此二量 得離重迷 非絶言理  唯如二量之所量也 故言唯悟2)

② 曉法師云 一切定心  皆現量者 此義不然 所以得知 如瑜伽論  明三摩地所緣中云 一者緣有分別影像 二者緣無分別影像  後方所作成就 超過影像 所知事中  有無分別現量知見生 由此文知 雖入定心  而前有分別影等 非是現量 超過影像 方爲現量知見 今救之云 定心念念   細不同 緣前影等 是細中序 超過已後 有無分別 現量知見  是細中細 雖序細別 俱同現量 故諸定心 隨緣何法 皆名現量不違彼論3)

卷第三本

③ 曉法師云 此間喩名語雖非當 而義不乖 故存喩名4)

④ 於宗同類異類直言 同品異品 於因類異類 乃號同法異法 曉法師等作此說也5)

⑤ 曉師云 異喩中言  遠離言者 無暫合義 故言遠離 是抑異品與因遠離  卽揚同品與因永合 若於異品非遠離者 卽於同品恐非永合 非永合故 宗卽傾矣  如似諸火永不生烟 故知靑烟必生於火 設使彼烟亦合於水  誰能望烟定知火乎 又應知 是合離文言  調   定告之一言 卽生衆果 如合文中  令因合於同品 不令同品合因 離文之中 使異品離於因  非使因離異品 何以故  欲令文義隨順 故謂離義旣與合義相違 離文宜與合文相倒  是謂文義相順故也6)

卷三末

⑥ 曉法師云  如說懷兎者 是有法 非月者是法  法與有法 合以爲宗 言有故者  是因 彼說同喩 言猶如窓爽  是師意言 月是天孔中空之無 懷兎是圖孔之處  故言懷兎非月是有故 而諸世間 皆謂懷兎是月 月體非空 故相違也7)

⑦ 曉法師判比量中  簡小乘所作決定相違過云 若對五根實互用宗 卽應立言  眞故極成色離極成眼識 自許初三攝眼識不攝故 猶如眼根 若作是難 可離不定  以大乘宗 極成眼識 必不緣眼故 此眼根爲共同品  識不攝因於此定有 極成眼識 爲其異品 於彼遍無  故非不定能作敵量8)

⑧ 故曉法師判比量中  述小乘師有法差別相違難云 極成之色 應非卽識之色  因喩同前

今疏主意 爲避能別不成過故 云非是不離眼識色 所以爾者 小乘不許卽識之色  大乘不許離識之色 若作有法差別難云 極成之色應非卽識之色者 卽犯自能別不成過  小乘不立卽識色故 但離眼識 不離眼識 立敵同許 今以方便取許詞云  非是不離眼識色 猶如有性有法之下 卽實之有 離實之有 以之卽爲有法差別 若卽實有非有性者  卽犯違宗 若離實有非有性者 犯所別不成過 爲遮此等  取相許詞 述差別云 作有有緣性 作非有有緣性  此亦如是取相許詞 述差別云 定離眼識色 非定離眼識色9)

⑨ 彼師判比量論云  今謂此因勞而無功 由須自許言 更致敵量故  謂彼小乘立比量言 眞故極成色  定離於眼識自許初三攝眼識不攝故 猶如眼根  遮相違難避不定過  屛類於前 謂若爲我作相違過 云極成之色  應非離識之色 自許初三攝眼識不攝故 猶如眼識  我遮此難 作不定過 此極成色 爲如眼根 自許初三攝眼識不攝故  非離識之色耶 爲如我宗釋迦菩薩 實不善色 自許初三攝眼識不攝故 是離識之色耶 若不須自許  作不定過者 他亦爲我作不定過 謂此極成色 爲如眼根 初三所攝眼識不攝故 是離眼識耶  爲如我宗他方佛色 初三攝眼識不攝故 非離眼識耶 若爲避此不定過故 須言極成初三等者 則不得遮彼相違難10)

⑩ 曉法師判云 此通未盡  若對五根實互用宗 則應立言 眞故極成色難 極成眼識 自許初三攝眼識不攝故 猶如眼根  約作是難 亦難不定 以大乘宗極成眼識必不緣眼  故此眼根爲共同品 識不攝因 於此定有  極成眼識 爲其異品 於彼遍無 故非不定能作敵量  若以自許佛有漏色 於前前共量 他作不定 便改因云 自許極成初三攝等  如無漏色 耳識等緣雖離眼識 而非極成眼識初三攝故  不成不正 此判非也 雖改因云自許極成初三攝等  而眼識不攝言 大乘不許 若唯識門中  色卽眼識攝 大乘不許 極成之色 眼識不攝  是故因有隨一不成11)

⑪ 二曉云 廣百比量 不異掌珍淸辨宗意 諸法皆空故說空宗無異法喩12)

卷第四本

⑫ 曉師判云玄    三藏 爲離不定更立因言 自許非佛語所不攝故 如是能離前不定過 今謂 此因還有決違 謂彼立言 諸大乘經非至敎量 自許佛經所不攝故 如勝論等 又此新因 亦有不定 爲如增一等 自許非佛語不攝故 諸大乘經 至敎量攝 爲如色香等 自許非佛語不攝故 諸大乘經非至敎量 是故今箋勝軍比量云 諸大乘經契當正理  極成非佛語不攝之敎故 如增一等 如是則離相違決定 又離前後諸不定過也13)

卷第四末

⑬ 曉法師擧兩俱不成作不定過  卽自判云 決定相違 因有不定過  以所見性雖闕一相 而非不定 此不成故 謂言聲無常 所見性故 此因同有異無 喩闕初相是故亦爲闕一相也

⑭ 曉法師云  若爲避此不定過故 更立因言後二相中闕一相故 猶如共等四不定因 此因亦有餘不定過 如於空宗緣生故因 雖於後二相中闕一 而是眞因非不定故  故不能作相違決定14)

2) □法苑義鏡□ 6卷

卷第一

① 曉云 等流五識無間不起尋求決定 所以爾者 生已決定方起染淨  染淨心後起等流故 告知此無間還起染淨心等 如金鼓疏15)

②  曉云 未自在位亦有唯率爾無尋求心  何者 若率爾心緣串習境  此心無間生決定心 如伽論言 五識無間所生衣食或尋求或決定 故知未必生尋求心 如金鼓疏16)

③ 曉云 四諦中三是世俗 唯一眞 眞是諦 唯一故名一諦17)

3) □唯識分量決□ 1卷

① 新羅元曉法師判量論云 掌珍量 同廣百量等18)

② 元曉師等皆云  遮他不定說自許言 薩婆多等爲此因作不定果云  爲如我宗後身菩薩實不善色 初三所收眼所不收故  定離眼識 爲如眼識初三所收 眼所不收故非定離眼識  爲遮此不定故 說自許言  由彼所指 後身菩薩實不善色 非是立者自許初三所攝眼所不攝  彼無此因故非不定 由共比量非但成自所樂宗  亦破他故 故他不定卽名不口 共量旣然  他量亦爾19)

2. 明一(728`~798)

1) □金光明最勝王經註釋□ 10卷

① 又有說云 此經菩提涅槃因果爲種 求暢本始二果 備顯緣正兩因 元曉師說20)

3. 願曉(728~808)

1) □大乘法門章□ 4卷

卷三

① 問 二障者何 答一者 煩惱障 亦名惑障 二所知障 亦名智障 元曉法師二障義文

② 曉疏云  上顯了門中名爲二障 隱密門內 名爲二  今此文中說隱密門言染心義者六種染心 根本智者是照寂慧 違寂靜故名煩惱碍也  無明義者根本無明 世間業智是後得智 無明昏迷無所分別 故違世間分別之智 依如是義名爲智 21)

③ 曉法師云  出體之中略有二門 謂顯了門及隱密門 顯了門內委曲有五  一當自性以出體相 二依八識三性簡體 三約纏隨眠辨體 四就正及與習氣明體 五據五法以定障體22)

④  元曉法師云 障功能者亦有二門  顯了門中煩惱障能略有二種  謂能發業及能結生 發業之能亦有二種 先發引業後發生業 通而論之 一切煩惱皆發靷業亦發生業  於中別取其最勝者 無明能發因業 愛取能發生業 乃至 隱密門乃二 能者  此中亦有發業結生 言發業者 無明住地發無漏業能受界外變易生死  此是無作四諦道理 如前所論 顯了門者  直是有作四諦門也  如夫人經云 又如四取後有漏業因而生三有  如是無明住地緣無漏業因生阿羅漢僻支佛大力菩薩三種意生身故等

⑤ 元曉法師云  諸門相攝者 諸惑差別乃有多門 今撮其要略攝六門  一一百二十八種煩惱 二一百四惑  三九十八使 四八種妄想  五三衆煩惱 六二種煩惱  章第五卷說二障義 三障義 三根三道三毒煩惱義 三使義  三漏義 四縛四流四扼義 四取義 四種身結義  五住地義 五蓋義 五下分結義 五上分結義 五□義 五心    義 五心縛義 六垢義  七漏義 七使義 八慢義 八種惡覺義  八妄想義 八倒義 九結義 第六卷說十使義 十纏義  十障義 十四難義 十六神我義 六十二見義 八萬四千煩惱義23)

⑥ 元曉法師云  百二十八煩惱者何 謂逆四諦分別所起惑 通取三界有百十二  修道所斷俱生煩惱 亦通三界有其十六 合爲一百二十八種24)

⑦ 元曉法師云 百四煩惱者 見道所斷有九十四 修道所斷有十  合爲一百四 如瑜伽論決擇分說 九十八使者 見道所斷有八十八 修斷有十 總九十八

⑧ 元曉法師云  上來三門 直是顯了門內煩惱障攝 然此三但隨一相說  其邪行迷執差別未必一向定爲愁也25)

⑨ 元曉法師 治斷有四中 一簡能治 二定所斷 三明治斷差別 四辨階位26)

⑩ 元曉法師云 分別三聚乃有多門 今此文中直明菩薩十解以上決定不退名正定聚  未入十信不信因果名邪定聚 此二中間趣道之人 發心欲求無上菩提 而心未決或進或退  是謂十信名不定聚27)

2) □金光明最勝王經玄樞□ 10卷28)

卷第一

(1) 有說 此經  菩提涅槃因果爲宗 究暢本始二果 備顯緣正兩因 此卽曉說  故八卷經疏第一云 初師存平等門而正因果差別之相 後師得差別門 而失一味平等之性  然尋經文無所不統 廣談染淨差別  不動實際一味 盛明法界平等  不壞因果二相 皆同一味  平等不異 差別科文釋義一取曉義…曉云有說不指三藏29)

(2) 曉云  大乘之中 六文十義以爲敎體 文義爲境生信解故  文中通有音聲名句說者聽者 此四和合方顯義故 如顯揚也30)

(3) 曉云 名等三種通名身者  事物義身義 合集義身義 如楞伽說 名句字通名中  言身事物名異議一 若依此義 一名一句等皆名身也 婆沙論云 一字一名者 名不名身等 乃至廣說 此義合集之義曰身  故一名等不名爲身 次釋別名  名是明了之辭 召速爲義  言明了者 一合所詮義顯了可知 二合能緣意分明作相  言速召者 速猶召也 謂聲召於前物之用  聲所召用正是名故 句是區分之辭  究竟爲義 言區分者 謂一句內諸字區分差別  一名一字無區分故 言究竟者 一能詮究竟 謂攝諸名成圓滿句 過此是更無能詮用故  二所詮究竟 謂顯諸法自性差別 此外無別可詮義故  所言字者亦名爲味 亦名爲文 字猶止也  止於自相而無改轉 由不流變故名爲字

(4) 曉云 此三皆是於聲假位 不相應法以爲其性 法界法處行蘊所攝  別而言之 若人若法自性增言是爲名體 若人法差別增言是爲句體 此二所依何等諸字爲文體 此增言者  謂此名句有增上能能顯法相 故曰增言 廣如彼也

(5) 曉云 謂如前說文義之相 剋性而言唯識爲體

(6) 曉云  能現之心 所現之相  聚集顯現 乃至如是一百七十八法  以類相攝不出五種 一語二名三句四字五義 乃至五略攝爲二  前四是文 後一是義 故說文義以爲敎體  如是文義不出識外 故說唯識以爲敎體 且隨世俗假說如是 問眞門何也 答曉云 非如施設有如是法所以然者 名之與句竝字所成  其字復作衆聲而起  說一字時經多刹那 多刹那聲合成一字求此多聲無和合義前時無後時無前  有之與無求無和合 前後二時有亦不合 時分異故 猶如去來 聲旣無合字無所成 字不成者名句何在 文旣不立義何得成 文義非有誰爲敎體 所取之相旣不可得 能取之識何得爲有  雖不可得而實非無 假義衆緣而顯現故  若依衆緣而顯現者 如幻事相終不得有 如來如是通達而說 終日言而未曾有言 聞者亦爾 不得文義 如是乃名具足多聞 如淨名言  夫說法者無說無示 其聞法者無聞無得 涅槃經言  若知如來不說法 是名菩薩具足多聞 當知剋性出敎體者  以無所得而爲其體 若有所得非佛敎故 剋性出體應如是知31)

(7) 曉云 有云 第二法輪者 謂諸部般若 是說不然 所以然者  如大般若普爲三乘 經文及論分明說故 而此經說 第二法輪但爲發聚修大乘者 故知不攝般若經  及論所引大般若經 說三自性及無自性  有何隱密而屬第二 當知諸部般若之中有隱密敎及顯了敎  若其偏爲發聚修大乘者隱密相說  是屬第二 如大般若普爲三乘了義說者  屬於第三  如是說者妙契經文32)

(8) 曉影意云 十二爲二 一內身緣起 謂前六支 二受用緣起 謂後六支33)

(9) 曉言 修跋那頗沙鬱多摩修羅 此云金光明契經34)

(10) 曉言 所言金光明經者 擧彼世事以況出世之道 因此假名以表絶名之方 所謂名賓於實 實之能召者名也 事疎於理 理所通之者事也35)

(11) 曉云  若彼西域世親菩薩等 隨所依經直作多分 若依此土道安法師等  通於諸經每作三段隨其意解皆有道理36)

(12) 曉影初云  契經有五義 一契會物機出生善根 二契當道理顯示理原  三以此生願莊嚴法身 是結    義 四具上三義爲作眞軌 是繩墨義 五如是□ □ □成立總  是涌泉義 契經之訓含此五義 故用正蒜修多羅不 宜取一義故云常也 莫改古今可以軌模故曰經也37)

(13) 曉影云  初如是者總擧所聞 表有信順之情 依智度論謂是信相  眞諦三藏述此意云 言如是者決定有二 一數量決定  二道理決定 數量者 如佛所說若干名句  我今傳之無小無多 多則增謗爲過 少則滅謗爲失  無過無失故 曰如是 決定道理者 如佛所說離邊道理  我今述之不增不減 若言定有墮增益邊 若謂定無墮損減邊 不增不減故曰如是  雖有諸釋此釋爲最 故佛煩述於餘說也38)

(14) 丘龍金鼓經義記云 初如是者總擧所聞 表有信順之情 依智度論謂是信相  眞諦三藏述此意云 言如是者決定有二  一數量決定 二道理決定乃至 不增不減故曰如是  雖有諸釋此釋爲最 故佛煩述於餘說也39)

(15) 曉總影云  言我聞者 別提能聞陳無師心之過 五蘊聚集假名爲我  三法和合名之爲聞 若依小乘 或執根聞或執聞 今大乘中 衆緣和合假說爲聞  廣如智度論說 對法等亦同此說 爲顯根識無別聞性 廢別就總故曰我聞

(16) 如前曉釋 是第六義  義記云 二義聞者明三種器義 一不散 散心不聞法 如覆器 無聞慧 二不忘 妄心不憶  如漏器隨入隨去 無思慧 三不倒 倒心彼言是此非  此言是彼非 如不淨器不堪貯物修慧40)

(17) 曉言 一時者 法王啓運之日 大衆悟道之辰 一坐始終合爲一時 非謂說聽相當無有前後故名一時  亦非諸佛菩薩一刹那頃能聽名爲一時 如涅槃云我於一時在王舍城  我於一時在尸首林 今此一時與彼無異也41)

卷第二

(18) 曉言 雖有此說而必不然 如戒本序云 諸世尊我 當述佛言 乃至是明阿難自許結集者我 當知此經非如來故 言我懺悔等法

(19) 曉卽云 如來法身顯用無邊 故言無量也42)

(20) 曉云 出十種障 故名淸淨

(21) 曉云 如是法身離言絶慮 故言甚深 諸佛妙法性深 故言法性43)

(22) 曉云 餘經此下猪肉明同聞中 今此經中後後廣 若顯兩處中集故於此中略而不序之44)

卷第三

(23) 曉云 總指壽量 所以此品不別序者 當說最近 故唯總序

(24) 曉云 常爲四佛所護持者  以四佛能說壽量護諸難能宣通故 非此處此時能說 遍於餘時餘處能說 爲顯是能 故言常爲45)

(25) 曉云 於中河神乃至修羅王等 序散脂品 二十八部 如是下一行 第二總結也46)

(26) 莊云 此開無染如意寶珠由此二陀羅尼力 藥叉守護故 正取曉說47)

(27) 曉莊取云 如是實際無際爲際48)

(28) 曉云 付法藏云 摩訶迦葉 乃至便捨命行 唯留少壽 長阿含云 佛告波旬 是後月當入滅道卽於塔中 定意三昧 捨命住壽 此二異論 若依此釋  先業所引曰命 現緣所引曰壽 金剛般若論云 一報命根不斷住故 名命者相 命根斷滅復生六道 名壽者相 此意局論 一期相續曰命 通談 三世流轉曰壽 或就通門 命壽無別 但隨語便而名壽量49)

(29) 曉云 有說十向 有說十地 故方廣經 信相菩薩問三寶義 佛讚問言 非一地等 唯有十地法雲大士 乃能問佛如是大事 皆有道理 但應仰信

(30) 曉云 如智論云 十百名千 十千名萬 千萬名億 千萬億名那由他 千萬億那由他名頻婆 千萬億頻婆名迦他 過迦他名僧祇 今此文中 百千爲一 數至億那由他故 言億那由他 百千爲顯是數 非凡所量 故言無量50)

(31) 曉云 諸天者總擧天趣  世人者 總擧人道 魔衆梵衆者 攝取天上勝衆 欲界邊際故 語行邊際故 沙門婆羅門者攝取因衆勝者 出家修道故 在家淨行故

(32) 曉云 次言人者 除上二衆諸王長等 及非人者 除上二天餘天及神等 二人非人者 爲顯似人鬼神衆 若爾  及言應成無用 第二取曉…又云 人者總攝一切人  非人者總攝一切非人 此曉公義

(33) 就初有三 一標集衆之時 二別明衆集之體 三明衆集之處 曉卽取之51)

(34) 曉有二釋 初卽依之 故云 水況淨德所成之壽 以離天帝謗法之垢 如水性淨復過彼故

(35) 曉云 立根下劣名下信解 少三善根名少善根

(36) 曉云  此云數取趣 計有一神數取諸趣  此當金剛疏云 外道計有神我 死此生彼 經遊六道故名壽者52)

(37) 曉云 苦想者 如涅槃言苦哉苦哉世間虛空 希有想者 謂當來難値故 未曾有想者 謂過去不遇故 憂愁想者 又今不久住故 愁常無救護故 先一總句  後三別句 由是四想離慢緩心故能受持所設經寶 乃至不謗53)

(38) 曉云 彼衆生者合有人也 若見等者合財豈盈 由常見故者合父物常想故

(39) 興云 或者不定義  家者所依之處 大小乘敎 是所詮義之所止處 故曰家舍 如來一音說法 衆生隨根各聞大小之敎故 大乘敎如王家 小乘如臣舍 聞之如詣  根欲旣異 飡聞亦別 故云或也 取曉說故

(40) 曉云 若見乃至等想 合父母貧窮喩

(41) 曉云 合也 意卽此喩釋 彼丈夫貴家喩 義非別立故 故云 此言彼等 若遇如來敬信者合詣王及大臣家 聞說等者合於家中見倉寶滿   所有經典等者合於生希有心乃至無怠54)

(42) 曉云 二頌有二  謂初半頌述上八頌壽量 長遠之說 後一頌半述先長行示現短命之意

(43) 曉云 山處卽淨土故  如法花云 常在靈鷲山 乃至論曰 報佛如來眞實淨土 第一義諦之所攝故55)

(44) 曉二義 初此諸六 後云佛前三月滅度 今答無滅 交發前故

(45) 興云 梵云舍利 此方云 身有三類 一者全身 卽慈氏滅後形同在 更無滅相 利子分身 卽慶喜亡後折身四分  三者碎身 卽釋迦滅後碎身八斛  今依碎身 故知芥子  卽取曉說56)

卷第四

(46) 曉云 此中大意 述三藏解 但刊煩補闕 斟酌之耳

(47) 曉云 烏赤色者唯增長少 謂從始生至壯年故 拘枳羅者  是  也 猶是黑色 言白形者喩年衰劣老 謂從壯年至   訖故 二鳥有爲 其色可變 法身無爲 良無變異

(48) 曉云 長阿含云  須彌山南地有大樹 名閻浮提樹 高四千理 枝蔭二千理 影現月中 喩分段死 其形大故    受羅者 此云桂衣 喩變易死 其形小故 菴羅者  此云酢味 與桃相似57)

(49) 曉云 醉酒者 飮其邪師之敎 不悟正敎之旨

(50) 曉云 造者趣也  如醉酒蠅不能趣穴 故至歲寒必受死苦 彼況外道 今喩闡提 如是不趣解脫 由不信故受生死故

(51) 曉述云 此言凡等通擧四喩  所況四人就其別門 雖如前釋 通而言之 如是四人皆不能說法身之義 亦不能行法身之境 故不能得自利利他 故言能說及能行 自他無是處58)

(52) 曉顯意云 烏是盡顯 喩於如來法身爲波若之所顯    是夜起 喩彼所計色身無明之所起

(53) 曉云 和合念者  喩於淸淨法身 不遣不淨色身 不淨色身不障法身淨德 如彼無是處 此亦無是處

(54) 曉云 以有功用有間隙故 俱生我見有時現行 故說此爲不淨地惑59)

(55) 依此曉云 初上弘佛道德 以能紹佛種當登佛位故 二下化群生德 美貌衆喜見每生義利故 三 和辭辯德 善說譬法 別巧顯諸法 四般若寂照德 終日起巧說未嘗有言故 吾當果決定德 由得止行定受佛記別 故是人位在八地已上60)

(56) 曉云 通言有十種分  是義出於無上依 言無上菩提與十種分相應 一自性 乃至十不可思惟 今此文中除二名八 今顯果德 二三非果德故除之 具如彼也

(57) 曉云 是行處義 如彼經云 三種道理 文言似殊 而意同也

(58) 本云一切諸佛不與他共 曉云 不共德

(59) 本云一切諸佛本來寂靜 曉云 相攝義61)

(60) 曉述云 如彼經言  何者名爲菩提自性 十地十度如理如量 修出離道所得轉依 乃至今言度世依處者 總顯彼說轉依之相 故此言含其四義 一出世果體名爲度世  聖道所依名爲依處 乃至四者淸淨法界離世間相 故言度世 依此滅彼 故言依處  如彼經言 何者名爲法果體滅諸相結 最淨法界所顯現故 以此四義明轉依相 此中度世卽依義  處者依義用此相轉依爲菩提 廣如彼也

(61) 修無差別者 第七道德 曉云 明作事義62)

(62) 曉云 三是數名 增二爲義 身者積聚義 眞實義 依止義 初在應化 次唯法身 依止義者通收三身 此品之中開諸義門分明簡別三身道理 故言三身分別品也

(63) 曉云 立階十地 如大集經虛空藏菩薩品云 乃至爾時衆父灌頂聖王今虛空藏是 敎化衆生淨國土住於初地  次入二地乃至十地 於一一地中過無量劫爲衆生現作佛事 而恒不捨菩薩所行 故知法雲 虛空藏明略有二義 一依事 如彼品說  爲廻父王使得正見 從虛空中能雨珍寶  爾時地神乃至阿迦尼 天皆歡喜唱言 此大菩薩可名虛空藏  時佛印可名虛空藏二就理 如虛空藏菩薩經言 我身卽是虛空 以虛空增知一切法 爲虛空印所印  案云 此菩薩文證十地 法性虛空以爲自身 卽以自身虛空爲藏於福之之寶 封以虛空之印 依是義故名虛空藏 具如彼也

(64) 曉云 如大集言 佛告舍利弗 東方去此八佛世界微塵數等佛土有世界名大莊嚴 彼土有佛號一寶莊嚴  宣說無上大乘之寶  有一菩薩名虛空藏   以大莊嚴而自莊嚴  乃至廣說63)

(65) 曉云 此身亦名應身 應身亦名報身 法身亦名自性身64)

(66) 曉云 建立三身有三種義 一依三道理建立三身 甚深道理 廣大道理 萬德道理 如次建立法應化身 乃至此義出於無上依經  二依緣不同建立三身 一差別緣 二平等緣  三與此二作所依緣 乃至此義出於起信  三依相不動建立三身 一多相 二一相  三其本離一異相 乃至此義出於此品 若如初門 所立三身不攝此中所說化身 故彼三身不攝菩提  但說菩提攝受三身 今此三身 菩提功德無不攝 故言三身攝受菩提 廣如彼也

(67) 曉云 爲化衆生權現是身  故名化身 應機而現亦名應身 離一切障與理相應 故名應身 酬於萬行現勝報相亦名報身 諸功德法所依之體 故名法身  自體本有終無改變亦名自性身 此餘諸名如常說也 依梵網花嚴等名釋迦身 二乘等所見身 此等名義思准可知

(68) 曉下云 如是見者是名見佛等者65)

(69) 曉云  初言如如如如智者 是擧如來所依性得解脫般若 體是如如非所修得名如如智 眞諦三藏作如是說 有餘師說  是修生智 而不近文意 故述先說也 言願力也  是依法身所起願力 次言故者 欲明依本法身眞如眞智 復依昔起大願之力 依此二本故現是身

(70) 曉依 故云 梵網說三重佛通攝應身 以法示現正覺相故 乃至是擧八相成道所現之相 爲簡化身六道之相  故擧穢土最序之相 況顯淨土無量相互 總而言之  爲三大故能與佛法之本相應 如來內德依二本故 所現相好具足外相 內外和合名爲應身66)

(71) 曉公云 爲解一味及諸身見 由此文證 此品應身通化外道及二乘等

(72) 曉云 唯有含二義  一除遣義 二單獨義 除遣義者 離如如境無別境故 離如如智無異智故 單獨義者 雖境非智亦非境 而境不異智智不異境 同爲一味  故言唯有 如是一味無所不無故曰如如 如淨名言衆賢聖亦如等 故如如卽智名如如智 然此離障非今始離  從本以來是如如理與諸染法不相應故  具一切善 亦非始具  無始以來是如如智恒沙性德恒相應故 故此理智是自性得  性得之法卽是法身 以之故言是名法身 如佛性論云  如來性者自淸淨故 能染容者自性  故言無一法可損 過恒沙數等不捨 不可思惟諸佛功德恒相應故  言無一法可增 又攝大乘云 此中自性者 是諸如來法身 釋曰  此三身中若以自性爲法身 自性有二種 正以何自性爲法身 一切障滅故 一切白法圓滿故 唯有眞如及眞智獨尊  說名法身 以此等文證知 此經說如如智爲法身者 是自性得 非人功得 人功得者屬餘二身故

(73) 曉云  六道差別所現諸相爲化身體 若劣若勝現等覺相幷諸內德爲應身體 本有雖智 性得相應離障圓爲法身體67)

(74) 曉云 然此二利諸文不同 若依無上依寶性論等說 法身是自利 餘二身爲利他 大莊嚴論對法論等 受用身是自利 變化身爲利他 法身爲本卽具二利  今此品意明法身是二利本體 餘二身是其末用故

(75) 曉云 卽是法身自在之用  如攝大乘智差別云 此法身在幾自在 若略說有五自在 一淨土顯示自身相好無邊言音不可見自在  由轉色陰依故 二無失無量大安樂位自在  由轉受陰依故  三具足一切名字文句聚等中正說自在 由轉想陰執差別依故  四變化改易引攝大集牽白淨法自在 由轉識陰依故68)

(76) 曉云 初言虛空藏者    機之辭

(77) 曉云 法身如虛空 無上無分別 應化如嚴具 有相有分別

(78) 曉云 猶如過去須扇多佛 入涅槃後化事如本 願力薰習猶隨逐故

(79) 曉云 涅槃之體無二無四 轉依所顯眞如爲體 但依義立二立四

(80) 曉云 性淨且名同相涅槃 卽此如如凡聖一味 是故亦名同相涅槃 不同凡小 故名不同相涅槃 如十地論69)

(81) 曉云 如攝論廣說 故知前約法體辨之

(82) 曉云 一假名不實故 二念念不住故 三數數不定故

(83) 曉云 旣無能住所住之異 是故不住於涅槃

(84) 曉云 遍計所執從能計立名云思惟分別 分別所執名之爲相

(85) 曉云 圓成實性不可壞故 名成就相70)

(86) 曉云 不能解者謂分別相 但應遍知非斷非證 故名爲解 不能滅者是依他相 應永斷故 不能淨者 是成就相 應證淨故

(87) 曉云 能解  分解所執諸相 故得普現化身相 能滅 染分依他起相 故得應身諸淨功德 離染顯淨圓成實性 故能證得最淨法身

(88) 曉云 肉食外緣  能起煩惱業果事 故云起事心 末那內緣 親依本識計爲內我 故云依根本心 阿賴耶識能持種子起諸末那識 故云根本

卷第五

(89) 曉云 於第二身不言體同  諸佛淨識非一體故 於第一身不言意同 於化身門無實意故 由是道理別立三同71)

(90) 曉云 化身諸相 應身智悲之所顯故 應身衆德 法身性德之所顯故 法身境智本來湛然 非虛假法 不依因緣 故言眞有無依處故

(91) 曉云 初通三身 以有義故 說無常者 唯在二身

(92) 曉云 處處者十方六道處

(93) 曉云 如如者不違諸機根 巧順物宜 故曰方便

(94) 曉云 一百八十不共佛法

(95) 曉云 佛性論云 常住用緣有其十種 具如彼引72)

(96) 曉云 又有別義 建立三身 爲對三相三心三障三德三道理等也

(97) 曉云 月支窟中留身

(98) 曉云 地前果報煩惱相應故名應者 未近文也73)

(99) 曉云 是第三句74)

(100) 曉云 滅之本 道諦之原

(101) 曉云 乘前統終 說於是法身因緣者75)

(102) 曉云 然先五章不顯其義 今欲了釋前隱義 故言若了義說

(103) 曉云 大乘起身 三大  如來性者佛性三性 如來藏者同論三藏及寶性等 具如彼也

(104) 第十地有三相 謂人起 於後 分得成佛 名爲一生補處心 曉同

(105) 曉云  因果經言 善慧菩薩 功行滿足 位登十地  在一生補處 延一切種生兜率天 名聖善白案云 除成道生及今受生 餘在一生 一生受己次補佛處 故名一生補處菩薩76)

(106) 曉云  依定現化者 以定自在力現種種相故  依智現應者 由大智慧力現正覺相故

(107) 曉云 眞實自在 俱是我德 然對法我說眞實義 若對人我說自在義也

(108) 曉云 此云健行 如大品百八三昧中 擧一例餘 故名爲等

(109) 曉云  中道實相 離一切邊甚深廣大名爲大法  今此法故名大法念 如薩    尼健子經云 觀法念處下著斷常行中道故 乃至廣說

(110) 曉云 然諸建立不共佛法其有其三品 一十八不共  二一百四十 三一百八十 言十八者亦有二門  一者 十力四無所畏大悲三念處  是爲十八不共佛法  二者身口意無過失 乃至去來 今邊通達 第二百四十不共者  菩薩地云 三十相 八十隨好 四一切種淸淨  十力 四無所畏 三念住 三不護 對比 無忘失法 永寂習氣 及一切種妙智  如是兩科 廣如義章第二十 十八不共及 百四十不共法義 然四一切種如下述 又如義章第十八  三不護義 三念處義 四一切種淨義 四無量義 第三百八十者 無上依經下云  佛告阿難 有一百八十不共之法 如是如來殊勝功德 一三十二相 二八十種好 三六十八法 案云  合此三門爲百八十 六十八法者 如前兩重十八佛供爲三十六 又有三十二獨得法 足前合爲六十八法  三十二種獨得法者 如彼經說 如來獨得如意自在捷疾通 一也 如來獨得無有邊際變化神通  二也 無量無盡望神通處 三也 如來獨得心自在法  四也 自在無邊智他心通 五也 自在無 天耳神通  六也 智無色界衆生種別 七也  通達聖衆般涅槃位 八也 智慧明了有不定答 九也  六波羅蜜能答問 十也  分別說法無有過失 十一也  開化衆生無有空過 十二也  如來獨得第一導首 十三也 如來獨法不可寂滅  十四也 如來獨得金剛三昧 十五也  一切諸法非色非心心不相應如來至智 十六也 無 解脫  十七也 三不護法 十八也 斷滅濕氣十九也  一切種智二十也 如來獨得金剛聚身  二十一也 未曾作意一切事成 二十二也  一切諸相與處相應明淨具足 二十三也 所授記別無有不定 二十四也 於勝負心佛不詳不得見佛  二十五也 轉一切勝妙法輪 二十六也 荷負衆生能捨重擔 二十七也 入涅槃後更起心  二十八也 如來獨得修因圓滿無解 二十九也  如來獨得生果圓滿無解 三十也 如來獨得利益他事圓滿無餘  三十一也 如來獨得辯才無盡 三十二也 如來獨得一切法悉皆如理 三十三也  案云 獨得之數雖三十三 若取果德有三十二 以修因滿非果得故 但因果相對相承擧耳 所以不過  一百八十 又諸句中皆有如來獨得之言 但今刊繫略抄之耳 又經文中無一二數 今爲分別明 故加數也

(111) 曉云 不思議法名希法 如神力入印經77)

(112) 曉有二說  一云 雖有定慧不增於體 雖無三體不減於德 故言  不增不減 後說如彼78)

(113) 曉云 初地二愚 二如次掉悔

(114) 曉云 皆有二句 先下位伏障 後斷障入地79)

(115) 曉云 諸佛者 三世三身一切諸佛80)

(116) 曉卽取之  故云 應身如來圓滿之智  方見一切三身如來 當知唯佛與佛乃能相見 如智論云 智者及知智 如蛇知蛇足

(117) 曉云 佛性論說 凡夫猶於生盲之人不見日光 二乘同於新生孀兒不見日輪等81)

(118) 曉云 此四唯在一百三十不共法內

(119) 曉云 本業經云 如十里石  方廣亦然 以天衣衆三銖 人中日月歲數三年一拂此石乃盡 名一小劫  又八十里石 方廣亦然 以梵天衣重三銖  梵天中百寶光明珠爲日月歲數 三年一拂此石乃盡 名一中劫  又八百里石 方廣亦然 以淨居天衣重三銖  卽淨居天千寶光明鏡爲日月歲數 三年一拂佛  此石乃至盡 名一阿僧祇劫 案云  如是三大阿僧祇劫長遠離難量 故言 無量無邊阿僧祇劫也 自餘差別女商述之

(120)  曉云  如來獨得修因圓滿無餘 獨得至果圓滿無餘  此二唯在一百八十不共法門82)

(121)  興云 如智論云  羅漢身業復無失非恒無失 非恒無失者  唯如來有 名不共法 又論云 羅漢若入等至卽名爲定 若出等至不名定 如來遍於一切位中無不定心故 此卽曉說

(122) 興微曉云  有說前十地應身不共德 此慈悲是化身功德  應化二佛無實智故 今卽寄應化之於 以法身之德 慈悲皆眞實故 重述前義 旣自釋云  寄應化顯法身 卽疏具顯三身德故 應如彼也83)

(123) 曉卽取之 加云 天通三界 故言諸有

(124) 曉取加云 梵音鉢羅摩 此云淨 今存略故爲梵音 如長阿含第五云 有五淨德84)

(125) 問  此中言我 是誰我耶 答 曉云  當夢而言婆羅門我 表於信相當得此中所願衆善 及滅此中所悔惡法 又令一切諸修行者 皆效此言發願悔過 故作如是妙軌則也85)

(126) 曉云 四惡趣中其難最重 人趣聾盲等 天趣有著樂放逸等不能修道 故云 難

(127) 今生死者 曉云  生時受於胎中寒熱生門逼 等故 死時受於四大崩散五相現等 不能平過名生死難86)

卷第六

(128) 曉述云 廣明十惡五逆等障伏滅行法 故業障滅 前品從初 此約終名87)

(129) 曉云  初說法度人入見道故 次令得修道照諸闇故  後得無學道持解脫得故 此三顯轉四諦法輪也

(130) 慧眼證明 如次三世 乃至知意業故知 見身口故見

(131) 言十二者 八難及四空也[曉云 出懺悔品]

(132) 一刹那者  曉云 略有三種 一者生滅刹那 利子相似刹那  三者紡 刹那 生滅刹那者 時分極促 生時卽滅  如楞伽云 一切法不生 我說刹那義 初生卽有滅  不爲愚人說 仁王經言 色受想行識空 是法卽生卽住卽滅卽有卽空 刹那刹那亦如是法生法住法滅  何以故 九十刹那爲一念 一念中刹那逕九百生滅 案云 此中九十刹那者  第二門相似刹那 乃是初門生滅刹那也 第二門相似刹那者 如瑜伽論說 如經言 起一心若衆多心  云何安立 此一心也 謂世俗言說一心刹那  非生起刹那 謂一處爲依止 於一境界事有爾所了別生  總爾所時名一心刹那 又相似相續亦說名一 與第二念極相似故 案云  薩婆多宗四相前後爲一刹那者 在此相似相續刹那  但彼不覺中逕生滅有 第三門紡   刹那者 如摩登伽經言  我今復說刹那分段 婦人紡    得長一心  則名爲刹那時也 六十刹那名一羅婆 三十羅婆名爲一時  此一時者一日分也 凡三十分爲一日也 案云 一日一夜中三十時分  則有九百羅婆五萬四千刹那 是則日夜無問紡者  得六萬三千步 以七尺爲尋故 今此經云一刹那中不得覆藏者  良在第三紡刹那   不卽況於一日夜故 又若約其生滅刹那 刹那之頃不得發露  相似刹那旣取相似 發露心生卽非相似 故知不說此二門也88)

(133) 曉云 一切智智者總句 總攝佛地所有智故  如智論云 一切智一切種智 乃至一切智照諸法如所有性  一切種智達諸法盡所有性 此經合名一切智智依不異門  總相別相合名一切依不同門 總別兩智故名智智 下之四句別顯四智 言淨智者妙觀察智  觀察淨妙功德門故 不思智者成所作智 作成不思議事故 不動智大圓鏡智 如論言  四智鏡不動故 三먁等者平等性智 三먁曰正 三者曰等 菩提言覺 合言正等覺正遍知  平等性名正等覺 遍照差別名正遍故

(134) 曉云 良由天世間大人偏傷嫉妬甚爲小人  愍諸小人其意最急 故不隨次爲問此天帝其性風流 不耐次濟 故亂次問也89)

(135) 曉云 一心者專住一趣故 一意者不雜餘意故

(136) 曉云 四重言初行者 通取十信也  過百劫者通說三賢 獲無生者初地至九 一生補者在第十地 乃至過未單說 具如現在 故言亦復如是

(137) 曉云 謂未具足五乘功德 諸佛敎化皆令具足  我皆喜者 謂如所擧 佛二利功德及敎所被五乘功德 我皆喜讚

(138) 曉云 一總喜凡夫二乘功德 二別喜一切菩薩 三總喜十方諸佛

(139) 曉云  二句 前總 後別 別勸女人作隨喜者  凡諸女性多有嫉妬 由是生生不離女身 故別勸修轉女身也

(140) 曉云 有二 總勸別顯 初也有二  一能修之人 二所修之法 如文 欲得無上道者應修三乘道者 菩薩遍修一切諸行 而不取證二乘果耳 如大品經遍學品說

(141) 曉云 有二 先略 後廣 初也  有二 先擧其因 後示得果 果中 帝釋等勸請者擧其事也 善男子諸等者出請詞也90)

(142) 曉云 有二 先總勸學三乘之道 後正明廻向 此依本及上勸請

(143) 曉云 於自善根心無變著 故云解脫 永施於他無更攝取 故曰不攝

(144) 曉云 引菩薩者 同彼廻向故 引諸佛者同得菩提故91)

(145) 二住無盡者 本釋如上 曉云 住法雲地之所得故

(146) 曉云  見者攝一切色聚法故 知者攝心心法故  覺者攝一切不相應聚法故 應通達者攝一切無爲法故

(147) 曉云 此中西方無量壽佛爲號 略擧三佛  東方阿   佛爲號 略擧五佛 南方寶相佛爲號 略擧五佛 北方微妙聲佛爲號 略擧八佛 四方合引三七佛也92)

(148) 曉云  總持依智度論二義釋之 一能持 持諸功德故 二能遮  遮諸煩惱故 乃至地是攝義 如此大地  能攝人攝持不落 攝養增長  十地亦爾 能攝菩薩  謂能攝持令不退轉 又能攝養而得增進 乃至最勝淨 謂十一地諸波羅蜜 能破二十二種無明  遠離十一   中諸垢 故以立名 具如彼93)

(149) 曉云  欲言其有推求不得 欲言其無因果灼然  故言諸法甚深之義 云何而可得知也

(150) 曉云 意者如小乘立前滅爲意 有名有義  以此爲喩 顯一切法亦同彼意 但有名故者 未近文也

(151) 曉云 毘紐天力等風輪力 是故同得那羅延名 今取風輪喩第四惠94)

(152) 曉述意云 減發勝定 而於智度猶未滿足

(153) 興擧二說初引 曉云十種發心爲十度因人95)

(154) 曉莊沼皆云 發心自相難可了知 故寄世喩以顯明之  今全法說 披經見之 此例非一 如滅障中非無懺悔  隨增故云滅業障品 不爾何故子前夢見中云 流轉者胎卵二生  愚夫者濕生煩惱者化生之人 隨一增故耶96)

(155) 曉云 願心無動 名爲安住97)

(156) 曉取加云 亦言最勝行 亦名無比衆98)

卷第七

(157) 曉云 依前所說 十度內行隨其地現十種外相  草地之中施度增上 依此現相 故大千界寶藏盈滿 入初地時當心顯現

(158) 曉云 皆有二句 先下位伏障 後斷障入地

(159) 曉云 一切得入初地菩薩無不見者 故言悉見99)

(160) 曉云  此地所伏有俱生思惟煩惱 其見煩惱先已斷故  但是助伴相從來耳 亦可此中見煩惱者 俱生我見及斷見等 四煩惱者 俱生貪愛及    慢等 皆是修道所斷攝故100)

(161) 曉云 法身當法 智慧取喩 依此二義故名法雲 深蜜異此  彼云 重之身廣如虛空 法身遍滿猶如大雲皆能遍覆 故名法雲   重身者 變易果報未離    重 名   重身 變易之報此地極廣 猶如虛空 能容法身於其身內 故說法身如大雲也 依十地經以二義釋 一能受佛大雲法雨猶如大海 故名法雲 二能爲衆生起大悲雲以雨法雨 故名法雲  初從所受後從所起以立名也 具如彼辨101)

(162) 曉依 故云  分別起 人法二執所熏種子  令可行道取人法相 故言欲行有相道 是擧所起之過 是無明者 正顯能起之執 深蜜名執著補特伽羅及法愚癡102)

(163) 曉取初二略第三障 加云 此之二愛依三地起 能障四地無漏道品

(164) 曉云  生死可厭涅槃可欣 如是分別爲不平等  乃至無明爲因者 望其所發   重爲因 不了生死涅槃體無別 故有欣厭103)

(165) 曉云 前是義法及詞三無 碍辯 此樂說辨

(166) 曉云 於佛法藏未遍了愚

(167) 曉依 故云 轉識所起所知障中最微細品

(168) 曉云  謂本識心無明住地 如前品云  拔除本心入如來地 故夫人言無明住地唯佛智斷 具如二障說104)

(169) 曉云  此言未來是碍更不生者 當金剛心望於未來  此本識心必不更生 但此今剛無間道智不能令彼未來不生  由此本識無明障故 故言未得不更生智無明  根本無明唯佛智斷 佛智生時彼不生故  卽是解脫道之所斷 如第一無間道時 不能正斷見惑種子  見道起時自性解脫 故彼惑種不得俱生 故於此時說名爲斷 當知此中道理亦爾

(170) 興徵曉云 本識無明俱違多敎佛智斷無明  應如金剛道必非圓斷智 菩薩亦佛菩提智故 無違夫人經等

(171) 曉云 或有文說 見道之內初念觀心爲無間道  第二念心爲解脫道 雖作是說 而無間道不與見惑種子俱生 如瑜伽 雖二道時皆無惑種 然有近遠 故於二世別配之耳

(172) 曉云 此中猶言無明爲因 而不更說其果   重  旣說爲因 當知有果 但於此地有大堪能 是故細 愚及   重爲所對治105)

(173) 曉云 此云等持 離沈浮過平等運轉 故曰等持

(174) 准上及曉云  下言三昧故譯 正思猶是等持之義  幷今三藏亦言三昧 故知訛者唯自破也  奢摩他者此蒜名止  攝心住緣目之爲止   言解脫者絶縛之稱  背離下過故云背捨106)

(175) 曉云  菩薩等者牒能依心 妙寶等者出所依定  攝得生者明相依義 由定攝持菩提心生 故言攝受得生 後後諸地三句例然 釋別名者 依第二釋107)

(176) 曉取第二加云 此云勇健 亦名健行

(177) 曉下疏云 爲三災等及九橫等108)

(178) 曉云 謂毒藥等蠱道害等109)

(179) 曉云 法界等者 一切三乘唯一法界  故無諸乘差別之性 卽成世尊智一味也 爲度等者 爲令漸漸入大乘故 如薩遮云 文殊白言 若無三乘性差別者  何故如來說三乘法 佛言 諸佛說三乘者  示地差別非乘差別 說人差別非乘差別 諸佛如來說三乘者  示少功德知多功德而佛法中無乘差別 何以故 以法界性無差別故 又佛說三乘者  令諸衆生悉入如來諸佛法門 令諸衆生漸入如來大乘法門 如學諸伎次第彼習 乃至說三乘者依世諦說  說一乘者依第一義 第一義者觀是一乘更無第二 乃至廣說110)

(180) 曉云 此依功德力名呪之所得 後九准之 此述本意 至下悉之111)

(181) 曉云 依前十種呪陀羅尼得此十種行陀羅尼  如其次第配十地 如前說言不妄念初地等正謂此也112)

(182) 曉云 讚是稱揚之辭 嘆是嘆美之意 稱讚佛德而嘆美之 故言嘆讚

(183) 曉云 能持大地令不傾毁 故堅牢  此是女身 而受三歸故名善女 西域敬神皆名爲天 如長阿含四大之神皆名善女天 113)

(184) 曉云 前中亦有好 後中不無相但多分判

(185) 曉云 三十二相次第不動 若依菩薩禪法經  身黃金色爲一 頂有肉 爲二 乃至身如師子爲三十二 若依無上依等  足下平滿爲初 行步平整爲次 乃至白毫爲三十二  隨好次第亦有不同  出沒有異 無上依等以無見頂爲八十中初好  依瑜伽入三十二相中  如彼辨 又大般若三百八十一說 三十二相八十隨好 亦前不同

(186) 曉云  初二句眉圓好 次一句含三好 謂手足滿 幷手足如意  及手足淸淨 後句衆生無厭 此中略歎十好二相也

(187) 曉云 相是所依 任持諸好 好是能依 依彼端嚴

卷第八

(188)  曉釋云 空者卽是遮遣之辭  遮人法遣有無故 具顯此義  故云空品 如瑜伽云 一切無我總名爲空 廣百論云  又此空言是遮非表 非唯空有 亦復空空  遍遣執心令契諸法非空非有究竟眞理 諸法眞理實非空性 空爲門故假說爲空 乃至廣說114)

(189) 曉云 六    能起煩惱諸結 能奪善根 故名結賊

(190) 曉云 六塵依內六入爲所止處 色止眼根  乃至法止意根 故言一切自住 而彼六根不覺是賊 又此六塵不知空聚 故言各不相知

(191) 曉云  曉云 眼根謂一切種子賴耶之所執受  四大所造色爲境界 緣色境識之所依止 淨色爲體 色蘊所攝 無見有對 耳等亦爾 但差別者各行自境 意根有二  一共 共通小乘及五識故 二不共  唯在大乘不通五識故 乃至此經意根分別一切法者 亦得通故  取二種意根 末那亦然一切法故 此義具如二障章說115)

(192) 曉顯意云 謂於十方皆有上下二法之大 非謂上方唯有上性 下方唯有下性也

(193) 曉有三說 一意識名心 心王義故 以勝受名故 識蘊名識當相得名故 二無色四蘊名識 三蘊名心 從主得名故 識蘊名識 當相得名故116)

(194) 曉莊興加云  依前四慧證涅槃果受用八味 故名爲食 如涅槃云 一常  二恒 三安 四淸凉 五不老  六不死 七無垢 八快樂也

(195) 曉述意云 外國之法改年之時吹   爲標 以喩毘尼改惡成戒之敎

(196) 曉云 鼓之爲功令心齊一 喩修多羅令成心一境性之敎也

(197) 曉云 燈之爲德破闇照物 喩達摩藏發慧滅惑之敎也

(198) 曉云 以喩雜藏通生三學之善根也

(199) 曉云 通喩前四藏勝 能破四魔之高範也 興徵曉云 違法花論 故不存之117)

(200) 曉云 無量劫者 顯佛昔日修時長遠遵修行者  所修萬行皆順空理 故言順修 遵者順也 如起信言  以知法性無□貪故 隨順修行檀波羅蜜 以知法性離五欲過故  隨順修行尸波羅蜜 以知法性無苦離瞋惱故 隨順修行    提波羅蜜 以知法性無身心相離慢怠故  隨順修行毘梨耶波羅蜜 以知法性常定離散亂故 隨順修行禪波羅蜜 以知法性體明離無明故  隨順修行般若波羅蜜 案云  此云法性卽是空理 今此品說諸法空性 如來隨順修壇等行  以之故言導行諸行 乃至自擧所修 如是行者勤諸衆生效修行也 具釋如彼118)

(201) 曉云 世卽界無別義 又體旣同 而別世界爲化應者 可謂大過

(202) 曉云 垂者敬上之辭119)

(203) 曉云 五陰是事 法界是理 理不離事 事能現理 故言五陰能現法界

(204)  曉云  然能現義略有二種 卽上自他二現加現非自非他  謂如甁    現微塵性等 以爲第三 今次中現再第三門 陰與法非一異故120)

(205) 曉云 此就四雙八不廣破二邊諸執 謂不生不滅  不來不去 不常不斷 不一不異 此中大意就於五陰破此諸邊 則顯法界離邊道理 乃至不從因緣生者 通破三宗所執緣生  謂外道小乘及學大乘有所得者 彼皆執有 因緣生故具如彼也

(206) 曉云  未生諸法等者 體無所有故曰不有  非名所詮故言無明 非相所表故言無相 無別相故 非數所知  無同相故非譬能知 如兎角等無故 不生故 非因緣之所生也  如中觀論顯此義云 果先於緣中 有無俱不可  先無爲誰緣 先有何用緣 乃至廣說 廣百論言  若執果先有 造宅舍嚴具  柱等則唐損 果先無亦爾  長行釋云 因果道理最爲微細  非定一異 非先有無 若執一異先有先無 皆失正理 具如彼述121)

(207) 曉云 旣取曉說還墮闇中 猶服甘露還成毒藥  故彼疏云 行法者五陰 非行法者法界  同智行者  謂於彼法同無分別之慧行   而諸成人實斷煩惱而得菩提  則其相不成執著122)

(208) 住自在未長 曉云 得已不退123)

(209) 曉云  欲遣心心數法寶有 及五種性決定別執  故說幻人心數衆生 能解能說一切衆生 若心若身皆非實有 如幻化人 法界爲本 終無不歸眞法界故  此亦不然 違無上依經三十三獨法中  般涅槃後更生心義 及見實三昧五淨居天不授無上菩提記故  又若衆生法界爲本皆歸眞者 亦可衆生性法界故無作六道 性雖法界而有六道者 本從法界  何妨五性決定別故 今若衆生能解諸法如幻非有非無 無所得者能解眞法界義 境其出有無之外  智亦入掩口之內 欲顯此義故借幻人之心數以答梵王之問124)

(210) 曉卽取云 初菩薩益 入第八地更無出觀  故云不退 二天子益 得入初地斷二禪執 故云得無垢淨 證於法界而得理觀 故言 成就淸淨法眼 此二得益述三藏解

(211) 曉云 三明王臣民益 遠塵離苦得法眼淨 是斷見惑種得初果125)

(212) 曉述云 過九十大劫等 謂入十解第四住時  能離三界繫 業旣盡故 言成就及出生死 如華嚴經讚彼住言第四生貴眞佛子 從諸賢聖正法生 有無諸法無所著  捨離生死出三界

(213) 興徵曉云 違論云未自在菩薩生無色界 生貴菩薩不生無色故126)

(214) 毘留博叉 曉云 此云醜目

(215) 曉云 伽云持雙山所居止 餘金山是部落 餘處云住四  如是三文可和會也127)

卷第九

(216) 曉下疏云  長阿含云 月有虧滿者  一通角行稍稍隱例故見缺 又月邊有天其色正靑 衣服亦表靑 所在之面靑色照城 故缺盛也 滿者月行稍轉向正  又靑衣天 十五日轉入月城 與王適會 又須彌南地有大樹名閻浮提 高四千里 枝蔭二千里  影現月中 樓炭經亦同此說 依瑜伽者 由大海中有魚鼈等  影現月輪 故其內有黑色現也 又云 星者五星  宿者二十八宿128)

(217) 曉云 三轉四諦爲十二行129)

(218) 曉云  帝釋苦行 其事廣如智度論說  就過梵天亦應言苦行 帝亦應言大悲平等 擧一義耳130)

(219) 問 如前所說四種總持 此何攝耶 答 曉云 正忍總持離言故

(220) 曉云 初三草地得之 第四在十廻向 地前四位皆得修習 但未決定

(221) 曉云 能如一切諸功德法而作根本 故名法本131)

(222) 曉云 未入菩薩正位之時 先行此法 故言菩薩昔行也

(223) 莊影曉云 非有爲故非行 非無爲故非非行132)

(224) 曉云 身子迹現聲聞 實大菩薩  已發大乘菩提心 故言發行大乘 已修勝解地信解 故言信解 今入增上意樂地 故言增力大乘

(225) 曉影此云 名句文身非是色法故非方處 所依音聲色蘊所攝故非不方處

(226) 曉云 此云 善逝 十號之中是第五名  卽攝前五 世尊者第十號 卽攝後五 依此二名而重請者 所說利益深重也133)

(227) 曉云 不從他聞自然辯說諸法義故

(228) 曉云  有二 一嘆內德 近經一劫 遠百千劫  不捨諸願而得勝進 十願爲首有于諸願二顯外勢 三世諸佛依此作佛故諸佛母 故其勢大能伏諸害134)

(229) 曉云 諸論者是四明 種種術者工巧明也135)

(230) 曉云 謂月宿於鬼星之日求此 月宿之法如金   說  倍月加日 四至加日 右行數之 從營起言營起室者北方七宿中第六宿 言鬼星者 南方七中是第二宿 具說如彼136)

(231) 曉願意云 如轉輪王受位之時  取死海水以灌其頂 如是此呪受持不忘以灌心頂 卽受佛位

(232) 曉云 畢定成就吉祥事也

(233) 曉云  等行衆生及中善者 明此呪勢遍至  能持之人令得勝利 及至人中所有善根令得增長137)

(234) 曉云 依三藏說 散脂修摩此曰慧神

(235) 曉顯意云 依三藏說  乃至大集第二十一 散脂大士於尸棄等佛前立大誓願 願於來世作鬼神身敎化衆生 有諸惡鬼 我當演說三乘之法而調伏之 然後乃當成三菩提

(236) 曉云  有色無色 有見無見 有對無對 有漏無漏  有爲無爲 知如是等差別分齊 故言知法分齊138)

(237) 曉云  故言 寶花佛是功德天發心之師  亦應是此散脂大士昔所奉値 釋迦佛是說經之主 故偏歸依 兩天旣是散脂之所歸依 當知是其上地菩薩139)

(238) 曉云 歎師請說 此文正意

(239)  曉云 二分合成  半爲天力所加 半爲人功所得  故於一人以立二名 半曰天子 半名人王

(240) 曉云 哀民如子 敎善示報如敎一子 故名父母 古今攝釋資半力令捨惡修善140)

(241) 曉云 如佛爲愛王說經云 大王當知  過失者略有十種 若王成就如是過失 雖有大府庫有大輔佐有大軍衆 然不可歸仰 一種性不高 二不得自在 三立性暴惡 四猛利憤發 五思惠奢薄 六受邪 言  七所作不志不修儀則 八不顧善法 九不知差別忘所作恩 十一向縱任專行放逸141)

(242) 曉云 能集諸善後能弘經 故爲品目142)

(243) 曉云 此名靜息王 止息業報相違諍故143)

(244) 曉云 飮食時節者 謂凌四時飮食得病 又有六時飮食 卽取今也

(245) 曉云  令火熱不損者 卽六食中之初也 食過量也 火不能消  以此成病故 且擧初一也144)

(246) 曉取祥初中第二意兼本土義合述意云 謂依五行以本攝末故立時  又約二氣以現時差別故立六時 言五行者 正月二月木王 三月是季土 四月五月火王  六月是季土王 七月八月金王 九月是季土王 十月十一月水王 十二月是季土王 此猛仲是本  季是其末 今以四行之本而攝四季之末 故成三三以本攝也

(247) 曉亦述云 言二氣者 所謂陰陽  大分一歲不過陰陽 前六月陽氣用 後六月陰氣用 二氣各有三時差別  謂正月移越陽氣始季 三月四月陽氣中用 五月六月陽氣終成  是謂陽氣三時差別 七月八月陰氣初起 九月十月陰氣中用 十一月十二月陰氣終成  是謂陰氣三時差別 依是二氣現三時別 故二二月以現時也

(248) 曉云  如春木王其味是酢 酢不宜食 損肝成病 夏卽火王  其味是苦 故不宜食 損心成病 秋卽金王 其味是辛 辛不宜食 損肺成秉 冬卽水王 其味是淡  淡不宜食 損肝成病 四季土王 其味是    甛不宜食 損脾成病 能隨此時稍息飮食 卽能養身而無病也145)

(249) 曉云  春卽水謝木代 木增土損 木主於肝 膽爲其腑  夏卽木謝火代 火增金損 火主於心 小腸爲腑 秋卽火謝金代  金增木損 金主於肺 大腸爲腑 王卽金謝水代 水增火損 水主於腎 三焦爲腑 四季土冬 土增水損 土主於脾 胃與膀胱爲腑

(250) 曉云 腑大於藏 故名六大

(251) 曉云 肺是主金 爲木之賊 故春木時 其勢增劇也

(252) 曉云 熱是火氣 爲金五賊 故秋金時其熱發動

(253) 曉云 等分是土 於寒熱氣無偏增故  又能引風熱等故 土爲水賊 故於水時其熱增發

(254) 曉云  肺病無由水過所成 水性是冷 故以熱治 辛是金味  肺旣主故相助 肺虛致病故以   補也

(255) 曉云 冷與熱反 故相對治    味多冷 故亦治熱 而秋服者遮其發是也

(256) 曉云 甛對熱分 酢對風分  對肺分

(257) 曉云 肺在   上 飮時乃侵也

(258) 曉云 消時火增 故發熱也

(259) 曉云 等分是地 通三時發 肺病是水 熱病是火 風是風大 故云私大三時發也

(260) 曉云 熱氣內結 故下利蕩除

(261) 曉云    上有痰 故吐以遣146)

(262) 曉加云  女神形醜 故隱下半 就實論之 大權菩薩隱本現迹  爲表此義 故現半身147)

(263) 曉云 如佛不退轉 功德經云  諸佛之法見聞不虛 阿難當知 若有衆生已聞今聞 當聞釋迦名者 是諸衆生皆於阿 菩提不退轉 所以者何 諸佛菩提無虛妄故  何況今日現於我前能以一花散我上者  若有衆生 我涅槃後舍利能持一花以供養者  如是衆生亦於阿 菩提不退轉 若有畜生聞釋迦名者 皆種阿뇩菩提種子因緣 所以者何  諸佛如來其有聞者必不虛 是故諸佛言無有二 譬如尼拘陀樹陰五百人 其子甚少  而得地水火風虛空生而得生長漸次廣大 如是衆生善根種子漸次增長 當得菩提而不腐敗 所以者何  以不住一切法作種子故 乃至廣說

(264) 曉云  如來往修菩薩道時 知身命時財皆如幻夢  不惜貴體救下危命 是正成彼壽量品果 品廣明之 故云捨身 卽三藏意148)

(265) 曉云 神力滿足故名神足 又神足者脚足之足  寄喩立名 如有足者隱意所至 有神通力當知亦爾 意所欲爲無不至故名神足也149)

(266) 曉云 次第百倍 故言百福  如無上依功德品言 阿難 若十方一切衆生俱行十善 如是功德更百倍增 以此業緣唯得菩薩  一毛之相功德 更百倍增 然後能得菩薩一好  入一切好功德更百倍增 然後能得菩薩一相 乃至廣說

(267) 言俱   者 曉云 此云億也 如先述之150)

3. 常騰(740~815)

1) □註金光明最勝王經□ 10卷

如來壽量品第二

① 曉師云  佛說法時 先放光明略有四意 一者表佛內懷慧光無理不照故  二者遍照有緣尋光集會聞法得益故 三者表所說法聞導群迷能示正道故  四者表諸聽衆得般若光除無明闇故151)

② 曉師云 祭天者總擧天趣  世間者 總擧人道 摩衆梵者 取天上勝衆欲界邊際故  沙門婆羅門者 取人中勝者 出家水道故  在家淨行故 次言人者 除上二衆 謂諸王長者等  及非人者 除上二天 餘天及神等 如是世間勝衆 無一能知釋迦壽量152)

分別三身品第三

③ 曉法師云 菩薩摩訶薩  謂能修人 於諸如來者 問所觀境 如法修行者  問能修之人 謂於十方三世如來 緣何等身 如來修行 此上二說 文雖有異 義竝同也153)

④ 曉法師云 爲諸菩薩得正體智通達眞如故 言爲得通達  爲令菩薩依後得智說如所達故 云說於眞諦154)

⑤ 曉法師云  法身之用爲應化 應化之用不離法身 體能攝用故  如如如如知攝一切佛法 是故唯說法身以爲眞有155)

⑥ 曉師云  此陳疑意 譬如畵空作莊嚴具 無如是義故難思議  法身如虛空無相無分別 應化如嚴具有相有差別 以是喩疑於法身也156)

⑦ 曉師云 此名法身  不在之義 法身涅槃名雖有二 其體唯一 故言不二  旣無能住所住之異 是故不住於涅槃也157)

⑧ 曉法師云 法體如如 離諸繫縛無德不備故 曰是解脫處158)

⑨ 曉法師云  外道凡夫雖修衆行 而不能行法身之因 二乘人雖斷諸結  而不能至法身之果  故言一切衆生不能修行所不能至  諸佛圓證   菩薩分得  故言一切諸佛菩薩之所住處159)

⑩ 曉法師云 由性淨故 能現法身者 法果本有自性之淨  果時亦得智障之淨 以是性極淸淨 以還法身之體 猶如離垢淸淨還現法身之體 猶如離垢淸淨還現眞金之性也  智慧淸淨 能現應身者 法身性得智慧離煩惱障淸淨 以此能現應身諸德 三昧淸淨能現化身者  法身性得三昧離業障之淸淨 以此能現化身諸相 猶如練金作佛形像 形像喩於應化身相  練金喩於法身定慧 定慧淸淨之外無別二身之相 故以定慧示現二身 如練金外無別形像也160)

⑪  曉法師云 如如法界正智淸淨者  牒前地地法身顯現  如是如是一切自在具足攝受 攝受隨法身 顯現攝受具足自在161)

夢見懺悔品第四

⑫  曉法師云 金鼓所表法身之體無所不遍  能證之智亦無不遍故  其所出音聲遍至三千162)

重顯空性品第九

⑬ 曉法師云 舊經云  是身虛僞猶如空聚 言是身者 謂內六處 積集名身 假合無實故言虛僞 虛僞無主故如空聚 六賊者卽外六處 能起煩惱能集 恐奪 善根故名爲賊 依內六處爲所依止 色依眼根廣說 乃至法依意根一切皆住 而彼六根不知是賊  又此六塵不知空聚 以之故言不各相知163)

5. 壽靈(757~791)

1) □華嚴五敎章指事□ 3卷164)

上卷指事本

① 元曉云 欲明十佛 略開三門 一者列名 二者辨相 三者顯六相  初列名 如離世間品言 菩薩摩訶薩 以十種見佛 所謂無著佛 安住世間 成正覺故 願佛  出生故 業報佛 信故 持佛 隨順故 涅槃佛  永度故 法界佛 無不至故 心佛 安住故 三昧佛  無量無著故 性佛 決定故 如意佛 普覆故 次辨相者 初無著佛者 亦名正覺佛  無著衆患之本 正覺者諸德之元 無耶患而不離 故言無著無正德而不圓  故言正覺 二願佛者 謂如理智 窮無生際  方能出生無量佛事 卽是大願故  名願佛所以願得無生智者 爲欲出生無量佛事 今擧所爲  以顯願佛 三業報佛者  謂無量相好莊嚴色身 無量身業所感之報故 名業報  所以感得妙色身報 爲令見者咸歸信 故擧所爲意 以顯業報佛  故言信故 四持佛者 謂佛圓意 周遍三世  住持佛法 無窮無盡  順一切智 無窮盡故 五涅槃佛者  說門之中 名爲化佛 化現滅度  非實滅故 所以涅槃非實滅者 永度生 非生滅法故  六法界佛者 謂無碍法界 卽是佛體 名法界佛  智慧光明 亦同法界 無處不至  是故亦名爲法界佛 七心佛者 謂正直心 安住所緣  故言心佛安住也 八三昧佛者 謂佛三昧  無量無邊 思議路絶 故言無著 九性佛者 謂如來性  卽是本覺 本性自覺 非修所成 故言成佛 十如意佛者 謂神力自在 名如意佛  周遍一切 故言普覆 後六相者如論說言 一切十句 皆有六相 何者爲六一者總相 二者別相 三者同相 四者異相 五者成相 六壞相  今就十佛 顯此六相 言總相者 謂初一佛無九佛不攝故 二別相者 謂九佛於一皆九故 三同相者  十開離著故 四異相者 五對各別故 五成相者 攬九成一 一佛圓滿 六壞相者 無佛一作九 九外無一故165)

② 元曉法師云 所乘之法 略而說之 有其四種  一謂一乘理及一乘敎一乘之因 一乘果 如是四法 更互相應  共運一人 到薩婆若  故說此四 名一乘法  猶如四馬互相應共作一運 故說四馬 名爲一乘 當知此中道理亦爾166)

③ 元曉法師云 此名方便  略有四義 一者佛方便之智所說敎 依主立名 名方便敎  二者卽三乘巧順三機 持業作名 名方便敎 三者爲一乘敎 作前方便因  是後說一乘正敎 對後正敎 名爲方便 四者於一乘理 權說方便 非眞實說 是方便義 對眞實說  名爲方便 依此四義 故名方便 有其二義  一者出義 諸子依此出三界故 二者入義 又依此敎入一乘故  然門有二名 若言佛門人門 則門非佛人  若言板門竹門 則門是板竹 今三乘敎名 方便門者  同板竹門云 卽是方便 是故名爲方便門也  開方便門 有其二義 若望出義 說三乘時  開而不閉 望其入義 說三之時 閉而不開 雖出三界 未入一乘 古今說一乘敎  言三是方便 方開方便門 令入一乘故 如經下文言  當知 諸佛方便力故 於一佛乘 分別說三  此言正開方便之門

④ 言示眞實相者 元曉法師云  此示亦二 先明所示 次明能示 所示之眞實相  謂一乘人法 法相常住道理究竟 天魔外道 所不能破 三世諸佛 所不能易 以是義故  名眞實相 而非三非一 無人無法 都無所得 如是正觀 乃名眞實究竟一乘167)

⑤ 元曉解云 於一佛乘  分別說三 故隨其本歸因歸果 是義云何 聲聞緣覺  若智若斷 皆是菩薩無生法忍 當知 此二皆歸一因  歸一因故 終到一果 彼敎中 說佛乘因果  分別佛地化身少分 如經說言 我實成佛以來 百千萬億那由陀劫 故當知  彼說佛乘因果 同歸於一乘果中 若有菩薩  依彼敎故 望樹下佛 發心修行  如是圓行 歸於一因 同彼二乘  未至果故168)

上卷指事末

⑥ 引元曉師說云 聲聞緣覺若因若果  皆於一因 分別爲二 當知 此二皆歸一因  歸一因故 終到一果 彼敎中說佛乘因果 分別佛地化身少分 當知  彼說佛乘因果 同歸一乘果中 若有菩薩 依彼敎故 望樹下佛 發心修行 如是願行 歸於一因 同彼二乘 未至果故169)

⑦ 然元曉法師  楞伽宗要云 又攝論說  一乘意中 言究竟者  是雖明修行地決定別趣 而望究竟地 終歸一果  何者欲門一向趣寂二乘 約修行地 一向性別  決定趣入無餘依界一切諸佛 不能令其入無餘成無上覺 而其後時 離醉得悟 修菩薩行  終歸究竟說爲一乘 如下經言 說三乘者 爲發趣修行地故 說諸性差別 非究竟  爲欲建立畢竟能取寂靜之地故 乃至見法無我 得三昧樂行故 聲聞獨覺 究竟證得如來法身故170)

⑧ 元曉師云 如帝釋宮覆寶珠網 一明珠內 萬像俱現 如一明珠  諸珠皆爾 斯則萬珠影像 皆入一珠 一珠影像遍入萬珠  一切相入 不相障  普法亦爾 互爲鏡影  如微塵有明鏡義 合明了性一心成 故十方世界  皆是影像 分別所依 現似有故 所以咸入一塵明鏡  一切相望皆如是 斯則一切諸法 惑鏡惑影 一心性故 分別作故171)

中卷指事本

⑨ 元曉云 猶海水之動 說名爲波 派無自體故 無波之動 水有體故  有水之動 如來藏如七識 亦如是172)

⑩ 又元曉云  數此十錢 有其二門 一向上去  二向下來 向上去中 亦有十門  一者一 何以故 緣成故 二者一卽二  何以故 若無一者 二不成故 乃至十者 一卽十  何以故 若無一者 十不成故 以緣成故  向下來中 亦有十門 一者十 何以故 緣成故  二者十卽九 何以故 若無十者 九卽不成  乃至十者 十卽一 何以故 若無十者 一不成故  餘者准之 是故當知 一一錢中 皆具十門  更互相卽 一切諸法 皆亦如是 一與一切 互相緣起  一卽一切 一切卽一 此數錢法 嚴法師出 亦有道理 故今取之 由此故知 今一者  十卽攝一者 略擧始終 謂一者十者 爲始門之始 卽攝一者 爲等十門 謂十者十卽攝一173)

中卷指事末

⑪ 元曉云 今就十佛  顯此六相 言總相者 謂初一佛無九佛不攝故 二別相者  謂後九佛於一開九故 三同相者 十皆離著故  四異相者 五對各別故 五成相者 攬九成一 一佛圓滿故 六壞相者 分一作九  九外無一故 此中總別二相 標其法界緣起道理 以其別緣  以其總德 以其總緣 起別德也  所有十句 皆如是故 同異二相 明其緣起相應道理  以別無同相不成總故 同無異相 不成滿故 以九別中有同異相 乃得相應成一總滿  成壞二相 顯此緣起離邊道理 以理成故非無 壞故非有 若但成非壞 墮增益邊  唯壞無成墮損減邊 今有成壞故離二邊 二邊離故 卽中中道 有成有壞 亦非一中 是謂甚深緣起道理174)

下卷指事本

⑫ 元曉云  問如瑜伽論等 說阿賴耶識是異熟識一向生滅 何以故  此論乃說此識俱含二義 答各有所述 不相違背  何者 此微細心 略有二義 若其爲業煩惱所感義邊辨此  令有一向生滅 若論根本無明所動義邊 熏靜令動 動靜一切 彼新論等  依深密經 爲除是一是常之見 約業煩惱所感義門故 說此識一向生滅  心心數法 差別而轉 今此論者 依楞伽經  爲治眞俗別體之執 就其無明所動義門故 說不生滅與生滅和合不異 然此無明所動之相  亦卽爲彼業惑所感故 二意雖異 識體無二也 是故云 從業等也

⑬ 曉法師云  於內各別如實不見阿陀那等者 於內定心各別所詮之門 通達諸識  離言說性 不取隨言所詮之義  故於一切 皆言不見 問驗瑜伽論幷深密經  皆云於內各別不見阿賴耶等175)

⑭ 言是楞伽至名爲識藏者 四卷經文 元曉起信別記 引此文云  其無明住地 如七識俱 當知 無明住地 非七識攝  亦非爲彼所熏種子 根本無明 親依識體 而有故  心體爲此無明 所熏動 作生滅相故

⑮ 四卷經云 大惠 七識不流轉 不受苦樂 非涅槃因 如來藏者  受苦樂 與因俱若生若滅 元曉師別記 引此文云 猶海水之動 說名爲波 波無自體 故無波之動  水有體 故有水之動 如來藏與七識亦如是

(16) 入楞伽第七卷云  阿賴耶識者 名如來藏  而與無明七識共俱 大海波 乃至廣說 元曉云 此明藏識動而常靜176)

(17) 元曉法師疏云 十種法界及十度行  雖非是一 而無異相 其非一相 如空邊迹 其無異相 如虛空性 非一之相  不動不異 不異之相 不壞非一 設使無異壞非一相  唯應言無諸地差別 不得言十地爲初地  而今欲明不壞諸地非一之相 而隨所擧 樂相無異故  言十地爲初他等乃至三地爲六地也177)

(18) 元曉云  凡諸我見 必緣現在自體五蘊  是故無不迷苦諦者 其邊執見 緣所存我 計其斷常 故亦迷苦 是故此二不通三諦 所以戒取 唯迷苦道者  凡論戒取二種 一獨頭戒取 緣邪戒事 計爲因等 二是上戒取 緣自邪見 計爲道等 獨頭戒取 是緣苦集  而於集諦 非正相返 於因計因故 若望苦諦  卽爲正返 於果計因故 是故但爲見苦所斷 是上戒取  唯緣道下謗道邪見 計以爲道於餘邪見 不計爲道  所以然者 由求道心 起見諦道 求得此見  還計爲道諦 餘三諦不由求道故 於彼見  不計爲道 是故戒取 不通集滅 修所斷中  所以不說俱生二見者  望貪瞋等  過患是微細 由是不入煩惱中  還屬修道所斷邪智  是謂九十八使門也178)

下卷指事末

(19) 元曉云 六種染心  是煩惱碍體 根本無明 是智 體 此煩惱 六染之中 已攝前門二障 皆盡 又云  明二乘治道位 此有二義 若就人法二執本求相依生門者 一切二乘  於煩惱障 唯是折伏 而非永斷  所以然者 無廣大心 不證法空 由是不拔煩惱本  故如其直當人執之內  縛及隨眠相生門者 皆是永斷  而非伏斷由證人空所顯眞如  永害人執等種子故 如彌勒所問論云 一切聲聞    支佛人 不能如實修四無量 不能究竟斷諸煩惱  但能折伏一切煩惱 此依初門 作是說也179)

(20) 曉師云 斷三界心色習煩惱等者  此之三位 深證心色無生 故能斷色心等煩惱習也180)

6. 安澄(763~814)

1) □中論疏記□ 8卷

卷第三末

① …瓔珞經佛母品云等者…曉法師彼經疏下卷云 此下第二總明八不 釋此文意  略有二門 一者通門 二者別門 言通門者 謂如前說 二諦四門 各有此中四雙八不  是義云何 此初一雙不一不二 總釋四門不一不二  言之與義 不異前故 其第二雙不常不斷  通釋四門不空不有 有卽爲常 無便斷故 第三不來亦不去者 重顯初雙不一不二  空有不一故 有不從空來 空有不二故 空不遣有去也 第四不生亦不滅者 重顯第二不常不斷  不生故不有 不滅故不無 無是斷義  有是常邊 是故八不通於四門也 若就別義釋此四雙次第示現彼前四門  是義云何 此中不一亦不二者  顯彼初雙二諦離邊 以有無常爾故不一 聖智照空故不二  第二不常亦不斷者 顯第二門二諦離邊 以法界不變故不斷 第一無二故不常故  第三不來亦不去者 顯第三門二諦中道  以因緣和合 而無從來  因緣破散 而無所去故  第四不生亦不滅者 顯第四門二諦中道 以不壞假名 而非有生 用顯實相 而非有滅 是謂別門八不義也

② 元曉法師瓔珞經疏上卷開說宗云 謂開前因 立四十一 於中加果  爲四十二 果無增減 故立爲一 因有階降 立四十一 謂十住十行十廻向十地無垢地  四十二道名賢聖 別門而言 卽有三句 前三十唯賢非聖 於凡夫法 但伏非斷故 二最後一 唯聖非賢  於凡夫法 但斷非伏故 三者十一 亦賢亦聖 於諸聖法惑福惑斷故181)

③ 曉法師瓔珞經疏上卷云  於十千劫修習信心 信心成就 方得種性  故十住名習種性 十行位中久習成 成在姓之行轉順種性  從行自性 名性種性 十廻向中得平等空  成平等道 故名道種性 通名種性者 種是種類義  性是體性義 是佛種類 是佛體性 諸佛種性  故名種性 若當法身名種性者 是特業釋 從生衍德名種性者 依主釋182)

④ 曉法師疏下卷佛母品云  別釋二諦 卽有四門  一有無有門 二二無二門  三因緣門 四假名門 有無有門者 謂分別性有理有事 道理假有假有非空 名爲有諦  事法實無 實無是空 名爲無諦  如經世諦有故不空 無諦空故不有故 眞如卽是中道第一義諦  第二二無二門者 前說二諦有無差別常爾不變  名爲世諦 有無俱空平等一味 是名故爲第一義諦  第三因緣門者 諸佛已出三界諸行  而起機緣 還入六道  如是感應因緣集會 以知不無  名爲有諦 雖不是無 而不得有 不得有故 且謂之無 雖謂之無而不存無有無俱無  名爲無諦 此門二諦卽是中道第一義諦 所以然者 有不生故 卽爲無諦 無亦空故 卽爲有諦 所以二諦卽爲中道 第四假名門者 三假集有 名爲世諦 實相名爲第一義諦183)

卷第七本

⑤ 曉法師二障義云 言二障者  一煩惱障 亦名惑障 二所知障 亦名智障  或有二門名 煩惱 及與智  煩惱障者 貪嗔等惑  煩勞爲性 遍起現行 惱亂身心 故名煩惱  此是當體 從初立名 又復能惑界內煩惱悶之報 逼惱有情 令離寂靜 故名煩惱  是爲因中說果名也 障以遮心爲義 亦用覆蔽爲功  遮止有情 不出生死  覆蔽理性 不顯涅槃  由是二義故名爲障 此從用而受名也 所知障者 盡所有性  如所有性 二所知所照 故名所知 法執等惑  遮止智性不成現觀 覆蔽境界 不現觀心  由是義故 名所知障 此從所蔽及用得名 然人執等惑  亦有障於少分境智 而未遮於無上菩提  亦不蔽於一切種境 雖已斷此 不得彼故  是故不立所知障名 法執等惑  亦有少分惑生死義 而不蔽於二乘涅槃 亦不止於分段生死  雖不斷此而證離 故不受煩惱障名 與奪之義在此乎 或知之名 如常所說 廣說如彼184)

7. 最澄(767~822)

1) □守護國界章□ 9卷

卷上之中

① 元曉師釋云  勝   經有作四諦者 少分聖人 名爲有作聖 於智斷證修  更有所作故 作聖所諦 故名有作四聖諦 無作四聖諦者 究竟聖人 名無作聖 於智斷證修 更無所作故 無作聖所諦 名無作四聖諦 又有量四聖諦者  限在分段 苦集滅道 未窮理源 故名有量 無量四聖諦者 達如來藏 通染淨門 無所限量 故名無量 又二乘之智 因佛而起 智斷證修 皆不能遍 故名有量 菩薩智蒜此可知 自然而起 智斷證修 皆悉遍盡 故名無量四聖諦  有作無作 從人立名 有量無量 當相立目也185)

② 瓔珞經釋五地云…元曉師釋云 有諦無諦 俱時世諦 約世俗諦  分作有無 爲顯此性俱名無實言名者 但假施設 是假有義 立爲有諦 言無實者 實無法體 是畢竟無 立爲無諦

③ 曉云 第三諦者 謂眞如理 離有無相 故名中道第一義諦

④ 又曉云  此經十六諦 爲顯菩薩具二種智  謂如實智及方便智 在前七諦  顯如實智 其後九諦 顯方便智

⑤ 元曉師云 爾乃六性六忍 綜八會之廣要 三觀三諦 觀六百之玄宗186)

2) □依憑天台集(依憑集)□ 具云大唐新羅諸宗義匠依憑天台義集

① 七唐朝海東新羅元曉法師造此經疏 亦立四敎187)

② 八唐朝海東新羅元曉法師造此經疏 亦立四敎188)

③ 三唐朝海東新羅元曉法師造此經疏  亦立四敎 一三乘別敎 如四諦敎緣起經等  二三乘通敎 如般若敎深密經等 三一乘分敎 如瓔珞及梵網經等 四一乘滿敎 華嚴經等189)

④ 新羅國華嚴宗沙門元曉讚天台德證諸宗敎時

其涅槃宗要末云 又如隋時天台智者問神人言  此土四種會經意不 神人答言  失多得少 又問 成實論師立五時敎稱佛意不 神人答曰 少勝四宗  猶多過失 然天台智者禪慧俱通 擧世所重 凡聖難測  是知佛意 深遠無限 而欲以四宗科於經旨 亦判五時限於佛意  是猶二螺酌海用管 天者耳 敎迹淺深略判如是190)

8. 蓮剛(815~880)

1) □定宗論□ 1卷

① 華嚴宗元曉師云 此土四宗  猶以螺酌海 成實五時如用管   天天台智者禪慧俱通 凡聖難測191)

9. 玄叡(829~)

1) □大乘三論大義□ 4卷

① 新羅元曉法師掌珍廣百 其量皆同192)

② 有說 此二語諍意同 如諍浮圖下□上細 語諍意同  爲今末代鈍根之徒 依此諍論巧生解故 元曉師等傳如是說193)

10. 圓宗(宗法師 865著述)

1) □一乘佛性慧日□ 1卷

① 金剛三昧經云  信自身中眞如種子爲妄所峠捨離妄心淨心淸白  知諸境界意言分別 曉法師釋 信住自性佛性正第一義空中道種子 具如彼論194)

11. 圓眞(891著述)

1) □諸家敎相同異集, 一名甘露集□ 1卷

① 第二唐朝新羅國元曉師立四敎 一三乘別敎 如四諦敎 二三乘通敎 如般若深密等 三一乘分敎 如瓔珞梵網等 四一乘滿敎 謂華嚴經也195)

12. 珍海(1091~1152)

1) □決定往生集□ 1卷

① 元曉云 生邊地者則是一類非九品攝196)

② 元曉云 以光明眞言呪彼土沙 置墳墓上 令亡者解脫  雖無他作自受之理 而有緣起難思之力197)

13. 藏俊(1104~1140)

1) □因明大疏抄□ 41卷 198)

卷第二

① 曉法師云 一切定心皆現量者 此義不然 所以得知  如瑜伽論明三摩地所緣中云 一者緣有分別影像  二者緣無分別影像 後方所作成就  超過影像所知事中有無分別現量知見生 由此文知 雖入定心而前有分別影等  非是現量 超過影像 方爲現量知見 今救之云  定心念念 序細不同 緣前影等  是細中序 超過已後 有無分別現量智見細中細 雖序細別  俱同現量故 諸定心隨緣何境 皆名現量不違彼論199)

卷第十四

② 曉法師判比量中  簡小乘所作決定相違過云 若對五根望互用宗 則應立言  眞故極成色離極成眼識 自許初三攝眼識不攝故 猶如眼根 若作是難 離不定  以大乘宗 極成眼識 必不緣眼故 此眼根爲共同品  識不攝因於此定有 極成眼識爲其異品 於彼遍無  故非不定能作敵量200)

③ 故曉法師判比量中  述小乘師有法差別相違難云 極成之色 應非卽識之色  因喩同前201)

卷第十四

④ 定賓疏二云 新羅順璟師 乾封年中 傳彼本國元曉師作相違決定  來至此國云 眞故極成色定離極成眼識 因云自許初三攝眼識不攝故 同喩云 如眼根

⑤ 元曉和上緣起云  玄   三藏於西域中 欲學瑜伽論 時西域中在戒賢論師  欲涅槃時 天唱如是言 漢國之賢人 爲學瑜伽論故來 莫爲涅槃 爾時玄   順付  往學瑜伽論 然後立眞故極成量 而破小乘執 時西域諸論師等無釋此量 此諸論師皆言不陳那不能是量釋 時玄   還於漢國而爲說是量 時無斥是量過 爾時造廣百論疏 文軌師誓願曰 不陳那菩薩無是量釋 若有是量過人 我爲其作臣也 爾時順璟師學是已 還於羅國申是量 時元曉菩薩云  此量有法差別相違過 爾順師如其自知通於唐國言 水土是易故 至於羅國知是量過 是論師等皆向東三禮尊重讚嘆 故道證師等章疏中 羅國元曉師等章疏中 羅國師所說  由是義故知陳那菩薩云云 元曉者陳那菩薩後身云也

⑥ 元曉國師作相違決定來至此國云 眞故極成 色定離於眼識 因喩同此

⑦ 彼師判比量論  今謂此因勞而無功 由須自許言更致敵量故 謂彼小乘立比量言 眞故極成色定離 於眼識 自許初三攝眼識不攝故 猶如眼根202)

⑧ 曉法師判云 此通未盡 若對五根實互用宗 則應立言  眞故極成色離極成眼識 自許初三攝眼識不攝故 猶如眼根  若作是難 亦離不定 以大乘宗極成眼識必不緣眼故  此眼根爲共同品 識不攝因於此定有  極成眼識爲其異品 於彼遍無 故非不定能作敵量 若以自許佛有漏色 於前共量他作不定  便改因云 自許極成初三攝等 如無漏色 耳識等緣雖離眼識 而非極成初三攝 故不成不定  此判非也 雖改因云 自許極成初三攝等 而眼識不攝言大乘不許 極成之色眼識不攝 是故因有隨一不成203)

卷第十七

⑨ 曉師云 因加自許 雖離前過 有相違決定及不定失204)

卷第十九

⑩ 判比量論云 備法師云 理門論云一向離故 是通彼難謂立宗言所聞性因是不定攝 一向離故如共不定 一向者闕一相也 判云 此因有不定過  以所見性雖闕一相 而非不定 是不成故 謂立聲無常  所見性故 此因同有異無  唯闕相是故亦爲闕一相也 若爲避此不定過故 更立因言  後二相中闕一相故 猶如共等四不定因  此因亦有餘不定過 爲如於空緣生故因 雖於後二相中闕是一  而是眞因非不定故 故不能作相違決定

⑪ 明燈抄云 以曉法師云 若爲避此○相違決定

⑫ 判比量云 此中應立相違比量 謂所聞性不定因攝 等立相違宗故 猶如共不定因205)

2) □唯量抄(成唯識論唯量抄)□ 2卷

① 又元曉對護法宗立量云  第七識意根 與能依識  必應同境 不共根故  如眼等五根 云云 起信論別記有之

② 直作相違云 第七識意根應不緣諸法[宗]不共根故 如眼等根206)

14. 高辨(1173~1232)

1) □邪輪(具云於一向專修宗選擇集中 邪輪)□ 3卷

卷上

① 元曉遊心安樂道云 所言正因謂發無上菩提心也  卽不顧世間富樂及與二乘菩提涅槃  一向志願三身菩提名無上菩提之心 總標雖緣於中有二  一者隨事發心  二者順理發心 言隨事者煩惱無數欲悉斷之 善法無量願悉修之 衆生無邊願悉度之 於此三事決定期願  初是如來斷德正因 次是如來智德正因 第三心者恩德正因 三德合爲無上菩提  卽是三心總爲無上菩提之因  因異雖異廣長量齊等 無所遺無不包故 乃至 所言順理發心者  信解諸法皆如幻夢非無離言絶慮 依此信解發廣大心等207)

② 元曉遊心安樂道出往生因中云 上輩之中說有五句 一者捨家棄欲而作沙門  此顯反起正因方便 二者發菩提心  是名正因 三者專念彼佛  是名修觀 四者作諸功德  是名起行 此觀及行卽爲助業 五者願生彼國 此一是願 前四是行 行願和合乃得生故208)

卷下

③ 元曉遊心安樂道云 淨土宗意本爲凡夫兼爲聖人209)

2) □邪輪莊嚴記□ 1卷

① 元曉師釋阿彌陀經念三寶文中云 正念三寶離邪歸依 能通衆行故名正道念210)

15. 圓琳(1174 )

1) □菩薩戒義疏□ 6卷

卷上

① 何故本業經 云菩薩戒無捨法 答此有多釋 元曉師 若依三乘敎發心卽有失  若聞一乘敎永無退失211)

② 元曉意 三乘敎 是敎門方便 彼敎發心 其力微劣 一乘敎  是眞實極理 依彼發心 其功廣大

③ 元曉亦釋彼論門云 重中當知   中上品212)

④ 曉師二解 戒爲甘露 敎爲門 無上菩提爲甘露 戒爲門213)

卷下

⑤ 元曉云 乃至一切下  列輕非 准知今戒 但取殺人 以餘殺生  屬下放火燒戒攝者 若云不攝者   名無所簡別 何況 菩薩平等慈悲 何生爲輕214)

⑥ 曉師云 七緣成重 一所與人 二人想 三眞酒 四   酒想  五與彼人 六取價 七彼人飮 初二第七爲緣 第四爲因 第三物法 五六爲業215)

⑦ 曉師云 望五錢已上利 自讚毁他 正犯此戒

⑧ 元曉云  於一讚毁有四差別 若爲令彼起信心故 是福非犯 若有放逸無記心故  是犯非染 若於他人有受患心 是染非重  若爲貪求利養恭敬 是重非輕 第四之中 有其三品  成三之有 亦有二途 謂由事故 及由纏故 由纏故者 若纏現行 非極猛利  或發   愧 是爲   品 雖極猛利 無 無愧 未見爲德 猶在中品 都無   愧 深生愛樂 見是功德  是上品名爲事故者 若毁別人 是爲  品 若毁一衆卽是中品 普毁衆多 乃爲上品 上品之內  罪非一端 隨其難別 略示三雙 佛法內  人多依三學 起似佛道之魔事故 猶如師子身內之蟲 乃食師子  餘無能故 第一雙者 依於心事學 有二類蟲 食滅佛法 一由貪故 二由慢故  第二雙者 依於戒學 有二類蟲 食滅佛法 一坐邪戒 二坐正戒 第三雙者 於依習學  亦有二輩自讚毁他 一由增益 二由損滅  又戒本云 常代衆生 受加毁辱  乃至 是爲波羅夷罪 依此一文  淺深異解 下土聞之 隨言取解 自毁讚他 必是福業 自讚毁他  定爲犯罪 將修其福 行小而罪多 欲捨其罪 却罪一而除福三 上士聞之  便就一文 用四句判 由是審別無所濫故 無福而遺 無罪而辨 言四句者 或有自毁讚他是福 自讚毁他是罪 惑有毁讚他是罪 或有自毁讚他是罪 自讚毁他是福 或有若毁讚 若讚毁 或罪或福 或有非毁讚 非讚毁 或福 或罪216)

16. 良忠(1199~1287)

1) □觀經疏傳通記□ 15卷

卷第二

① 海東阿彌陀經大意釋云 今此經者 斯乃兩尊出世之大意四輩入道之要門217)

卷第五

② 元曉釋阿彌陀經云  兩尊出世之大意 四輩入道之要門 耳聞經名則入一乘而無退  口誦不號則出三界而不還218)

17. 聖詮(1199著述)

1) □華嚴五敎章深意□ 10卷

①  元曉師釋仁王三性云 習種性者  前十千劫修習信心 信心成就得佛種性  從因立名 名習種性 是在十解 性種性者 得法空觀 法性現心 現心之性 爲行所依  從本立因 名性種性 正在十行219)

18. 賴瑜(1226~1304)

1) □釋摩訶衍論開解□ 36卷220)

卷一

(1) 曉疏云 如來實有中多音聲 一切衆生所有言音莫非如來法輪聲攝221)

卷二

(2) 曉疏上云 又復歸者是還源義 所以然者 衆生六根從一心起  而背自源馳散六塵 今擧命根總攝六情還歸其本一心之源 故曰歸命 所歸一心卽是三寶故也

(3) 元曉疏云 歸命二字是能歸相 盡十方下顯所歸德222)

(4) 曉疏云  及彼身體相者 謂彼前說如來之身卽是報佛 正用法界以爲自體  故言彼身之體也 此是擧佛而取其法 下口正出法寶體相223)

(5) 曉疏云 上半名爲下化衆生 下半顯爲上求佛道224)

卷四

(5) 曉疏云 初一是總相因 後七是別相因225)

(7) 元曉釋論所引經云 九品往生皆名正定 依勝緣力得不退故226)

(8) 曉疏云 擧彼問辭也227)

(9) 曉疏云  經論所說雖無別法 而受解者根行不同 或有依經不須論者  或有依論不須經者 故爲彼人必須造論228)

(10) 曉疏云 雖是利根而不忍繁 此人唯依文約義 之論深解佛經所說之旨故無過229)

卷五

(11) 曉疏上云 第二正說立二章門 謂法與義 法者是大乘之法體  義者是大乘之名義 初立法者起下釋中初釋法體之文 次立義者起下復次眞如自體相者以下釋義文也  初立法中有二立 一者就體總立  二何以故下依門別立 第二立義章門於中亦二 初明大義  次一切諸佛下顯乘義 大義中體大者在眞如門  相用二大在生滅門 生滅門內亦有自體 但以體從相  故不別說也取意230)

卷九

(12) 海東疏云 今此文中非有相者是遣初句 非無相者遣第二句  非非有相非非無相者遣第四句  非有無俱相者遣第三句 二句前後隨論者意  皆有道理不相傷也  一異四句准釋可知

(13)  曉疏云 復次以下第二明眞如相  在文有三 一擧數總標 二依數開章 三依章別解  此中有二 先明空中有三句 略明廣釋 總結 總結中 初順結 後反結  後釋不空中亦有三句 初牒空門 次顯不空 第三明空不空無別也231)

卷十一

(14) 曉疏云 此下第二廣釋二覺 於中先釋始覺 後廣明本覺  初中有三 一者總標滿不滿義 二者別說始覺差別 三者聰明不異本覺232)

卷十二

(15) 有釋云  此中四相爲當同時 爲是前後 若同時者何故說覺四相時差別  若前後者何故亦四相俱時而有 答薩婆多宗云 四相體同時 四用前後也 故覺時差別  體同時故 名俱時有也 成實宗云 四相前後 然以本覺望四相卽無前後 故云同時而有也  大乘秘密敎云 覺四相時前後淺深所覺四相俱時而有也 私云 有釋者指元曉釋也 彼釋又三釋各置或有說者言233)

(16) 曉別記云 佛得無念故 能遍知一切衆生眠於無明夢四相 方得名覺234)

(17) 曉疏上人我執名分別  簡前異相之   分別故不名   法我執名無   念 異後生相之微細念故名   念235)

卷十三

(18) 但至所引經者元曉釋云 此是擧因而證果也236)

(19) 依之曉疏上云 第三位中法身菩薩等者 初地以上十地菩薩 是能覺人也 乃至 第四位中菩薩盡地者 謂無垢地237)

(20) 藏疏云 在因地時能觀如此無念道理 以是證知佛地無念 此是擧因望果說也 曉疏同之 238)

(21)  曉疏云  初中有三  一者總標滿不滿義  二者別說始覺差別   三者聰明不異本覺239)

(22) 曉疏上云 覺中有二 先略後廣 240)

卷十四

(23) 曉疏上云 今此門中依非一門故說滅相續心相也241)

(24) 曉釋云 今此文中依非一門等 卽此意242)

卷十六

(25) 曉疏上云 不覺心起而有其念者業相動念 是如邪方

(26) 曉疏云 言不如實知眞如法一故者根本無明 猶如迷方也

(27)  況復曉師別記云 言不如實智眞如法一故  不覺心起者  卽是根本無明 此如迷方243)

(28) 藏疏云 初中有三 謂法有合也 法中初不了如理一味故 釋根本不覺義如迷正方也 不覺念起者 業等相念卽邪方也 念無自相下明邪無別體不離正方也 卽明不覺不離于覺也 喩合可知 曉疏同之244)

(29) 故曉疏云 本末相依故曰相應 非如王數相應之義 此爲不相應之染心故245)

(30) 元曉別記云 然實論云 八地以上亦有微細現相現起 但此地中已得淨土自在   色永不現起 故說離耳  又八九以上亦有微細能見 但得心自在見相轉細 故說離也  所以得知故下文云依於業識乃至菩薩究竟地  心所見者名爲報身 若離業識則無見相  知業識未盡之時能見之相亦不相離也246)

卷十七

(31) 曉疏云 初言智相者是第七識序中之始始有惠數分別我塵 故名智相 若在善道分別可愛法計我我所  在惡道時分別不愛法計我我所 第二相續者是生起識  是序分別遍計諸法得長相續 又所依智相內緣而住 不計外塵故是似眠 此相續識遍計內外覺觀分別  如似覺悟 故言覺心起念 起念卽法執分別取意247)

(32) 曉別記云 言轉識是能見相緣境而轉名轉識 然轉識有二 若說無明所動能見名轉識者是在阿梨耶識 如其境界所動能見名轉識者 是謂七識 二義不同 不可相濫248)

(33) 曉別記云 言智相者是此第七識    中之始 始如惠相應分別我我所249)

卷十八

(34) 曉云而非實有故名業幻

(35) 曉疏云 言本來常住入涅槃菩提法者乃至 當知此中約於性淨菩提本來淸淨涅槃  故諸衆生本來入也250)

(36) 曉云 無果起故故

(37) 元曉法藏同 記亦無以下云 通妨也251)

(38) 曉疏云 亦無以下猶是經文  而非此中所證之要 但是一處相續之文 是故相從引之而已或又通妨  尤可有故引也 ○本如是無漏等者 無明迷平等理故其性是差別  故下文云 如是無明自性差別252)

(39) 藏疏上末云 初中言阿梨耶者是上所說心  卽是生滅之因 有無明者 於梨耶識有二義中此是不覺義  卽生滅之緣 欲明依此因緣意意識轉故言以依等也  上總中略標其因故但言依心 此別釋中具顯因緣故說依心有無明也 元曉釋同之253)

(40) 曉別記云 依此論說根及識等亦非此識所現境界254)

卷十九

(41) 元曉疏上云 第三境界相者卽是現相 乃至 且四卷經言 大慧略說有三種識 乃至 謂眞識現識分別事識 乃至 又下文言 譬如藏識頓分別知自心現身及身安立受用境界 此論下文明現識云 乃至 以一切時任運而起常在前故 如是等文約於現相以顯本識 如是現相 何況其本轉相業相反在六七識中說乎

(42) 曉別記云 如是心體有此五用 對境界生意識 故名意 此中第五猶是意識 而約生後義通入意中攝

(43) 曉釋云 心體似指本覺  然又彼釋上云 根本無明親依識體而有乃至 如上文云 此識有二義 一者覺義 二不覺義

(44) 意及意識等者 曉別記云 諸生滅法聚集而生故名衆生 而無自體唯依心體故言依心 能依衆生只是意意識 故言意意識轉255)

(45) 曉疏云 受想行蘊相從入此意識中攝

(46) 曉記云 初言依阿利耶識者釋上依心義

(47) 曉云 說有無明如上文云256)

(48) 曉疏上云 依無明力不覺心動乃至能現一切境等故言心生卽種種法生也 若無明心滅境界隨滅 諸分別識皆得滅盡 故言心滅種種法滅257)

卷二十

(49) 曉疏 卷上 云 此論就其一意識義  故不別出眼等五識 故說意識分別六塵258)

(50) 依二乘等者 … 曉記云 三賢之中十解位也259)

(51) 曉疏云 分別染淨諸法見慢愛等差別也260)

(52) 但出諸師釋曉本文 本云 卽心不覺常無別異261)

(53) 元曉釋此事云 如我見是見性之行 其我愛者愛性之行 如此行別名不同行 而見愛等皆作我解 依如是義名知相同 是故二說不相違也262)

(54) 曉疏云 此論之意約煩惱數差別轉義名相應 現識之中無煩惱數 依是義故名不相應 彼新論意約遍行數故說相應 由是道理亦不相違

(55) 彼師別記云 雖有微細通行五數心與法通達無相 而取相故是通法執 而無別計慧數之見故無別相法我執也 所以得知阿賴耶等是法執者如解深密經說  八地以上一切煩惱皆不現行唯有所知障爲依止故  而此位中餘七識惑皆不現行 唯有阿賴耶識現行  故知此識是所知障 若論有種子者 煩惱障種 亦有未盡 故知彼說正約現行所知障也263)

卷二十一

(56) 元曉今釋云 自相賴耶名爲心體 其餘諸識說名衆生264)

卷二十二

(57) 元曉釋云  彼論且約可思議熏故說常法不受熏也 此論明其不思議熏故說無明熏眞如熏無明 所顯不同 故不相違265)

卷二十四

(58) 曉疏云 答中有二 初約煩惱厚薄明其不等 後擧遇緣參差顯其不等矣266)

(59)  曉記云 能作緣者從初發意菩薩  乃至  諸佛皆得作緣矣  又云 明所化修行時也267)

(60) 曉疏云 凡夫二乘名意識薰習 卽是事識 十解以上名意識薰習 卽是事識268)

卷二十八

(61) 曉疏云 言有熏習力故者  依如來藏內熏力 復依前世修善根力故 今得修信心等行也269)

(62) 元曉釋云 卽入十解初發心住 以之故言畢竟不退也270)

(63) 元曉云 信成就發心者 位是在十住 兼取十信  十信位中修習信心 信心成就發決定心 卽入十住故名信成就發心也 同別記云 十解亦名十住 亦名十信271)

卷二十九

(64) 元曉釋云 答中有二 一者正答所問 二者擧劣顯勝272)

卷三十

(65) 曉疏下云 十解菩薩依人空門見於法界 是相似見 故言少分也273)

(66) 彼師起信疏會本業經云  今釋此經意 是權於非實退 但恐初人令不慢怠故也 元曉釋同之274)

卷三十二

(67) 本不依氣息等者…法藏元曉同釋今文云 皆是事定所緣境界275)

(68) 曉疏云 上來所說名能入者 唯除已下簡不能者276)

卷三十五

(69) 住正定故者 元曉疏云  通論有三種 一者見道以上方名正定 約無漏道爲正定故 二者十解以上爲正定 定不退位爲正定故 三者九品往生皆名正定 依勝緣力得不退故277)

卷三十六

(70) 曉疏云 勸修中在文有六  一者總結前說 二者若有衆生下擧益勸修 三者假使有人以下信受福勝 四者其有衆生以下毁謗罪重 五者當知以下引證 六者是故以下結勸278)

(71) 元曉疏云 結前五分279)

19. 凝然(1240`~1321)

1) □五敎章通路記□ 52卷280)

卷第四

(1) 元曉師解云 於一佛乘  分別說三 故隨其本 歸因歸果 是義云何  聲聞緣覺 若因若果 皆於一因 分別爲二 如經說言 聲聞緣覺 若智若斷 皆是菩薩無生法忍  當知此二 皆歸一因 歸一緣故 終致一果  彼經中說 佛乘因果 分別佛地化身少分 如經說言  我實成佛以來 百千萬億那由他劫 故當知  彼說佛乘因果 同歸於一乘果內 若有菩薩 依彼敎故  望樹下佛 發心修行 如是願行 歸於一因 同彼二乘未至果故281)

卷第八

(2) 元曉法師法華宗要云  問會三因果歸本一者 爲當三皆非實故 歸於一實耶  爲當唯二非實 故歸於 一實耶 若如後者 何故經言我有方便力開示三乘法  若如前者 云何後言唯是一事實餘二則非眞 答或有說者 三皆非實 如前文說 而言一實二非眞者  三中之一 與無三之一 俱是佛乘 通說是實 餘二不開 別言非實 由是義故 二文不違  我或有說者 唯二非實 如後文故 而說三乘皆方便者  於一實中 加二非實 合說爲三 是三非實  如又手內實有一果 方便言三 三非是實 無三菓故 老而論之 一菓是實 二是非實  有一菓故 如智度論云 於一佛乘 開爲三  如人分一斗未 以爲三聚 亦得言會三聚歸一 亦得言會二聚歸一  會三會一 猶是一義 不相違也  或有說者 前後二文 各有異 不可一會 所以然者  三乘之敎 有其二種 一者別敎 二通敎 別敎三乘 三皆非實 皆是方便 以彼敎說三僧祇劫  唯修四度 百劫之中 修相好業  最後身中 修於定惠 菩提樹下 成無上覺 如是因果 以爲佛乘  是故佛乘 亦是方便 若論通敎所說三乘 佛僧是實 餘二非眞 以彼敎說於十地中  具修六度 萬行圓滿 致薩婆若 此薩婆若果 不與三世合 如是因果 究竟眞實 此爲佛乘 豈是方便  是故當知 二文意異 我有方便力開示三乘法者 是顯別敎所說三乘也 唯是一事實 餘二則非眞者  對通敎所說三乘 其餘諸文 皆作是通

(3) 元曉立四種敎 一三乘別敎  是小乘敎 二空之中 別說生空故 二三乘通敎  是大乘敎 般若等中 通說二空故 三一乘分敎 梵網經等 四一乘滿敎 是華嚴經  今此破三 破三會通 約初二敎 顯其義理 卽當玄說記所擧第三有說 以大乘權敎亦存不破故282)

(4) 元曉法師楞伽宗要云 又攝論說 一乘意中 言究竟者  是明雖修行地決定別趣 而望究竟地 終歸一果  何者欲明一向趣寂二乘 約修行地 一向性別  決定趣入無餘依界一切諸佛 不能令其□ 入無餘成無上覺而其後時離醉得悟  修菩薩行 終歸究竟 說爲一乘  如下經□ 言 說三乘者 爲發趣修行地故 說諸性差別 非究竟 爲欲建立畢竟能取寂靜之地故 乃至見法無我 得三昧樂行故 聲聞獨覺 究竟證得如來法身故283)

卷第二十一

(5) 丘龍會云 然此識中  想數爲首 取相分別 卽不了達無相眞如 故名法執  亦名無明 非推求性計度實有 故無慧等餘心數法 又此妄想最極微細 唯與大圓鏡智相違  是故不妨諸轉識智 由此義故 亦能受熏 是無記故 非極香臭之所記故 如人衣等仙 卽覺臭 而亦能受香臭所熏非極臭 故此識亦爾  如攝論言 無記者是不可記極香臭義故 今此論中  約巨細道理故賴耶亦有通法執 與一心相違 取相分別故  亦名能熏 彼唯識論等 約   相道理故 賴耶是無覆無記 都無執障  亦唯爲所熏耳 故瑜伽及深密等經 建立心意識秘密善巧等 旣言秘密善巧 豈如言可取哉284)

(6) 二障義  判根本無明所在云 雖非與異熟識相應 而爲根本和合不離故  依此識方說其相 由是攝在賴耶識位 如彼論云 以依阿賴耶 說有無明不覺 而起故285)

卷第二十四

(7) 海東記曰 儼師攝論疏云  六因 十因 乃至  二十因 皆具六義 是故此中  名一切因 問唯識論云 本識名言種上 必具六義  餘識間斷 不具恒隨轉果 俱有義等 何故此中  言一切因皆具六耶 答唯識論義  約初敎釋 若約緣起秘密義 離如來藏  一切諸法爲因生果之義 永不可得故 一切因皆具六義 此約大乘實敎義也286)

卷第三十八

(8) 元曉云 上說勝解行住菩薩或是有墮那落迦者 約此住前菩薩說也287)

卷第四十二

(9) 丘龍勝   疏上云 言分段者 謂三界內六道分岐九地位段 莫不歸死無名分段生

(10) 丘龍師云 前變後易 微細難了 雖無分段 而有終盡 名不思議變易死也288)

(11) 丘龍元曉勝□疏上云  如是三人 所受生死 唯有異熟阿賴耶識  無餘序識及□色根 是故名爲意生身也 同疏下云 謂意生身 非色四蘊

(12) 元曉大師 起信疏下  釋論業識熏云 業識根本熏熏習者 此業識 能熏無明  迷於無相 能起轉相現相相續 彼三乘人 出三界時 雖離事識分段   苦  猶受變易梨耶行苦故 言受三乘生滅苦也289)

(13) 海東起信疏下 及別記竝云 前中後一 是第七識行相不    非凡所了 290)

卷第四十四

(14) 海東丘龍大師 依此二十二隨惑門  分別義定 故二障義云 放逸等十 及   諂   唯通不善 有覆無記 忿恨覆惱   嫉  與害無   無愧 如是九種 唯不善性 此中無   無愧  論其自性 遍行一切不善心中 若說增用 愧通一切 漸未必通

(15) 二障義云 隨煩惱中  尋 伺 惡作 隨眠 此四通於三性  而在善中 未必皆是隨煩惱性 如於夢中修無漏道 此中眠數 非惑性故 其餘三種 準此可知291)

卷第四十五

(16) 二障義云 若其末那相應四惑相與品 最爲微細 於三界中 等無差別 是故唯離非想欲時 一時頓斷 如瑜伽說 末那相應任運煩惱 唯離非想處欲  故一時頓斷 非如餘惑漸次而斷 無相論云 第二執識  及相應法 至羅漢位 究竟滅盡 若見諦害煩惱識及心法  得出世道十六心時 畢竟斷滅 餘殘未盡 但屬思惟 是名第二執識  此中簡別二種斷義 若意識中害煩惱者 十六心時 皆悉斷盡  故屬見諦 此第二識彼斷 所餘唯羅漢位 方究竟滅  是故此識 但屬思惟也 依此等文故 知末那非見道所斷292)

卷第四十六

(17) 答元曉大師會云 若依二障門  此禪定障 所知障攝 如瑜伽說 八解脫者 由離所知障所顯 由此聲聞於所知障 心得解脫故293)

(18) 二障義云 所知障者 法執爲首 妄執分別及與法愛慢無明等 以爲其體 論助伴者 彼相應法 幷所取相 亦入其中294)

卷第四十八

(19) 元曉師云若就人法二執本末相依生門 一切二乘 於煩惱障 唯是折伏 而非永斷  所以然者 無廣大心 不證法空 由是不拔煩惱本 故如其直當人執之內  纏及隨眠相生門者 皆是永斷 而非伏斷 由證人空所顯眞如 永害人執等種子故 如彌勒所問論云  一切聲聞 酸支佛人 不能如實修四無量 不能究竟斷諸煩惱 斷能折伏一切煩惱 此依初門  作是說也 又瑜伽說 若聖弟子 由出世道 離欲界欲乃至具得理三界欲 爾時  一切染法種子 皆悉永害如穀麥等諸木種子 安置空逈 或於乾器 雖不生芽 非不種子 若火所損 爾時  畢竟不成種子 損伏永害道理亦爾 此依後門 而作是說 由是二門 伏斷永斷 皆不相違295)

(20) 問何故名爲煩惱所知 答二障義云  煩惱障者 貪瞋等惑 煩勞爲性 適起現行 惱亂身心 故名煩惱 此從當體功能爲名 又復能惑界內煩惱之報 逼惱有情  令離寂靜故 名煩惱 是爲因中說果名也

(21) 丘龍又云 所知障者 盡所有性 如所有性 二智所照故 名所知 法執等惑 遮止智性 不成現觀 覆蔽境性 不現觀心 由是義故 名所知障 此從所蔽及用得名

(22) 二障義云 然人執等惑  亦有障於少分境智 而未遮於無上菩提 亦不蔽於一切種境 雖已斷此 不得彼故 是故不立所知障名 法執等惑  亦有少分感生死義 而不蔽於二乘涅槃 亦不止於分段生死 雖不斷此 而證離故 是故不受煩惱障名 與奪之意 義在此乎296)

(23) 丘龍師二障義中 以所知障 約識分別 有三師說 初云 或有說者 法執無明 唯在第六七二識 不通餘識 推求性故 法愛喪等 非見所攝 不推求者 亦通五識  次第二云 或有說者 法執分別 遍通八識 未達法空故 取相分別故 乃至 阿賴耶識  尙有妄想 何況五識而無法執 如涅槃經言 如是五識 雖非一念 然是有漏 復是顚倒 增諸漏故  名爲有漏 體非眞實 著相故倒297)

卷第五十一

(24) 元曉大師 依瑜伽論 故立無餘還生之義 故彼師寶性論料簡云 彼瑜伽意說 彼三乘入無餘者 皆生十方諸佛國土  修菩薩行 故瑜伽論第八十卷云 彼及所餘  於無餘依涅槃界中 般涅槃者 於十方界 當知 究竟不可思議  數數現作一切有情諸利益事 如首楞伽摩三摩地中說 幻師喩 若商主喩 是中道理 當知亦爾 是名最極如來秘密298)

2) □華嚴唯識   鑑記□ 7卷

卷第二

(1) 元曉大師 二障義云 所結之生 不出二種 一者正生 二者方便生  結正生時 亦有二種 生有色界 中有時結 生無色界 死有時結  結方便生 唯在死有 然臨死有心  有其三位 謂前三性心位 其次染汚心位 最後異熟識位 其中初二 是在意識 最後一心 是異熟識 又三性位 非結生時  後之二心 是結生位 又後二中 初是現前結生之位 後時隨眠結生位也 乃至 若論中有最後念心 必是染汚 從此已前 卽無定位299)

3) □梵網戒本疏日珠□ 50卷

卷第一

(1) 丘龍大師疏下卷云 言爾時者發心已後 言住前者初住已前 是時名爲信相菩薩 以能修行十信心故 假名菩薩者 心未堅實故 猶如輕毛故 名字菩薩者 行不稱名故 未得義相故 已上 言十千劫行十戒法者 此是受學品文 十信經劫 卽彼經中所說非一 名字品云 佛者修行是心 卽十信心 若經一劫二劫三劫 乃得入初住位中

(2) 丘龍大師一道義云  起信論說逕一萬劫乃能得入 當知一萬卽十千也  準此經論 上文先引本業經·仁王 十信位內有退有進 於中若有利根勤精進者 逕一二劫得入住位 如本業說 若其鈍根勤精進者 滿十千劫方入住位 如仁王說  不減一劫 極遲不過萬劫  於其中間 隨根利鈍劫數增減 如應當知 若有放逸無精進者 雖已發心而爲常沒  故於此人劫數無限300)

卷第六

(3) 且曉云  一時成佛道者 如此方釋迦成道 他方釋迦亦一時中皆成道  故言一時成佛道301)

(4) 曉云 微塵衆者所接衆無數 故爲微塵衆 問  此微塵衆何等位衆 答諸釋不同總有三說 一曉云 應身千釋迦所接地上菩薩中皆得見 故知應身佛  出百億化身釋迦所接地前衆往見 故知化身

(5) 經 具來至我所者 曉云 千及百億釋迦所接衆皆來至本主所 故云俱來至也302)

(6) 經 甘露門則開者 曉云 於中有二說 一云  以所詮三聚戒法爲甘露 以能詮敎爲門 謂 由持三聚戒故  能得於無上菩提不死藥故 卽以所詮三聚戒法爲甘露 一云  以無上菩提爲甘露 以三聚戒爲門

(7) 疏 謂戒法諸佛所師者 曉云 本師戒者 得自眞佛故 此若釋迦之言也 戒則是師 發本師故 遺敎有文 此約舍那之言也 依主持業二釋可知303)

(8) 經  頂戴受持戒者 曉云  受持不同 攝大乘論中有三復次  一者若從他得戒名爲受 若自心得戒名持 解云  若他者先不受人始受故爲受 若自心得戒 過去中先持戒人方得  二者心得戒故名持也 二者先得名爲受 後持名爲持 三者修持戒行名之爲受  若憶持文句名爲持也

(9) 曉云  敎師解云 若十信者雖初學戒而不能持位 十解以上方隨分持戒  初地以上人方得名持戒 約究竟淸淨持戒者 至二地方得名爲持戒 此地方成就戒度位  此地以下者雖非故犯戒 而有誤犯戒義 故不得名究竟淸淨受持

(10) 曉云  若十信者 不得轉令受他人 此位人者雖十劫中學戒耳  十解已上人方得人空位 故爲下地令授戒也  然而地前人空無流者皆相似 唯隨分得轉授耳 若究竟轉授位者  地上方得轉授 得眞無流位故

(11) 此戒藏者  曉云有二說 一云能詮敎爲藏 三藏中毘尼藏故  一云此三聚戒能定惠等諸行有攝含義 故爲藏也304)

(12) 今此第二因中說果之名 遺敎經云 戒是正順解脫之本 故名波羅提木叉  元曉 法銑等諸師 多同此釋

(13) 曉云 戒品已具足者有二說 一云二地戒度具足 故名戒品具足  一云品此品類義 非直得戒能由持戒故 得能十度等行 故名品也

(14) 曉云 心有二種 一眞如心 二生滅心 衆生皆有如是二心 故云一切有心者305)

卷第七

(15) 曉云 初結菩薩波羅提木叉者二說 律師云花嚴經以後說 一云花嚴經前說也  敎師云 若小乘者 如來種性正覺以後三十七一中 鹿 中初說修多羅十二年中說毘尼  若大乘者 聖道後卽尋結此戒 亦卽尋修多羅也曠云 言初結者 十地論云 佛聖道後第二七也306)

卷第八

(16) 曉師云 半月半月誦者  約僧法故作如是說 約若別人行者 新發意菩薩未熟誦時中 一日中六時中誦  僧法中何半月半月誦者 若數數誦者人心生輕慢故 謂  世間人心以寡行而爲尊重 以厚爲輕故 亦若寡作者不得增長法故 離寡厚捨厚而取中道  故須半月半月誦戒也

(17) 曉云 問 十信與十解次第位無越義 何故仲置乃至文字耶 答 從不定聚到於正定聚節故 置乃至文字也307)

(18) 曉云 有緣非無因者 有三□磨及師僧緣等 故言有緣 非無因者 所發三品菩提心因非無 故言非無因

(19) 曉云  言光光者有多說 一云  所放光中亦有無量光故言光光 一云 放光故言光 因光亦說戒法故重言光也 一論所說戒法者  有作無作不同 故言光光 一云  三聚戒非一故言光光 亦應言一一聚中有無量戒 故言光光308)

(20) 然元曉師疏中所釋與引師其義全別 故彼疏云 果勝天者 合不煩等五淨居天業同福果天而果勝彼故 大靜天子是摩醯首羅天 已上元曉師疏文

(21) 曉云 金剛神有二種  一者能現神身而護法神也 二者以依氏佛迹爲金剛神也

(22) 曉云 問 無色界人者何以故非列耶 答 亦得 言變化以攝許309)

(23) 曉云 受戒人隆鏡師云唯人道方正得受 上列畜生黃門鬼神等者 且約菩薩等由願爲反化故現種種身  而先所受戒爲欲還令明露故受菩薩戒故作是說 所以得知其然者  瑜伽論菩薩地決擇中云 唯人道方得受菩薩戒故310)

卷第九

(24) 第二分輕重者 丘龍大師持犯記中 別立一門明菩薩戒輕重相 其中總相分判輕重 故彼文云 言總判者輕垢罪中細論支別 頭數乃有八萬四千 括擧其要別有三類  惑四十四如達摩戒本所說 惑四十八如修羅戒本所判 或有二百四十六輕 如別解脫戒經所立  此第二中有共不共 共不共相依文  重戒之中總說有十 論其類別亦有三種 或有共小之重  謂前四也 或有不共之重 謂後四也  或立在家菩薩六重 謂十重內在前六也 此中合有共與不共  總判輕重義類如是311)

(25) 元曉師云 或有二百四十六輕 如別解脫戒經所說312)

卷第十

(26) 曉云 非菩薩者  發不誦戒心故 約心故言非菩薩 不謂永不菩薩故非菩薩 亦就取行故言非佛種子 不謂永非佛者故非佛種子 一云 成佛者具一切種智故方成佛  故發不誦戒不善心故不具種智 故爲非種子 發不誦界戒心者犯輕垢罪 若趣諸餘勝善時故旣作此事  後方誦戒者無犯 亦若若不作不誦心 雖趣誦而由鈍根故 不得誦者無犯  若小乘者若作佛誦念者 作意以後卽犯不學罪 若無知罪者 五歲以後方犯也313)

卷第二十七

(27) 曉師疏中作句委細 故彼文云  於中五句現意 一者不望利唯自讚非毁他 唯犯輕 二不望利唯毁他非自讚 犯輕 三望五錢以下利自讚毁他 犯輕  四者望五錢以上利自讚毁他 正犯此戒 五者發望五錢以上利意 擧重意過  自讚毁他 犯此戒及前戒二重 又云 問  不望利而 具作自讚毁他二種何耶 答 但犯輕垢罪 又云 問 雖望五錢以上利  而自讚毁他 互闕何耶 答 應重  問 何以得知 望五錢以上利方犯此戒也 答 地持論云  望利意 自讚毁他犯衆大犯 故知五錢以下犯輕垢罪 五錢以上方犯重 又云 若有望五錢以上意  自撰毁他者 錢得不得此重戒耶 潤法師云 得午前方犯重戒 若得錢者重 犯此及盜戒二重314)

(28) 丘龍大師持犯要記云  若明差別者 今依達摩戒本辨其性相差別  文言於有違犯及無違犯是染非染  中上品應當了知 欲悲雖所作業固 而犯無犯異 言有犯者  謂由四因所犯諸事 無違犯者 謂由三緣所作諸事 三緣是何 謂若彼心增上狂亂 若重苦受之所逼切 若未曾受淨戒律儀 此三無犯通一切戒 別論無犯如文廣說 於有犯中有其二聚 重內應知   中上品輕中當識是染非染 通而論之 四因之 中若由無知及由放逸所犯衆罪是不染汚 若煩惱盛乃由輕慢所犯衆罪是其染汚 別論染不染者  亦依本文可知 凡說雖然 一二而論者 且就初戒以示其相 於一毁讚有四差別 若爲令彼起信心故自讚毁他 是福非犯  若由放逸無記心故自讚毁他 是犯非染 若於他人有愛喪心自讚毁他 是染非重  若爲貪求利養恭敬自讚毁他 是重非輕

(29) 元曉師云 若纏現行 今疏替云若由煩惱現行是也 煩惱爲緣造戒罪業 故讚毁等戒罪起時 要以煩惱爲其本源 然相應纏有其强弱 是故三品差別不同 言上品纏犯者 文云 數數現行都無   愧 深生愛樂見是功德315)

(30) 元曉師意所釋亦爾 論文對簡且示分齊  一往大判 委細言之不可遮通 持犯記云 若纏現行 非極猛利 或發   愧  是爲   品 雖極猛利無 無愧 未見爲德 猶在中品  都無   愧 心生愛樂見是功德是名上品316)

(31) 持犯要記讚毁四句第四貪利讚毁是重非輕之中  總有三品 成三之由亦有二途  謂由事故及由纏故 纏之三品如前已引  事三品者 彼文云 若毁別人是爲 品  若毁一衆卽是中品 普毁衆多乃爲上品…故彼文云 上品之內罪非一端 隨其離別略樂三雙  佛法內人多依三學起似佛道之魔事故 猶如師子身內之筮乃食師子 餘無能故

(32) 持犯記云  依於戒學有二類筮食滅佛法 一坐邪戒 二坐正戒 坐邪戒者  如有一類性非雙直  或承邪戒或自邪念 不依絲麻不食五穀  反觀貪求利養恭敬自揚無比   諸癡類 希望群惡咸仰已德 普抑一切無異迹者 由是內以傷眞外以亂人 傷亂之罪 眞是爲先也

(33) 疏 二約淺識等者  要記云 坐正戒者 如有一類 性是淺近  於世大運多漫綾時 獨正其身威儀無缺 便起自高凌 他之心慢毁乘急戒緩之衆 此人全其不善以毁大禁  轉福爲禍莫斯爲甚也 問 邪戒罪應如所說  持正戒者何必是罪 所以然者 如有一類 內無諸纏  不觀餘人作與不作 唯察自心獨持正戒  如是菩薩何由成犯 答 無染心不在前說  而於此人亦當分別 若由獨淨令諸世人普於諸僧謂非福田 利養尊重偏歸於己者 雖順聲聞無常等觀  雖於淺事是無顚倒 而於法身卽是顚倒 當知此中順逆亦爾 若由獨淨令諸世間未信之者信  信者增長普於諸僧平等供養者 非直無犯乃生多福 然由獨淨居雜染間 以此望得不抑染衆  又欲令他生等敬心者 猶如頂戴日月而行  而欲不却其暗者矣 自非知機 大聖 能得其然也  以是之故古之大賢誡其子云 塡莫爲善 其子對曰 當爲惡乎 親言善尙莫爲 況爲惡乎317)

卷第二十八

(34) 持犯記云 依於心學有二類筮 食滅佛法 一由貪故 二由慢故  由貪故者 如有一類閑居靜慮 離諸散亂攝心禪門 由心澄淨  有見 或由邪神加力令識  于時由自少聞不別邪正 又欲引致名利恭敬  隨所見識令他聞知 耀諸世人盛疑是聖 此有獨揚似聖之迹  普抑諸僧爲無可歸 以破佛法故得重罪 是謂諸僧之大賊也

(35) 要記云 由慢故者 如有一類 長住深山 有所得心修寂靜業  魔知彼心可以動壞 發空中聲讚其所行 其人由是起自高心 普抑諸乘住人間者 誰當稱美 等所行  此人罪過重於前者 是謂菩薩 多羅也318)

(36) 要記云 此人服最深藥反成重病 重病之狀極似無病 是故更無醫術能治此病  亦勘有人自覺是患 猶如根本無明極闇 與般若明其狀極似同 無能所故 俱無能所故 故彼無明最難可滅 此病難治當知亦爾  如偈說云 爲除有執故 如來說其空  若人復執空諸佛所不化319)

卷第三十二

(37) 疏主大師瑜伽輕戒旣判以爲四十四輕 加之元曉大師處判亦爾 故知犯要記云 或四十四 如達磨戒本所說320)

4) □勝   經疏詳玄記□ 18卷321)

卷第六

(1) 丘龍云 律儀四中 前二離本煩惱 後二離隨煩惱 本煩惱中 初一慢上  上弘佛道 以此爲障 次一喪下 下化衆生  以此爲障 故擧此二 通攝一切根本煩惱 隨煩惱中  前嫉他高 還自下墜 後□今財 招後貧窮 故擧此二 通攝一切隨煩惱性 所以此四離果周盡322)

卷第七

(2) 元曉云 言正法者  是眞如界 言攝受者 是正體知 此智遠離一切分別  證會無邊眞如法界 能所平等無二無別 是故名爲攝受正法323)

(3) 無量界障者 丘龍依瑜伽論  擧五無量 一有情界無量 二世界無量 三法界無量  四調伏界無量 五調伏方便界無量

(4) 丘龍亦云 一切菩薩神通力者  此亦相從 合界藏喩  以六神通 卽是調伏  方便界故324)

(5) 元曉卽同今疏次第 故彼疏云 大海喩於求大乘者 是廣深故  大名同故 諸山喩於求緣覺者  是高出故  慢行類故 草木喩於求聲聞者  種類多故  衆生喩於非法衆生  名字同故325)

卷第八

(6) 元曉云 言無異正法者 境無異智故 無異攝受正法者  智無異境 故是明能所平等平等 次言正法卽攝受正法者  名非於二物相似 智文明相名爲正法 理之離著名爲攝受  用遍法界無二無別 故言正法卽是攝受正法326)

(7) 元曉云  無二波羅蜜者 明外化用不異理智無異攝受正法者 顯如理智不異量智  智智度物名六度故 唯一證智 雙照二諦用無分別故曰無異 言攝受正法卽是波羅蜜者  非謂二物相似 由二諦境不得異故 能智體亦無明二故也327)

卷第九

(8) 丘龍辨來意云 乘前攝受 廣出之道 以明一乘普容之義 故次來也328)

(9) 丘龍云  出生之義 則有二種 一者出義  二者生義 出義云何 謂攝受者  正是證智 名大乘行 於一智內 具一切行  能出二乘 少分行故 如大池水出河水故 生義云何  謂正法者 卽是法界名大乘理 於一法界 具諸德性 能生二乘少分德故  如大地性生諸芽故 然所生所出無二無別 能出能生無異卽是 是故說此無二出生 攝受正法 名爲大乘  普載自他 而運出故329)

(10) 丘龍云 阿   大池 喩於大乘之內攝受 出八河者  喩於出二乘八種善法 世出世善法者 八種善法合於八河 謂世間善  有二種 一順解脫分 二順決擇分 出世善有二  一有學善法 二無學善法 二乘名四 故有八也

(11) 元曉云 言大地者 喩於大乘之內正法 一切種子者  喩正法內恒沙德性 依地生長者芽莖生長皆依大地 喩於世間善根之生 及與出世禪法之長也330)

卷第十

(12) 元曉云 六處卽是小乘法  三藏是所學處 故名爲處 正法住者 是多羅藏  正法之法 名爲正法 此法能成增上心學 能住一境 故名爲住 久義合取  名正法住 正法滅者是達磨藏 正法之言 亦擧能詮 此法能成增上惠學 斷滅煩惱 故名爲滅 文義合擧 名正法滅藏331)

(13) 丘龍云  爲大乘故說此六處者 正顯以本攝末之意 爲二乘人漸入大乘  故說六處不離大乘

(14) 丘龍云 大乘住者 卽正法住者 大乘廣大心學之內 序淺之分  名正法住 故正法滅義 當知亦爾

(15) 丘龍云 以本攝末 末不離本 故言二法義一名異332)

(16) 元曉云 以大攝小小不離大 故言毗尼卽大乘學

(17) 元曉云 何以小乘毗尼 卽是大乘所學 故言何以故 以依佛出家而受具足者 明所詮戒 從佛而受 又離大乘 故其能詮 亦從佛出 卽是大乘333)

(18) 丘龍通上文釋云 說大乘威儀戒是毗尼者  能詮不異也 是出家是受具足者 所詮不異也 大乘之戒 通遮三業 於內少分 遮身口邊 爲二乘說名威儀戒也

(19) 曉云 如其小乘異大乘者 則應羅漢別立毗尼  別有出家受具足衆 而彼不能立別敎故 無別出家受具足中 故言羅漢無出家等 由是當知 非爲別乘

(20) 曉云 何故無別出家受具者  由依佛敎出家受具 己身旣不能自力而出家 故不得別立出家受具敎 當知非別乘唯是一佛乘故言依如來出家受具足334)

(21) 曉云 三學中 別解脫戒 卽攝順解脫方善根 定惠二學便攝順解脫決擇分善根 三學增上 具攝有學無學禪法  故此三藏 六處之法  通攝二乘世出世善 羅漢旣爾  獨覺亦然 其本必依如來敎故 但聲聞人 終不離敎 故於此中 偏說羅漢耳

(22) 元曉云 欲明羅漢在因之時 依佛出家 而受具戒 今至果時 亦歸佛 佛具四德 故爲所依 羅漢不具 故爲能歸335)

(23) 丘云 阿羅漢果 二輪惑盡 三有過失 何故有怖

(24) 元曉云 滅道未滿 故有所恐 苦集未盡 故有所怖336)

(25) 曉云 此人從來 畏苦之性 今知苦未盡 故無究竟樂 究竟樂無故 有怖畏 羅漢何時發如是怖 若其不定種性聲聞有餘依時 發怖趣大 如其一向趣寂二乘  決定入於無餘涅槃 八萬乃至 十千劫後 生心之時  發怖趣大乘 不可說此爲不定性 瑜伽論說 不定性者  唯住有餘依時廻心趣大故

(26) 曉云 何故佛爲所依 阿羅漢爲能歸

(27) 曉云 羅漢有怖 必求所依 故是能依 佛至究竟 更不求依 故爲所依 故言依於不求依也

(28) 曉云 喩中  言無依者 如何劣人 無所依持 多有恐怖 故言彼彼有恐怖故則求歸依 此一喩中 通顯二義 順喩羅漢喩恐怖故則求歸依  是同比喩反顯如來無公布故則不求依 爲異比喩

(29) 曉云 合中 羅漢有怖故 依如來者 通合二義 所依如來不求依故337)

卷第十一

(30) 曉云 言得涅槃是佛方便者 反前初句題其不到 仍開昔敎 是權方便 如大導師有善功術爲止息故 變作化城言得涅槃當知亦爾  是權非實 故名方便 後三番文皆同是判  言反前初句者上文云 唯有如來應等正覺得般涅槃338)

(31) 故丘龍云 言虛僞衆生者 謂諸凡夫 無諸功德 故名爲虛 有多煩惱 故名爲僞 雖有聖人 從多分說339)

(32) 元曉云羅漢   支者 約其已捨分段後  說大力菩薩者 謂第八地 得無功用 化現自在 故名大力 七地以還 未離三界 故不取之 如本業經言 無生忍諸法觀非有煩惱  非無煩惱 一生一滅 一果三界 最後一身 一入一出 集無量功德 常向上地 念念寂滅  故名遠行地 佛子是菩薩 無生觀捨三界報變易果用 入中忍無上慧出有入無化現無常 自見已身當果諸佛  摩頂說法身心別行 不可思議 故名不動地 又法鼓經說七種學人 及七地菩薩  猶如生蘇 意生身 阿羅漢   支佛 得自在力  及九地十地菩薩 猶如熟蘇 依此等文 當知此中大力菩薩  在八地 如是三人 所受生死  唯有異熟阿賴耶識 無餘   識 及序識報 是故名爲意生身也  法華論云 八生乃至一生得阿   菩提者 謂證初地菩提故 以離三界中分段生死  隨分能見眞如佛性 名得菩提 非謂究竟者 是依願力 三界者 得離分段故作是說 若置願力  出三界者 乃至七地 猶受分段 故不相違 又云 乃至究竟無上菩提者 是顯變易生死分齊  前擧三人 是說始受論其終捨 則菩提是 自彼以還長受變易 故言乃至無上菩提340)

33) 丘龍師意 二乘捨分段身 名意生身 菩薩人地 直名大力341)

卷第十二

(34) 元曉師擧三種意生身已云  如是三人所受生死 唯有異熟阿賴耶識無餘序識及序色報 是故名爲意生身也

(35) 以梨耶爲變易果報體 丘龍起信疏釋彼文亦同

(36) 元曉師云 謂意生身非色四蘊342)

(37) 元曉會云 現識之中  無煩惱數名不相應 故不相違 雖有微細遍行五數心與心染通違無相而取相故 是通法執而無別計惠數之見 故無別相法我執也

(38) 元曉云 此下正明四智不究 此中略明四智之用 若依小乘婆沙所說 我生已盡 是斷集智 生因盡故 梵行已立修道智 所作已辨是證滅智 不受後有是斷苦智 瑜伽論說我生已盡者 謂第八有等 梵行已立者 謂於聖道究竟修故  無復退失 所作已辨者 謂一切結永無餘故 一切道果已證得故 不受後有者  謂於七有亦永盡故 又我生二盡者 有二種生 一生身生此如前說 謂二煩惱生 此微薄故  亦說爲盡 此則記別初地 二果梵行已立者 爲不還果  非梵行貪此永盡故 所作已辨 不受後有者  謂阿羅漢當知此中記別四種解了行相 若依此論初番文意 第一第四是斷苦智 第二是修道智  第三是斷集證滅智 今此經文大同  瑜伽少有左右 消文自顯 二種死中以分段死故說二乘智 我生已盡者 是明第八有等 生已盡故 非望變易故 是方便也 得有餘果證故 說梵行已立自 果卽滅諦  證時能證之行 梵名滅諦淸淨性故 證梵之行名爲梵行 此智通以滅諦爲境  但變易滅道猶未證修 說名有餘亦是方便也  凡夫人天所不能辨 七種學人先所未作者 對未辨作顯其已辨 對凡夫者 通顯已斷見修煩惱 對學人者 別顯已斷非想第九二輪煩惱  非實之智虛妄執著故名虛僞 不同無明有迷無執 是明斷集名爲已辨而有未斷 亦方便也  所斷煩惱更不能受後有故者 是名七有亦永盡義  兼顯色無色界生盡 以其所斷欲界煩惱 應受受七有  上二界惑應受諸天各一一生 今已斷故  不受此等 不受七有者對前五種學人而說 不受上二者  是對後學人說也 卽有現身得羅漢者 此等諸有皆不受故而猶更受變易之有 故說此智亦是方便  若依此文初後二智已斷苦 第三智者 知已斷集 第二智者 知已斷滅  及與修道以聲聞人 偏畏受苦故 已斷時生二重觀 爲於自斷衆生喜故證滅修道互相隣近 所以此二合立爲一也343)

卷第十三

(39) 丘龍疏中亦約識明 丘疏五住先擧他三家釋  後五依經顯自所立 故彼文云 此中略明五住地義 諸說不同  或有說者 見斷煩惱名見一處 修斷煩惱名爲三愛  法執分別說名無明  此五之起在於六識 其五種子名五住地惑  有說者五利煩惱名見一處欲界地中一切煩惱除無明見 名爲欲愛色界煩惱除無明見  名爲色愛 無色煩惱除無明見 名爲有愛  地起差別 略出二義 一事識中取性煩惱  說爲住地 餘見愛等 緣境別生 說之爲起  二者於事識中 十使爲地 餘纏垢等以之爲起 此四皆在分別事識 唯第七識妄想心體說名無始無明住地  不別心外別有數法與心相應  是故說名心不相應 如論說言卽心不覺常無別異名不相應故  或有說者 本識之中  生得住地名見一處 作得住地  分作三密與三有愛 而作本故  合此四種 說名無始無明住地  卽心不覺名不相應 餘七識中一切煩惱皆名爲起  是心相應如本業經言 一切衆生始發一相住於緣 皆第一義諦起名惑 以此爲住地 故名生得起  欲界惑名欲界住地起  色界惑名色界住地起 心惑故名無色界住地  以此四住地起  一切煩惱故爲始起四住地 其四住地 金剛智  知此始起一想相 有終而不知其始 前有法無法云何  而得知生得一住地 作得三住地 唯佛知始終  故如是三說皆有所以 今依此經更出一義  說煩惱有三類  其一四住煩惱 二恒沙煩惱 三無始無明住地煩惱 四住煩惱者 三界之中分別所起  十種煩惱 及其相應諸隨煩惱 以見爲本合立一住 名見一處 爲別餘三 三界別立  故名一處 所以此惑立一處者 三界具稟分別起惑  以眞見道一時頓斷故 此起唯在第六意識 欲界之中  任運而發六種煩惱及餘俱生諸隨煩惱 從勝而說 通名欲愛 此起通在七種轉名識界  任運五種煩惱及隨煩惱通名色愛 此起在於五轉識中 除鼻舌故 無色任運五種煩惱及隨煩惱通名有愛  此起在於五轉識中 除鼻舌故 無色任運五種煩惱及隨煩惱通名有愛 此起唯在第六第七  五識無故 此四種自在第八識能令分段生死久住  故名爲住 能生四住一切起惑 故名爲地  以此四種攝煩惱障也 恒沙煩惱者八種妄想 十種散動 諸如是等取相分別遍通 所知恒沙法門 於一切諸功德上 故名恒沙等 上煩惱此起通於七種轉識 一切種子在第八識 如是煩惱不能發業 所以不令生死久住  由是不入住地數中 此攝一切所知障盡也 無明住地者 第八識內根本無明 能令變易生死久住 故名爲住 遍持四住及恒沙惑 故名爲地 無別王數行相差別 名不相應 生死法中是爲最後  更無有法與此作本 故名無始 如是無明雖無別相隨義別立 生得作得 此唯現起 無別種子唯是住地 無別起未在第八識不通餘也  七唯二碍中智碍所攝 問云 何得知在第八識  唯是現行 而非種子 答起信論云 依阿梨耶識  說有無明不覺而起 又言不達一法界 故心不相應 忽然念起 名爲無明 是文分明 第八識而是現起 本業經云 背第一義諦 起名惑 以此爲住地 乃至地前更無法起 故名無始 無明住地依此等文 當知無明住地 唯是現起而非種子 吾住地起略說如是344)

(40) 丘龍大師二障義云 煩惱障者 貪瞋等惑煩勞爲性 適起現行 惱亂身心 故名煩惱 此從當體功能立名 又復能惑界內煩惱之報  逼惱有情 令離寂靜 故名煩惱 是爲因中說果名也 障以遮心爲義 亦用覆蔽爲能  遮止有情 不出生死 覆蔽理性 不顯涅槃  由是二義故名爲障 此從用而愛名也 所知障者  盡所有性情所有情 二智所照 故名所知 法執等惑  遮止智性 不成現觀 覆蔽境界  性不現觀心 由是義故 名所知障 此從所蔽及用得名  人執等惑 亦有障 於少分境智  而未遮於無上菩提 亦不蔽於一切種境 雖已斷此 不得彼故  是故不立所知障名 法執等惑  亦有少分惑生死義 而不蔽於二乘 涅槃亦不止於分段生死  雖不斷此 而證離故 不受煩惱障名 與奪之意義在此乎345)

(41) 丘龍云 言此四住地力者 牒四住地能生一切起惑之力一切上煩惱依種者 是牒恒沙上煩惱種一切上煩惱所依種子 故名依種 此中欲顯四住地力是羸劣 故二乘能斷  然其恒沙上煩惱種 亦不及於無明住地 故亦兼擧顯彼殊勝 此四住地及恒沙種  唯生自類起惑現行不能遍生 其餘一切不如無明遍持 遍生故 言竿譬所不及也346)

(42) 丘龍云 能持恒沙種子現行 故言恒沙煩惱依347)

(43) 丘龍云 初言取者 卽是四取 四取者 卽四住地 是有愛取四住地故 於中擧勝 說愛名取 希求未來 染着現在 故名爲取 對法論云 何故世尊唯說愛爲集諦 由最勝故 言最勝者 是遍行義 由愛具有六遍行義 乃至具明六遍 有漏者 謂於三界善不善業 漏卽三漏 令心連注流散不絶 故名有漏 漏所隨縛能生三界 故名有漏348)

卷第十四

(44) 海東丘龍云  無漏業者 謂於三乘順決擇分相應之思順漏對治違逆三漏名無漏業 已上勝   疏 又云 此中無漏業者 是加行智相應之思

(45) 同師二障義云 此中所發無漏業者 方便道中 道分善根 不爲三漏所發所潤 不受三有 故名無漏 當知集諦有其二種 謂有漏集諦 無漏集諦  所生苦諦亦有二種 謂有爲苦諦 無爲苦諦  如寶性論云 云何名爲世間 以三界相似鏡像法故 此明此義依無漏界中有三種 意生身應知 彼由無漏善根所作名爲世間 以離有漏諸業煩惱所作法故 亦名涅槃  依此義故 勝   經言 有有爲世間 有無爲世間 有有爲涅槃 有無爲涅槃故349)

(46) 故彼文云 無漏業者 謂於三乘順決擇分相應之思順漏對治違逆三漏名無漏業 由無明力未能已相招變易生故名爲因 云何得知 此無漏業未離妄想 非眞無漏 餘經中說此無漏業名生因惑爲虛妄行故  如無上依經言 一切阿羅漢   支佛大地菩薩爲四種障  不得如來法身四德波羅蜜 何者爲四 一者生緣惑  二者生因惑 三者有有 四者無有 何者生緣惑  卽是無明住地生一切行 如無明生業 何者生因惑 是無明住地所生諸行 譬如無明所生諸業 何者有有 緣無明住地 因無明住地 所發無漏行 三種意生身 譬如四取爲緣三有漏業爲因起三種有 何者無有 緣三種意生身不可覺知微細隨滅 譬如緣三有衆生念念老死 無明住地一切煩惱是其依處未斷除故 不得至見大淨波羅蜜 因無明住地 起輕相惑 有虛妄行 未滅諦故 不得至見大我波羅蜜 緣無明住地 因微細虛妄 發無漏業 意生諸陰 未除盡故 不得至見大樂波羅蜜  若未能得一切煩惱諸業生離永盡無餘 是諸如來爲甘露界 則變易死斷歸滅無量 不得至見極無變異大常波羅蜜  案云 依此等文當知 此中無漏業者 是加行智相應之思 未離分別名虛妄行 順無分別故是微細350)

(47) 元曉師云 三種意生身者  卽前三乘變易生身不同楞伽三意生身 彼三種者 依三昧等隨意自在名意生身 道諦所攝 此中三種依無明力異熟識生名意生身 苦諦所攝  如是差別不可相濫351)

(48) 丘龍云 此三地者  此三有地 今在三有而說 是語未至變易 故說爲此 通取因果 名三地  彼三種意生身生及漏業生者 今在三界  彼於變易分段因果無明所持變易因果無明所生 故言依無明住地 言有緣者 望意生身及無漏業親能發業 令生意身  故言有緣 非無緣者 望於分段 非親發業 而非都無 通所依緣  是故但言非無緣也 爲顯無明住地力勝通望二死明所依力352)

(49) 元曉云 有愛住地數四住地者  是三有愛 愛是最勝王 於四住其餘煩惱是如數民 如心數法於心王 今擧最勝通取其數 故言有愛數四住353)

(50) 曉云 無明住地異離四住地者 明四住離在二乘無明住地非其所離 故云異也354)

(51) 丘龍云 佛地所斷者 簡異菩薩 於菩薩地中不能離故 佛菩提地所斷者 簡異二乘 二乘菩提智不能斷故 問金剛心位是菩薩地 此時已斷一切無明  云何而言佛地所斷於菩地不能離耶 若論四住及恒惑之正使者 金剛心時斷之已盡 彼二習氣及無明住地 此時猶有 非其所斷 故言佛地之所斷也 如智度論第六卷言 譬如燈能除闇得有所作更有餘燈倍復明了 佛及菩薩斷結亦爾  菩薩所雖曰已斷於佛所斷猶爲未 又彼論第八十五卷云 此中說 如實智唯佛所得 問若爾二乘云何得涅槃 大菩薩得無生法忍  答如實智有二種  一遍滿具足 二者不具足 具足者佛 不具足者二乘菩薩 譬如闇室 室有所作故燃燈 所爲已辨有後來燈其明益增 闇有二分 第二分闇與初燈明和合 若不爾者 第二燈無所用 而不得言初燈無照 是故唯佛爲如實智 案云 如世第一法 爲無間道與惑種俱不能正斷 入見道時爲解脫道不與種俱是爲正斷 如是金剛與無明俱爲無間道不能正斷 入如來地方離無明爲解脫道 是多正斷 以金剛心未見佛智所知境故 如世第一法未證見道所證境故 若依見道初念名無間道第二念後名解脫道 如是門中無間道時已離惑種是爲正斷 以此準說 佛地初念正斷無明名無間道作如是說亦無有傷 但於佛地一切惑盡 所以通名爲解脫道之耳355)

卷第十五

(52) 元曉疏下云 言應得者 爲菩提卽是無量功德 應證者 謂涅槃是餘三種功德也

(53) 元曉云 心上煩惱者 此正障初發菩提心 未發心境 覆發心上 是故名爲心上煩惱 又復爲別隨眠 故名爲上 此中唯取上惑 故下諸上義類此應釋356)

(54) 元曉云 止上者障奢摩他故  觀上者障毗跋舍那故 禪上者爲八禪故 正受者三三摩地 謂空無願及無相故 方便者四攝方便故 智上者三智 謂加行等故  果者大涅槃果故 得者解脫得因故 力者十力故 無畏者四無畏故357)

(55) 又前丘龍釋相體顯了 別句十一 前七覆因果 下四種能覆果上 丘龍云 略擧十一攝初中後 初一障初 次六障中 後四障後 擧此三類總攝恒沙

(56) 丘龍釋前無明積聚等云 無明住地積聚者 此無明內有四住地 謂生得一及作得三 此四和合諸煩惱 故言積聚生一切等 一切修道斷煩惱者 修一切道所斷煩惱爲別 四住修少分通亦能斷盡 此是所知障爲一切迷理煩惱 次言上煩惱者 卽於所知障中一切迷事煩惱  然此二種其體無別 由執諸事而迷理 故但隨二義立別名耳358)

(57) 元曉云 因無明住地者 是望作得住地是近因故 如果望業 此亦如是 緣無明住地者 是望生得是遠緣故 如望煩惱 此亦如是故359)

(58) 丘龍云 一切所知一念遍觀名無碍智

(59) 丘龍云 不由陀者 簡不究竟必由於陀所敎而得360)

(60) 丘龍卽指將入涅槃 對前始得果時分故 故彼疏云 觀察時得不受後有 觀者將入無餘涅槃之時 更察後有有無之時 此時未達有變易生 直察分段永無後有  故得不受後有之觀 此觀爲前尋入無餘  故言第一蘇息等也 離最後身故名爲蘇 滅心心法故名爲息 然蘇息時有其二種 第 一中道且蘇息時 離分段死得寂靜故 第二已至永蘇息時離變易死至彼岸故  今此二乘中道且寂 以之故言第一蘇息  此時得住少分涅槃 以之故言處涅槃地 處者住也  於此涅槃幾時處者 隨根優劣久近不同  若於現身唯得初果具受七有 入涅槃者 八萬劫住  若於現身得第二果受一往來入般涅槃者  六萬劫住 若於現身得那含果不還欲界入般涅槃者 四萬劫住 若於現身得羅漢果卽從此身入般涅槃者  二萬劫住    支佛者 十千劫住 如經說言 聲聞緣覺八萬四萬二萬十千劫住 是名涅槃 非大涅槃 此地謂也361)

(61) 丘龍云 彼先所得地不愚於法者 是牒其先處涅槃地 彼時雖滅六種轉識而有末那平等性智緣於賴耶 觀其無我 於無我法遠離我癡 密顯此智故言不愚 欲明依此後生意識不由敎知非究竟 以此爲初 發心趣大故言不由於他自知得有餘地 其未入時自謂當入無餘之時 今已出時知前所入是有餘地 亦自知者 是望不定種性聲聞 彼於未入無餘之時 已知所入非無餘地 卽時發心趣向大果  今此決定趣寂二乘入無餘 後方知是事 以後亦前  故言亦知 問云何得知此非不定種性聲聞 又何以知決定二乘亦趣大果 瑜伽論說四種聲聞中 廻向菩提聲聞唯住有餘依涅槃中能發趣故 故知入無餘後能發趣者 多非不定種性聲聞 涅槃經說 須陀洹人亦復不定  故八萬劫至阿   菩提心 廣說乃至   支佛者 亦復不定  以不定故十千劫至阿 菩提心 法華論云  退菩提心聲聞 應化聲聞 如來與授記  決定增上慢二種性聞 根未熟故 如來不與記 菩薩與授記 爲以方便令發心故  案云 建立四種聲聞中爲明決定趣入無餘故 一向趣寂聲聞 然望其終多趣大乘以定之 故言亦復不定也  此四聲聞乃   支佛 隨其久近生心之時 知自有餘發菩提心 故言 八萬乃至十千至於阿   菩提心也  前句正明初始發趣 次言多當得阿   菩提心者 是顯終歸 欲明二乘旣發趣已同諸菩薩修六度行  過三大劫阿僧企耶 同佛證得無上菩提也362)

(62) 曉云 是明二乘所修諸行不出菩薩大乘行外

(63) 曉云 是明菩薩大乘行德不出如來行德之外 由是道理三乘行德莫不入一 故言三乘卽是一乘363)

(64) 丘龍云 二句先究竟用 後究竟體 體卽法身 用卽二身 如論說言 諸佛如來 唯是法身 智相之身 第一義諦  無有世界境界 離於施作 但隨衆生見聞得益 故說爲用  此用有二種 一凡夫二乘所見者 名爲應身 二諸菩薩從初發意乃至菩薩究竟地心所見者  名爲報身 乃至廣說 今此文中先明其用 言如來者 乘如實果來化世間 故曰如來  如實果者 謂薩婆若 如仁王經言 乘薩婆若 來化三界故 此是報應二身之用 但隨世間示生滅相 而依法身無限無盡 故言 無有限齊時住 是用究竟 次明其體 乘如實道來成正覺 故名如來應等正覺  此如前說 究竟法身永無前後時節差別 遍前後際 平等常住 以之故言後際等住 如是名爲體究竟也364)

卷第十六

(65) 丘龍云 言初觀者 未入大乘已前 通說以爲初觀

(66) 丘龍云 以一智斷諸住地者  以證眞如無相界智 如其所應斷四住地 非觀四諦八忍八智能斷四種住種子  故言一智斷諸住地 乃至 言以一智四乃至作證者 卽前所說一無相智 能作智斷證修四事 故言一四 次言斷者斷集煩惱 智者知苦 眞如功德者修道 功德作證於滅作證 上言四者謂此四也

(67) 丘龍師意 三乘見道皆一心觀故 彼師二障義云 此明內證勝義道理者 三乘聖人 入見道時 唯有一心內證眞如  無有十六及三差別 言一心者 入觀之內唯有一品 前後相似無差別 故說名一心 非約刹那名爲一心 如夫人經言  聲聞獨覺初觀聖諦以一智斷諸住地 一智四斷 深密經言 一切聲聞獨覺菩薩皆共此一妙淸淨道皆同此一究竟淸淨故365)

(68) 丘龍云 亦善知此四法義者 雖入觀時不觀四相 而由觀其四諦眞如得現觀邊安立諦智 故出觀後起世俗智 如其次第觀察四諦 故言善知此四法義 以四一故言也 對法論云 於見道中得現觀邊安立諦世俗智 由出世智增上緣力長養彼種子 故名得此智 而不現前  於修道位方現在前故366)

(69) 丘龍釋無有出世間等文云 此文爲通佛敎故來 如佛經說 觀四諦有十六心能斷見道所斷煩惱 云何今言一智而斷 爲通此經故 今說言 立十六心  別觀四諦唯是假立 今說一智現其眞觀 如瑜伽論言 建立見道由二道理 一廣布聖敎道理 有戱論建立 二內證勝義道理 離戱論建立 依初建立增上力故說法智品有四種心種類智品亦有四智 第二建立增上力故說有一心 謂唯依一證眞如智相應心類見道究竟乃至廣說367)

(70) 丘龍釋 世尊金剛喩者 下至不斷無明住地云 依前所說 有二伏疑 一者漸至法非出世者 何知二乘頓證眞如 二者若彼二乘證眞如者 如何不斷無明住地  無明通未眞如法故 今文中決此二疑如佛經說  阿那含金剛心永斷修道所斷煩惱 此金剛喩喩眞如智 由證堅實法破諸煩惱故 故言金剛喩者 是第一義智 作此譬 故知彼二乘亦證眞如  是決初疑也 二乘旣證人空眞如 亦斷無明住地少分 謂斷作得住地之內迷此人空眞如 一分但所斷少故  上說不斷耳 如微少鹽亦言無鹽  由是道理非都不斷 故言非聲聞緣覺不斷無明住地 已上 又云  人空眞如通於四諦無差別相故言無二聖諦智 證此無二故前言一智 乃至 不思議空智者  謂如來藏空智 一切煩惱障者  無明住地 含藏一切煩惱故 乃至  初聖智雖證眞如名第一義未見藏體名非究竟 雖非究竟而證無二 故能趣向一乘之果 故名向阿   菩提智也368)

(71) 丘龍師意 如藏深奧  離相離性 非有非無 而名藏身 非當佛境 是隨他情權方便說 引楞伽經證此義理 文廣如彼

(72) 元曉云 何故爲有量 四作如是問也 答此意云 二乘之智 因他而起 知斷證修 皆不能遍 故名有量 如是答也 反顯此意故言非因他能知一切苦等  謂非二乘因他之智能知一切苦等 反顯二乘因他之智唯知分段苦四種行相等369)

卷第十七

(73) 元曉云 大聲聞者  廻小入大名大聲聞 如法華經言 我等今者 乃至如前 令一切聞 如是勝人能信如來二種空智

(74) 丘龍云 謂二乘於四諦法 離人我執 故名空智 如是空智觀無常苦 無我不淨 由是離於有爲四倒 故言於四不顚倒境轉轉者現行之異名也 此明二乘出觀四智 如是四種無倒之觀 望於所覆如來法身 違反四德皆是顚倒 故言一切不見不得370)

(75) 元曉云 二乘但見法界差別 以此爲因 後見自相及至成佛 得證滅諦 故言彼義當覺當得 覺者入菩薩位時 知法界自相故 得者至佛果時 證爲自體故  法界自相者 名爲滅諦故371)

(76) 元曉云 三乘初業不愚於法者 乘見道名爲初業 同見法界名不愚法372)

卷第十八

(77) 元曉云 心法智者 是第七識 恒與惠數相應俱起 故從所俱名心法智373)

(78) 丘龍云 空亂意衆生者 謂學大乘非聖菩薩 見一切空 亂自意故374)

(79) 丘龍云 成就大法菩薩摩訶薩者  已八大地諸大菩薩 先擧勝 次及菩薩當知此人勝諸菩薩

(80) 元曉云 言聽受者 聽文受義 諸餘聲聞信佛語者 唯信文言未受甚義也375)

20. 順高(1254`~1261著述)

1) □起信論本疏廳集記□ 26卷

卷第三本

① 大惠度經宗要云 元曉 次第五判敎者 分判佛敎諸說不同 今且略出二說平章是非 有人說言 一化敎門不出二道 一者頓敎  二者漸敎 漸敎之內有其五時 一四諦敎 二無相敎 三抑揚敎 四一乘敎 五常住敎 從淺至深  漸次而說 今此經等諸般若敎在二時名無相敎 或有說者 出世敎門不過三品 所謂經說三種法輪 如解深密經言 勝義生菩薩白言世尊 初於一時在波羅泥斯仙人墮處施鹿林中 唯爲發趣聲聞乘者 以四諦相轉正法輪  雖是甚希甚爲希有 而是法輪有上有容是未了義 是諸諍論安足處所 世尊在昔第二時中唯爲發趣修大乘者 依一切法空無自性無生無滅本來寂靜自性涅槃 以隱密相轉正法輪 而是法輪亦是有上是未了義  是諸諍論安足處所 世尊於今第三時中 普爲發趣一切乘者 依一切法空無自性無生無滅本來寂靜自性涅槃無自性 性以顯了相轉正法輪 無上無容是其了義 非諸諍論安足處所 今此大品幷諸般若 皆是第二法輪所攝 問 是二師說何者爲實 答 二種敎門 三種法輪 是就一途亦有道理 然其判此大品經等 皆屬第二時 攝第二法輪者 理必不然違經論故 如此論 智論九十三 釋畢定品言 須菩提聞法華經中說於佛所作少功德 乃至戱笑一稱南無佛 漸漸必當作佛 又聞 大品經第二十四 阿   跋致品中有退不退 如法華經中畢定餘經說有退不退 是故今問爲畢定爲不畢定乃至廣說 以是驗知 說是經是在法華後 卽前第二時者不應道理也 問 若判此經在法華後者 是說云何通 如仁王經 上卷 爾時大衆各相謂言 大覺世尊 前已爲我等大衆 二十九年說摩訶般若 金剛般若 天王問般若 光讚般若波羅蜜 今日如來放大光明期作何事 已上經云云 答 摩訶般若非一衆多爲在前說有在後說 如論 智論第一百 說言 此經二萬二千偈 大般若十萬偈  若龍王宮 阿修羅宮 天宮中者 千億萬偈乃至廣說 以是義故不相違也 又此論云 復次有二種說法 一者諍處 二者無諍處 諍處者如餘經 今欲明無諍處故 說是摩訶般若波羅蜜經 以此證知 今此經者 同於第三顯了法輪非諸諍論安足處故而判此經等示第二法輪是卽此經爲諍論處 不應謂論說是無諍 又此經言 欲求三乘菩提當學般若波羅蜜 又言 般若波羅蜜中 雖無法可得 而有三乘之敎 乃至 廣說 如解深密經中 亦言一切聲聞獨覺菩薩 皆是一妙淸淨道 當知此經同第三普爲發趣一切乘者以顯了相轉正法輪而彼第二法輪中言 唯爲發趣修大乘者 何得以此屬彼第二376)

卷第五末

② 元曉疏上云 次釋題名言大乘者 大是當法之名 廣苞爲義  乘是寄喩之稱 運載爲功 說雖然於中分別者則有二門 先依經說故依論明 依經說者 如虛空藏經言  大乘者謂無量無邊岸故 不與聲聞僻支佛共故名爲大乘 復次乘者 以正住四攝法爲輪 以善淨十善業爲輪 以淨功德資量口耕切車堅也 以堅固 至專意爲    古滿切   端鐵轄口外車聲 釘以善成就諸禪解脫三昧爲轅 以四無量爲善調 以善知識爲御者 以知時爲發動  以無常苦空無我之音爲   策 以七覺寶繩爲   靷   午秘切靷羊晉切 以淨五眼爲索帶  以弘端重大悲爲流   呼光切 幢 以四正勤爲  軫也枝輪木也 以四念處爲平重 以四神足爲速進 以勝五力爲鑒陳 以八聖道爲重進 於一切衆生無障碍惠明爲軒以無住六波羅蜜廻向薩婆若 以無碍四諦度到彼岸 是爲大乘 解云上來以二十句擧喩況法以顯乘義 又下文言此乘諸佛所受聲聞  支佛所觀 一切菩薩所乘釋梵護世應敬禮 一切衆生所應供養  一切世間不能與竟 解云上來以十句對人顯大乘也377)

③ 元曉疏云 言起信者 依此論文起衆生信故言起信 信以決定謂爾之辭 所謂信理實有 信修可得信修得時有無窮德 此中信實有者 是信體大 信一切法不可得故 卽信實有平等法界 信可得者 是信相大 具性功德熏衆生故 卽信相熏必得歸源 信有無窮功德用大 是信用大 無所不爲故  若人就起此三信者 能入佛法生諸功德 出諸魔境至無上道  如經偈云 信爲道源功德母增長一切諸善根 信有如是無量功德 依修得發故言起信 所言論者  建立決了可軌文言  判說甚深法相道理依決判義名之爲論  而合言之大乘是論宗體  起信是論□體用擧以標題目 故言大乘起信論也378)

卷第六末

④ 元曉十信名字菩薩云 立位379)

卷第八本

⑤ 元曉釋云  言依一心法有二種者 如經本言寂滅者名爲一心 一心者名如來藏  此言心眞如門者卽釋彼經 寂滅者名爲一心也 心生滅門者 是釋經中一心者如來藏也等380)

⑥ 元曉疏云  言依一心法有一種門者 如經本言寂滅者名爲一心 一心者名如來藏  此言心眞如門者 卽釋彼經  寂滅者名爲一心也 心生滅門者 是釋經中一心者如來藏也  所以然者以一切法無生無滅本來寂靜唯是一心 如是名爲心眞如門故 言寂滅者 名爲一心  又此一心體有本覺 而隨無明動作生滅故 於此門如來之性隱而不顯名如來藏 如經言  如來藏者是善不善因能遍興造一切趣生  譬如伎兒變現諸趣 如是等義在生滅門  故言一心者名如來藏等381)

⑦ 元曉疏上云 言是二種門皆各 攝一切法釋者  上意中是心乃攝一切世間出世間法 亦重明心攝一切法  今此釋中顯其二門皆各 攝 言以是二門不相離故者  是釋二門各 攝義欲明眞如門者染淨通相 通相之外無別染淨 故得 攝染淨諸法 生滅門者別顯染淨  染淨之法無所不該 故亦 攝一切諸法 通別雖殊齊無所遺 故言二門不相離也382)

⑧ 元曉疏云 言卽是一法界者是擧眞如門所依之體 一心卽法界故  此一法界通攝二門 而今不取別相之門於中但取   相法門  然於   相有四品 中說三無性所顯眞如  故言大   相 軌生眞解故名爲法通入涅槃故名門 如一法界擧體作生滅門 如是擧體爲眞如門爲顯量義故言體也383)

⑨  元曉疏云  ○言心性者約眞如門詮其心性  心性平等遠離三際故言心性不生不滅也384)

⑩ 元曉疏云 ○言心性者約眞如門詮其心性  心性平等遠離三際故言心性不生不滅也 第二中有二句初言一切諸法唯依妄念而有差別者 是擧遍計所執之相  次言若離心念則無一切境界相者  對所執相顯無相性 猶如空花唯依眼病而有差別 若離眼病則無花相唯有空性 當知此中道理亦爾  第三中有三句 先約依他性法以明離言絶慮  次依離絶之義以顯平等眞如 後釋平等理絶 所以初中言是故一切法者 謂從緣生依他起法等385)

卷第八末

⑪ 元曉疏云 當知理非絶言非不絶言以是義故理亦絶言亦不絶言等386)

⑫ 元曉疏云 言雖說雖念者 明法非無 以離惡取二空見故  無有能說可說等者 鉉法非有以離執著有見故 能如是知順中道觀故名隨順387)

⑬ 元曉疏云  廣釋之中明絶四句 四句雖多其要有二 謂有無等及一異等  以此二四句釋諸妄執故 對此二以顯眞空 如廣百論云 ○是故世間所執非實388)

卷第十本

⑭ 海東疏上云 說雖然於中分別者四相也 內各有差別 謂生三住四異六滅七  生相三者 一名業相 謂由無明不覺染動 雖有起滅見相未分 猶如未來生相將其正用之問 二者轉相 謂依動念轉成識能見 如未來生其正用時 三者現相 謂依能見現於境相 如未來生其現在時 無明與此三相  和合動一心體 隨轉之現 猶如小乘未來藏心隨其生相轉至現在  今大乘中如來藏心隨生至現義亦如是 此三皆是梨耶識位所有差別 於中委悉下文當說是名甚深三種生相 住於四者 由此無明與生和合 迷所生心無我我所故能生起四種住相 所謂我癡我見我愛我慢 如是四種依生相起 能相心體令至住位內緣而住故名住相 此四皆在第七識位 異相六者  無明與彼住相和合 不覺所計我我所空 由是能起六種異相  所謂貪瞋痴慢疑見 如雜集論云 煩惱自性唯有六種此之謂也 無明與此六種和合  能生住心令至異位外向攀緣故名異相 此六在於生起識位 住滅相七者 無明與此異相和合 不覺外塵違順性離 由此發起七種滅相 所謂身口七支惡業 如是惡業能滅異心令墮惡趣故名滅相 猶如小乘滅相 現在心令入過去 大乘滅相當知亦爾 由是義故四相生起 一心流傳一切皆因根本無明 如經云 無明住地其力最大 此論云 當知無明能生一切染法也 又所相之心一心而來 能相無明所所起 起之相隨其所至其用有差別 塵別相名爲數法 良由根本無明違平等性故也 其所相心隨所至處每作   主了塵通相說名心王 由其本一心是諸法之   原故也 如中邊論云  唯塵知名心差別名心法 長行釋云  若了別塵通相名心 塵別相名爲心法 ○  此四相名爲一念 約此一念四相以明四位階降 欲明本依無明不覺之力起生相等種種夢念 動其心原轉至滅相 長眠三界流轉六趣 今因本覺不思議業起厭樂心漸向本原 始息滅相乃至生相 朗然大悟覺了自心 本無所動今無所靜本來平等性一如床 如經所說夢渡河喩 此中廣說大意如是389)

⑮ 元曉疏上云 覺於念二者 名所覺相如前所說 六種異相分別內外計我我所 此三乘人了知無我 以之故言覺於念異 欲明所相心體 無明所眠夢於異相起諸煩惱 而今漸與知惠相應 從異相夢而得漸覺也 念無異相者 是覺利益旣能覺於異相之夢故 彼六種異相永滅 以之故言念無異相也390)

(16) 元曉疏云 捨   分別執著相故相似覺也 始覺分齊分別違順 起貪瞋等是名序分別執著相 雖捨如是   執著相 而猶未得無分別覺故名相似覺也391)

卷第六末

(17) 元曉疏云 第三位中法身菩薩等者  初地已上十地菩薩是能覺人也 覺於念住者 住相之中雖不能計心外有塵 而執人法內緣而往 故身菩薩通達二空  欲明所相心體前覺異相  而猶眠於住相之夢  今與無分別智相應   從住相夢而得覺悟故  言覺於念住是所覺相也392)

(18) 元曉疏云 念無住相者 四種住相滅而不起是覺利益也 以離色分別   念相者 人我執名分別簡前異相之   分別故不名    法我執名爲念異 後生相之微細念故名  念  雖設已得無分別覺而猶睡於生相之夢故名爲隨分覺 是覺者分齊也393)

(19) 元曉疏云 菩薩地盡者 謂無垢地是   擧 下之二句別明 二道滿足方便者 是方便乃至是明能覺人也394)

卷第十二本

(20) 海東疏上云 初言智相者 是第七識   中之始 始有惠數分別我塵故名智相 夫人經言 於此六識及心法智此七法 六識刹那不 此言心法智者惠數之謂也 若在善道分別可愛法計我我所 在惡道時分別不愛法計我我所故 言依於境界心起分別愛與不愛故 具而言之緣於本識計以爲我 緣所現境 境計爲我所 而今此中就   顯現說 依於境界心起 又此境界 不離現識 猶如影像不離鏡面 此第七識重爾內向計我我所 而不別計心外有塵故 餘處說 還緣彼識 問云何得知 第七末那非但緣識亦緣六塵 答此有二證 一依比量聖言量 言比量者 言比量者 此意識相必與意識同境是立宗也 不共所依故是辨因也  諸是不共所依必與能依同境 如眼根等是同隨二言也 或時不同境者 必非不共所依如次第滅意根等  是是遠離言也 如是宗因譬喩無過 故知意根遍行六塵也 若依是義能依意識緣意根時 所依意根亦對自體以有自證分故無過 亦緣自所相應心法以無能障法故得緣諸心 心法皆證自體  是不廢同一所緣法 此義唯不通於五識  依色根起不通利故 但對色塵非餘境故 聖言量者  有經有論金鼓經云 眼根受色 耳分別聲 乃至意根分別一初諸法 大乘意根卽是末那  故知遍緣 一切法也 又對法論十種分別中言 第一相分別者 謂身處居處 所受用義 彼復如其次第以諸色根器世間色等境界爲相 第二相顯分別者 謂識身及意如前所說 所取相而顯現故 此中五識唯現色等意識 五塵及意 通現色根及器世界色等境界 設使末那不緣色相根器世界等  卽能現分別唯應取六識而及意故知通緣也 且止棄訖還釋本文395)

卷第十二末

(21) 元曉疏云 言因緣者梨耶心體變作諸法  是生滅因 根本無明熏動心體 是生滅緣 又復無明住地諸染根本起諸生滅故說爲因 六塵境界能動七識波浪生滅是生滅緣  依是二義以顯因緣396)

卷第十三本

(22) 元曉疏上云 第三分別智相應染者  五種意中 第四智識 七地以還 二智起時 不得現行 出觀緣事 任運心時  亦得現行 故言漸離 七地以上 長時入觀故  此末那永不現行 故言無相方便地究竟離 此第七地於無相觀 有加行有功用故名無相方便地397)

卷第十三末

(23) 元曉疏下云 二者細與心不相應者 ○ 與疏文全同 四卷經云 諸識有二種住滅 所謂流住生 及相生住滅 亦如是等

(24) 元曉疏下云 對人分別中 ○以前中初二 俱在意識行相是   故 凡夫所知也 前中後一 是第七滅行相不    非凡所了也 後中初二 能現能見能所差別故  菩薩所知 最後一者 能所未分故 唯不了也398)

(25) 元曉疏下云 此下第二 往復除疑 先問後答 問中言若心滅者云何相續者 對外道說而作是問 如十卷經言 若阿梨耶識滅者 不異外道斷見戱論 諸外道說  唯離諸境界 相續識滅 相續識滅已  卽諸識滅 大惠若相續識滅者  無始世來 諸識應滅  此意正明諸外道說 如生無想天 入無想定時 離諸境界  相續識滅 根本滅故 末亦隨滅也 如來破云  若彼衆生入無想時 衆生之本相續識滅者 六七識等種子隨滅 不應從彼還起諸識  而從彼出還起諸識 當知入無想時 其相續識不滅 如是破也 今此論中 依此而問  若入無想滅盡定時 心體滅者 云何還續 故言若心滅者云何相續也 若入彼時 心體不滅 還相續者  此相續相何由永滅 故言云何說究竟滅也 答中有三 謂法喩合 初中所言滅者 如入無想等時  說諸識者 但滅序識之相 非滅梨耶心體 故言唯心相滅 又復上說因滅故 不相應心滅者  但說心中業相等滅 非謂自相心體滅也 喩中別顯此二滅義 如風依水而有動相者 喩無明風依心而動也  若水滅者 則風絶無所依止  以水不滅風相相續者 喩於入無想等之時心體不滅故諸識相續也 是答初問也 唯風滅故動相隨滅者 到佛地時 無明永滅 故業相等動  亦隨滅盡 而其自相心體不故 言非是隨滅也 是答後問 明究竟滅 合中次第合前二義 非心智滅者 神解之性 名爲心智 如上文言 智性不壞 是明自相不滅義也 餘文可知 問 此識自相爲當一向染緣所起 爲當亦有不從緣義 若是一向染緣所起 染法盡時 自相應滅 如其自相 不從緣故 不滅者則自然有 又若使自相亦滅同斷見者 是則自相不滅 還同常見 答或有說者  梨耶心體是異熟法 但爲業惑之所辨生  是故業盡時 本識都盡 然於佛果亦有福惠二行所感大圓鏡智相應淨識 而於二處心義是同 以是義說心至佛果耳 或有說者 自相心體 是擧體爲彼無明所起 而是動靜令起 非謂辨無令有 是故此心之動 因無明起名爲業相 此動之本之心本自爲心 亦爲自相 自相義門 不由無明 然卽此無明所動之心 亦有自類相生之義故 無自然之過 而有不滅之義 無明盡時 動相隨滅 心隨始覺還歸本源 或有說者 二師所說皆有道理 皆依聖典之所說故 初師所說 得瑜伽意 後師義者 得起信意 而亦不可如言取義 所以然者 若如初說而取義者 卽是法我執 若如後說而取義者 是謂人我見 又若執初義墮於斷見 執後義者卽墮常見 當知二義皆不可說 雖不可說 而亦可說 以雖非然而非不然故399)

(26) 元曉疏下云 言眞如淨法者 是本覺義 無明染法者 是不覺義 良由一識含此二義 更互相熏 遍生染淨 此意正釋 經本所說不思議熏 不思議變義也  問 攝大乘說要具四義方得受熏 故言常法不能受熏 何故此中說熏眞如 解云熏習之義有其二種  彼論且約可思議熏故 說常法不受熏也 此論明其不思議熏故 說無明熏眞如 眞如熏無明  所顯不同不相違 然此文中生滅門內 性淨本覺說名眞如 故有熏義 非謂眞如門中眞如  以其眞如門中不說能生義故400)

卷第十四本

(27) 元曉疏下云 問曰下往復除疑 問意可知 答中有二 初約煩惱厚薄明其不等 後擧遇緣參差 顯其不等 初中答 過恒沙等煩惱者 迷諸法門事中 無知此是所知障所攝也 或見愛染煩惱者 此是煩惱障所攝也 答意可知401)

2) □起信論別記聽集記□ 4卷

卷上末

① 元曉大師別記云 今直依此論文屬當所述經本 略擧綱領 爲自而記耳 不敢望宣通也402)

② 元曉師云 初一行者佛寶 次二句者法寶 取心 後頌述造論意403)

③ 元曉疏云 次言亦不得隨心外念境界者  是明第五調順之心  ○次言後以心除心者 是明第六寂靜之心 諸分別想不令心發動乃至 由此想力能所動心 動心不起卽是寂靜也404)

21. 審乘(1258~1313)

1) □華嚴五敎章問答抄□ 15卷

卷第一

① 元曉云  此名方便 略有四義 一者佛方便智之所說敎 ○二者卽三乘巧順三機持業作名 ○三者爲一乘敎作前方便 ○四者於一乘理權說方便 ○此名爲門 有其二義  一者出義 諸子依此出三界故 二者入義 又依此敎入一乘故 然門有二名 若言佛門人門  則門非佛人 若言板門竹門 卽門是板竹 今三乘敎名方便門 同板竹門 ○開方便門有其二義  若望出說三乘時 開而不閉 望其入義說三之時 閉而不開 ○今說一乘敎 言三是方便 方開方便門令入一乘故405)

② 元曉云 明二乘治道 此有二義 若就人法二執本末相依門者  一切二乘於煩惱障 唯是折伏而非永斷 所以然者  無廣大心 不證法空 由是不據煩惱本故  如其直當人執之內纏及隨眠相生門者  皆是永斷而非伏斷 由證人空所顯眞如  永害人執等種子故  彌勒問經云 一切聲聞□支佛人 ○但能折伏一切煩惱 此依初門作此說也406)

卷第六

③ 曉法師云 ○於內密之心 各別所詮之門 通達諸識 離言說法  不取隨言所詮之義故 於一切皆言不見407)

卷第八

④ 依元曉大師 解釋闡提有二種 一別一闡提 謂起大邪見斷善根者云云  是卽斷善謗法具足 名一闡提  經論多分 說此一闡提故  或謗大乘斷善根等也 二通一闡提  謂未發大信 乃至小乘四果 皆入闡提位408)

卷第九

⑥ 元曉大師本業疏 上根一切 極鈍一萬劫 中根不定[取義]409)

卷第十二

⑦ 二障義云 五識所起貪瞋痴等 是不善性 不善意識之等流故410)

⑧ 元曉大師二障義中 第八識法執相應云云

⑨ 次元曉大師解釋 菩薩生時善惡俱起之義也 非謂嗔煩惱通上界411)

卷第十三

⑩ 元曉二障義云 若約末那起相應四惑 一切位中恒有現行 通能作發業結生412)

⑪ 元曉云 六種染心是煩惱碍體 根本無明是智碍體 此煩惱   六染之中  已攝前以二障皆盡 又云  明二乘治道位 此有二義 若就人法二執本末相依門者 一切二乘於煩惱障唯是折伏而非永伏等 以然者  無廣大心 不證法空 由是不發煩惱本故  如眞直當人執之內纏及 隨眠相生門者 皆是永斷而非伏斷 由證人空所顯眞如永害人執等種子故  如彌勒所問論云 一切聲聞   支佛人不能如實 ○但能折伏一切煩惱 此依初門作是說也413)

卷第十四

⑫ 元曉大師本業疏云 上根一切 中根不定 極鈍一萬劫云云414)

22. 信堅(1259~1302)

1)□釋摩訶衍論私記□ 1卷

① 元曉疏云 所言論者建立決了可軌文言判說甚深法相道理 依決判義名之爲論415)

23. 湛睿(1271~1340)

1) □華嚴演義    纂釋(華嚴經玄談纂釋)□ 38卷416)

卷第二十四

① 元曉四敎云 前二依天台而小異417)

2) □起信論義記敎理抄□ 19卷418)

第六

① 元曉疏上云 初最勝等三句歎佛寶 次及彼等二句歎法寶 次無量等二句歎僧寶419)

② 元曉疏云 汎論疑惑乃有多途  求大乘者所疑有二 一者 疑門 障於修行 言疑法者 謂作是疑 大乘法體爲一爲多 如其是一卽無異法 無異法故無諸衆生 菩薩爲誰發弘誓願  若是多法卽非一體 非一體故物我各別  如何得起同體大悲 由是疑惑不能發心 言疑門者 如來所立敎門衆多 爲依何門初發修行 ○故可 爲遣此二種疑 立一心法開二種門  立一心法者 遣彼初疑明大乘法 唯有一心 一心之外更無別法 ○故能起同體大悲如是遣疑得發大心也 開二種門者 遣第二疑  明諸敎門 雖有多種 初入修行不出一門 依眞如門以修止行 依生滅門而起觀行 止觀雙運 萬行斯備 入此二門諸門皆達 如是遣疑能起修行也420)

③ 元曉疏上云 因於智度瑜伽等論 方解佛經所說義趣 故言因於廣論得解421)

④ 元曉疏云 體大者在眞如門 相用二大在生滅門 內亦有自體 但以體從相 故不別說也422)

⑤ 是以元曉疏上云 言相用者 含有二義 一者能示如來藏中無量性功德相 卽是相大義 又示如來藏不思議業用 卽是用大義也 二者眞如所作染相名相 眞如所起淨用名用 如下文言眞如體淨法實無於染 但以無明而熏習 故卽有染相 無明染法本無淨用 但以眞如而熏習故 卽有淨用也423)

⑥ 元曉別記云  所言義者已下 第二立義章門中 亦一顯大義二明乘義  此二起下釋中二文 至彼屬當也424)

第九

⑦ 元曉疏云  言卽是一法界者 本擧眞如門所依之體 一心卽是一法界  故此一法界通攝二門 而今不取別相之門 於中但取   相法門 ○如是一法界擧體作生滅門  如是擧體爲眞如門 爲顯是義故言體也425)

卷十

⑧ 元曉起信論別記云  此微細心 略有二義 若其爲業煩惱所感義邊辨  無令有一向生滅 若論根本無明所動義邊  熏靜令動 動靜一體 ○然此無明所動之相  亦卽爲彼業感所感 故二意雖異 識體無二也426)

⑨ 然云 自眞相者  十卷但云自相 曉公釋云 本覺之心不藉妄緣 性自神解  名自眞相 約不一義說 又隋無明風作生滅時  神解之性與本不異 亦名自眞相 是依不異義說言  又彼經云 如來藏爲無始惡習所熏  名爲藏識者 上辨與七和合爲藏識 今明無始無明爲因  故下論中無明無因生三細 境界爲緣生六   此中正取無明爲因 生於三細  三細旣屬賴耶已成藏識 ○楞伽經云 七識染法爲生滅 以如來藏淨法爲不生滅  以此二和合爲阿賴耶識以和合故非一非二者 就   顯說427)

⑩ 元曉疏云 心體離念者 謂離妄念顯無不覺也428)

第十一

⑪ 元曉疏云 生相三者 一名業相 謂有無明不覺念動 雖有起滅 見相末分 猶如未來生相將之 正用之時 二者轉相  謂依動念 轉性能見 如未來生至正用時 三者現相 謂依能見相 於境相如未來生至現在時  無明與此三相 和合動一心體 隨轉至現  猶如小乘未來藏心 隨其生相轉至現在 今大乘中 如來藏心隨生至現 藏亦如是 此三竝是梨耶識位所有差別429)

⑫ 元曉疏上云 第五起業相者 卽是行蘊 依於相蘊所取名相  而起思數造作善惡故 言依於名字乃至造種種業故也 第六業繫苦相者 依前行蘊所造之業 而受三有六趣苦果  故言依業受果不自在故也430)

⑬ 元曉疏云 未入十信之前 具起七支惡業431)

第十二

⑭ 元曉疏云 無明所起妄想分別 由此妄想能知名義 故有言說 說於眞覺 是明眞覺之名待於妄想也432)

⑮ 筆削記引曉公釋云 言智相者 是第七識   重之始有惠數 分別我塵 故名智相 夫人經說六識及心法智 今之智相卽心法智也433)

(16) 且依元曉 釋下相續云  依於智者 依前智相爲根生故 所依是細 唯一捨受 能依是    具起苦樂 故言生起苦樂也

(17) 疏 又能起惑潤業 元曉疏云  又能起受取 引持過去諸行不斷 亦得潤生能令潤生能令未來果報相續 依是義故 名相續相

(18) 若依元曉疏云 第三執取相者  卽是受蘊 以依識蘊 分別違順 領納苦樂故 言依於相續乃至住持苦樂等也434)

(19) 疏 四計名字相 元曉云 第四計名字相者 卽是想蘊 依前受蘊 分別違順等名言相故矣

(20) 疏 五起業相者 元曉疏云 第五起業相者 卽是行蘊 依於想蘊所取名相 而起思數造作善惡故

(21) 又元曉疏云 如大品經云 以是智惠斷一切結 便入無餘涅槃 是世俗法 非第一義 何以故 中無有滅 亦無使滅者  諸法究竟空卽是涅槃故 又言 何義名菩提 空義 是菩提義 如義 法性義 實際義 是菩提法 復次諸法實相不離不異 是菩提義故 當知此中約於淨菩提本來性淨涅槃 故說衆生本來入也435)

(22) 疏自下釋伏疑 問  元曉云 亦無以下 猶是經文 而非此中所證之要 但是一處相續之文 是故相從引之而已436)

(23) 疏成果之有 注疏幷元曉共云 來果437)

第十四

(24) 是以海東別記云 第三分別智相應染者 ○七地已還 二智起時 則不現行 出觀緣俗 任運心時 亦得現行 故言漸離 七地以去 永不起 名究竟離438)

(25) 元曉疏釋下四熏習中云 眞如淨法者 是本覺義 無明淨法者 是不覺義 良由一識含此二義 更互相熏 遍生染淨 此意正釋經本所說不思議熏 不思議變義也

(26) 元曉疏云 卽彼現識 名爲妄想 從本已來 未曾離想 故名無始妄想439)

(27) 元曉疏云 問中言若心滅者 如何相續者 對外道而作是問 如十卷經言 若阿梨耶識滅者 不異外道斷滅戱論 諸外道說 離境界相 相續識滅已  卽諸識滅 大惠若相續滅者 無始世來諸識應滅 此意正明諸外道說 如生無生天 入無想定時 離諸境界  相續識滅 根本滅故 末亦隨滅也 如來破云若彼衆生入無想時 衆生之本 相續識滅者  六七識等種子隨滅 不應從彼還起諸識 而從彼出還起諸識 當知入無想時 其相續識不滅 如是破也  今此論中 依此而問 若入無想滅定時 心體滅者 如何還續 故言若心滅者  如何相續也 若入彼時心體不滅 還相續者 此相續相  何由永滅 故言云何得究竟滅也 答中所言滅者 加入無想等時 說諸識者 但滅   識之想 非滅梨耶心體 故言唯心相滅 ○但說心中   相等滅  非謂自相心體滅也 喩中別顯此二義也440)

(28) 故元曉疏云  廣釋生滅門內 有二分中  初正廣釋竟 在於前此下 第二因言重明 何者如上文言 此識有二種義  能攝一切法生一切法 然其攝義 前已廣說  能生之義猶未分明 是故此下廣顯是義441)

(29) 問 今云妄心者何乎 答 海東別記云 妄心者業識也442)

第十六

(30) 全同元曉疏云 初言以此妄心乃至自信已性者 是明十信位中信也 次言知心妄動無前境界修遠離法者  是顯三賢信中修也 以如實智無前境界故者  是明初地見道唯識觀成也443)

(31) 元曉疏云 差別緣者 爲彼凡夫二乘分別事識熏習 而作緣也 能作緣者 十信已上乃至諸佛 皆得作緣也444)

(32) 是以海東疏釋次下平等緣論文云 十解以上諸菩薩等 見佛報身無量相好 皆無有邊 離分齊相故 言平等見諸佛也 若在散心 不能得見如是相好離分齊相  以是故 言依於三昧也

(33) 海東疏云 十解已上諸菩薩等445)

(34) 又元曉疏云 差別緣者 爲彼凡夫二乘分別事識熏習 而作緣也 又云 增長行緣者 能起施戒行等諸行故 受道緣者 起聞思修而入道故446)

(35) 元曉疏云 然此二身  經論異說 同性經說穢土成佛 名爲化身 淨土成佛 名爲報身 金鼓經說三十二相八十種好等相 名爲應身 隨六道相所現之身 名爲化身 依攝論說 地前所見名爲變化身 地上所見名受用身 今此論中 凡夫二乘所見六道差別之相 名爲應身 十解以上菩薩所見 離分齊色 名爲報身 所以如是有不同者 法門無量 非謂一途故 隨所施設皆有道理 如攝論中 爲說地前散心所見 有分齊相故相續化身 今此論中  明此菩薩三昧所見 離分齊相故屬報身 由是道理故 不相違也447)

(36) 元曉別記云 問 此本覺性 爲當通爲染淨因性 爲當但是諸淨法性 若言但是淨法因者 何故經云  如來藏者 是不善因 乃至廣說 若言通作染淨性者 何故唯說具足性功德 不說具足染淨患耶 答 此理通與染淨作性 是故唯說性功德 是義云何  以理離淨性故 能隨緣作諸染法 又離染性故 能隨緣作諸淨法 以能作染淨法故 通爲染淨性  由離染淨性故 由是性功德 何以故 得離染淨性 乃成諸功德 故取著染淨性 皆是妄想故448)

第十八

(37) 是以元曉二障義云  又此妄想最極微細  唯與大圓鏡智相違  是故不妨諸轉識智449)

(38) 疏攝論中 元曉疏云  此二論文 同說佛現及不現義 然其所喩 少有不同 今此論中以鏡爲喩 有垢不現者  約機而說見佛 機熟說爲無垢 有障未熟名爲有垢 非謂煩惱現行便名有垢不見 ○攝大乘中破器爲喩 是明過去修習念佛三昧相續 乃於금世得見佛身 此論中不必以禪乃初發心 所以者何 佛在世時 無量衆生皆亦發心 不必有禪故450)

第十九

(39) 如元曉疏云 若觀法身畢竟得生者 欲明十解以上菩薩得少分見眞如法身 是故能得畢竟往生 如上信成就發心中言以得少分見法身故 此約相似見也 又復初地以上菩薩 證見彼佛眞如法身 以之故言畢竟得生 如楞伽經歎龍樹菩薩云 證得歡喜往生安養國 故此中論意 約上輩人明畢竟生 非謂未見法身不得往生也 同師遊心安樂道云 詳四十八願及觀經旨 凡夫正生 聖人是兼生451)

24. 定泉(1273~1312)

1) □梵網經古迹記補忘抄□ 10卷

卷二

① 持犯要記 元曉 云 今不修者 今不習故 後亦不修如是久久彌在其難 故令從初仰習其難 習行漸增轉成其易 是謂新行發趣大意 究竟持門略明如是452)

卷三

② 元曉大師釋云 若纏現行非極猛利 或發慙愧 是爲下品  則下品纏闕都無慙愧句分明也 又云 雖極猛利無慙無愧未見爲德 猶在中品 則中品纏具都無慙愧句亦分明也 又云 都無慙愧深生愛樂見是功德 是名上品 問 上品纏必具數數現行453)

卷四

③ 元曉疏上云 半月半月誦者 約衆法故作如是說 若約別人行者  乃至 一日中六時中誦 有義云 此釋未了也 半月六時俱通中別故 下文云一人布薩則人誦故454)

④ 元曉疏上云 無色人者 何以故 非列耶 答亦得言變化以攝許上階大乘中得受戒455)

⑤ 元曉疏上云 見作隨喜者 見殺人者隨喜故 彼人見我喜故造殺業  能隨喜人犯重 乃至 若旣死以後喜者大乘中犯輕垢罪 若小乘者吉456)

卷六

⑥ 元曉疏云 第五名   酒戒 亦名不   酒戒 大小同  小乘上二衆同一切販賣犯第三篇 下三衆者犯第吾篇 大乘中   酒七衆同犯重457)

⑦ 曉疏云 明達慧者照理爲明 知事者爲達458)

⑧ 元曉云等者 遊心安樂云  卽不顧願世間富樂及二乘菩提涅槃  一向志願三身菩提 是名無上菩提之心 總標雖然於中有二 一者隨事發心 二隨理發心 言隨事者  煩惱無數 願悉斷之 善法無量 願悉修之  衆生無邊 願悉度之 於此三事決定期願 乃至 此心果報雖是菩提 而其華報在於淨土 乃至 是明隨事發心相也 所言順理發心者  信解諸法皆如幻夢非有非無離言絶慮 依此信解發廣大心 隨不見有煩惱善法而不撥無可斷可修 是故雖願悉斷悉修而不違於無願三昧 雖願皆度無量衆生而不存能度所度 能隨順於空無相 乃至  是名順理發心相也 隨事發心有可退義  不定性人亦能發 順理發心卽無退轉 菩薩性人乃得發 如是發心功德無邊459)

⑨ 然元曉持犯要記云 於有犯中有其二種 內應知   中上品 輕中當識是染非染460)

⑩ 持犯要記云 且就初中以示其相 於一讚毁有四差別 若爲令彼起信心故自讚毁他是福非犯 若由放逸無記心故自讚毁他是犯非染 若於他人有愛   心自讚毁他是染非重 若爲貪求利養恭敬自讚毁他是重非輕461)

25. 賴寶(1279`~1330)

1) □釋摩訶衍論勘注□ 24卷

卷第四

(1) 同疏云 元曉 又復歸者還源義 所以然者衆生六根從一心起而背自源馳散六塵 今擧命根總攝六情 還歸其本一心之源故曰歸命 一心卽是三寶故也

(2) 起信疏 元曉 云 歸命二字是能歸相 盡十方下顯所歸德 藏疏又同此義矣 疏一云 此解體例別是規程 蓋聖智之高非常情之可治故也462)

(3) 元曉疏上云 此下一頌述造論意 造論大意不出二種  上半名爲下化衆生下半顯爲上弘佛道463)

(4) 曉疏云 言有法者謂一心法 若人能解此法必起廣大信根故 故言能起大乘信根 信根旣立入佛道 入佛道已得無窮寶 如來大利依論而說464)

卷第八

(5) 元曉疏云 先明本覺體後釋本覺義465)

卷第九

(6) 曉疏上云 第三位中法身菩薩等者初地已上十地菩薩是能覺人也  ○第四位中菩薩地盡者謂無垢地466)

卷第十

(7) 元曉疏云 今此文中依非一門467)

卷第十一

(8) 元曉疏云 本末相依故曰 相應 非如王數相應之義 此爲不相應之染心故468)

卷第十二

(9) 元曉疏云 初言智相者 是第七識序中之始 始有惠數分別我塵故名智相  若在善道分別可愛法計我我所 在惡道時分別不愛法計我我所  第二相續者是生起識是序分別遍計諸法得長相續 又所依智相內緣而住不計外塵故是似眠 此相續識遍計內外  覺觀分別如似覺悟 故言覺心起念 卽法執分別 取意

(10) 曉疏云 以有已下次明序相 ○初之一相 是第七識 初言智相者是第七識   中之始 始有惠數分別我塵 故名智相469)

(11) 元曉起信論別記云 言智相者是第七識   中之始  始有惠相應分別我我所故名智相470)

(12) 元曉疏云 言本來常住入涅槃菩提法者 ○當知 此中約於性淨菩提本來淸淨涅槃 故諸衆生本來入也471)

卷第十三

(13) 文 言衆生者等 元曉別記云 諸生滅法聚集而生故名衆生  而無別體唯依心體故言依心 卽是梨耶自相心也 能依衆生只是意意識 以何故言意意識轉472)

卷第十四

(14) 元曉起信疏云 彼論且約可思議熏故 說常法不受熏也  此論明其不思議熏故 說無明熏眞如眞如熏無明 所顯不同 故不相違473)

(15) 元曉疏同今論分五門 一擧數總標 二依數別名 三總名熏習義  四別顯熏習 五明盡不盡義474)

(16) 香象元曉二師同今論釋 藏疏云 略中先明眞如熏習 次明妄心熏習

卷第十五

(17) 依之曉疏云 能作緣者 從初發意菩薩 乃至諸佛 皆得作緣475)

(18) 曉疏云 凡夫二乘名意識熏卽是事識 十解以上名意熏習 卽是業識476)

卷第十八

(19) 元曉釋云 答中有二 一者正答所問  二擧劣願勝477)

卷第二十

(20) 曉疏下云 一法相觀 謂無常苦流轉不淨文相可知478)

卷第二十四

(21) 元曉疏云 若觀法身畢竟得生等者 欲明十解以上菩薩得生 分見眞如法身 是故能得畢竟往生 如上信成就中 言以得少分見法身故 此約相似見也 又後初地已上菩薩 證見彼佛眞如法身 以之故言畢竟得生 如楞伽經歎龍樹菩薩云 證得歡喜地往生安樂國  故此中論意 約上輩人明畢竟生  非謂未見法身得往生也 又云 通論有三種  一者見道以上上方名正定 約無漏道爲正定故 二者十解以上名爲正定 定不退位爲正定故  三者九品往生皆名正定 依勝緣力得不退故

(22) 仍曉疏云 若觀以下 第三釋經所說之趣479)

(23) 故曉疏云 結前五分480)

26. 了慧 (1203~1290)

1) □無量壽經□ 7卷

卷第一

① 元曉師云 淨土因果爲其宗體481)

②  補處菩薩生於彼天雖無中夭受多生死乃至  必盡四千歲然後命終元曉彌勒經要集同之482)

卷第三

③ 元曉云 四十八願初先爲一切凡夫後兼爲三乘聖人故知淨土宗意本爲   凡夫兼爲聖人483)

2) □天台菩薩戒義疏見聞□

第六

①    云自妻非道謂大道口道事 引俱舍  師云 常途非道者 女二處 大便道口 男二處 同女 亦云邪道 如根云是道 云正道也 又律中 是道有三 一小便道  二大便道 通男女 三口道 通男女 非道有六 左右臂曲 左右膝曲 左右脇也 通南女 今   引曉師釋中 出家三 道爲正道 在家口大二道爲非道者 此意歟

元曉師意有二   出家二道 大道 小道 口道 名正道犯重 餘支分名 非道犯輕	在家二道  口道  大道 名非道 名邪道484)

27. 尊辨(1307著述)

1) □起信論抄出□ 2卷

卷上

① 大惠度經宗要三 元曉 ○問  是二師說何者爲實 答 二種敎門 三種法輪 是就一途亦有道理 然其判此大品經等 皆屬第二時 攝第二法輪者 理必不然違經論故 如此論釋 畢定品言 須菩提聞法花經說 若於佛所作等功德乃至戱笑一稱南無佛 漸漸必當作佛 又聞阿  跋致品中有退不退 如法花經中畢定 餘經有退不退 是故今問爲畢定 爲不畢定 乃至廣說 以是驗知 說是經是在法花後 卽示第二時者 不應道理也 問 若判此經在法花後者 是說云何通 如仁王經言 爾時大衆各相謂言 大覺世尊前已爲我等大衆 二十九年說摩訶般若金剛般若天王問般若光讚般若波羅蜜 今日如來放大光明 斯作何事 答 摩訶般若非一衆多  爲在前說 有在後說 如論說言 此經二萬二千偈 大般若十萬偈 若龍王宮阿修羅宮天宮中者千億萬偈 乃至廣說 以是義故不相違也 又此論云 復次有二種說法 一者諍處 二者無諍處 諍處者如餘經 今欲明名無諍處故 說是摩訶般若波羅蜜經 以此證知 今經者同於第三顯了法輪 非諸諍論安足處故 而判此經等示第二法輪 是卽此經爲諍論處不應 謂論說是無諍485)

卷下

② 元曉疏上云  次顯法寶 及彼身體相者 謂彼前說如來身卽是報佛  正用法界以爲自體故 故言彼身之體 此是擧佛而取其法

③ 元曉疏云○及彼身體相者 謂彼前說如來之身 卽是報佛 正用法界以爲自體 故言彼身之體也 此是擧佛而取其法 下句正出法寶體相 言法性者 所謂涅槃  法之本性○言眞如者 無見曰眞 立曰如○云云486)

④ 元曉疏上云 此下二句 嘆其僧寶 言無量功德藏者  擧德取人 謂地上菩薩隨修一行萬行集成 其一一行皆等法界 無有限量 積功所得 以之故言無量功德  如是功德屬菩薩 人能攝德 故名爲藏 次言如實修行等者 正歎行德 以寶性論談約正體智  故名如實行 其後得智名爲遍行 今此中言如實修行 擧正體 次言等者 取後得智○等 云云487)

⑤ 元曉疏上云  此下一頌述造論意 造論大意不出二種 上半名爲下化衆生  下半顯爲上引佛道  所以衆生長沒生死之海不趣涅槃之峯者 只由疑惑邪執故也  故今下化衆生之要 令除疑惑而捨邪執 汎論疑惑 乃有多途 求大乘者所疑有二 一者疑法 障於發心 二者疑門障於修行 以下二句 上弘佛道 除彼二邊之疑得起決定之信 信解大乘唯是一心故言起大乘正信也 捨前二執分別 而得分別智  生如來家 能紹佛位 故言佛種不斷故也 如論說言  佛法大海信爲能入智慧能度 故擧信智 明弘佛道488)

⑥ 元曉疏上云 問  此中四相爲當同時 爲是前後 此何所疑 若同時耶  論說四相覺時差別 若前後也下言四相俱時而有 或有說者 此依薩婆多宗四相 四體同時 四用前後 用前後故 覺時差別 體同時故 名俱時有 或有說者 是依成實前後四相 而言俱時而有者 以本覺望四相 則無四相前後差別  故言俱時而無自立 或有說者 此是大乘秘密四相  覺四相時 前後淺深 所覺四相 俱時而有是義云何 夫心性本來離生滅相 而有無明迷自心性 由違心性離相寂滅 故能生起同念四相 四相無明和合力故 能令心體生住異滅 如似小乘論議之中  心在未來未逕生滅 而由業力引於四相能令心法生住異滅 大乘四相當知亦爾  如經言 卽此法身爲諸煩惱之所漂動 往來生死名爲衆生 此論下文云 自性淸淨心因無明風動  正謂此也 總說雖然 於中分別者 四相之內各有差別 謂生三 住四  異六 滅七 三世六序五熏六染也489)

⑦ 元曉疏上云 言意識者 卽此相續識乃至分別六序名爲意識 此識就其一意識義 故不別於眼等五識 故說意識分別六塵 亦名分離識者 依於六根分別取六塵  非末那不依別根故名分離490)

⑧ 曉云 引華嚴初位之文爲證如何491)

28. 英心(1308著述)

1) □菩薩戒問答洞義抄□ 1卷

① 元曉大師持犯要記如上問竟答曰  若使彼行由未曾修難可行故今不修者 今佛習故後亦不修 如是久久爾在其難 古今從初仰習其難 習行漸增轉成其果 是謂新好發趣大意492)

29. 靈波(1299`~1377)

1) □華嚴五敎章見聞□ 8卷

① 楞伽宗要 元曉釋 云 又攝論說一乘意中 言究竟者 是雖明修行地決定別趣  而望究竟地終歸一果 何者  欲明一向趣寂二乘 約若修行地 一向性別決定趣入無餘依果 一切諸佛不能令其迂入無餘成無上道 而其後時離趣得悟 修菩薩行終歸究竟故說爲一乘493)

30. 宥快(1345~1416)

1) □釋摩訶衍論決擇集□ 17卷

卷六 一頌歸敬

① 海東元曉疏 上 云 前之二頌正歸三寶 其後一頌述造論意494)

卷七 大小竝陳

② 元曉釋云 海東疏上 隨根差別現衆多釋 猶如滿月唯一圓形隨器差別而現多影 當知此中道理亦爾 如經言佛以一音演說法衆生隨類各得解故

③ 元曉疏云 或有說者如來實有衆多音聲 一切衆生所有言音莫非如來法輪聲攝495)

卷十 業識能所

④ 元曉起信疏上云 第二能見相者卽是轉相 雖有能緣而未能顯所緣境相 直是外向非託境故 如攝論云 意識緣三世及非三世境 是則可知496)

⑤ 香象疏 義記下本 云   若離業識則無見相者要依業識乃有轉相及現相故  元曉同之497)

⑥ 元曉疏 下 云 業識心者二智所依阿梨耶識 就實而言亦有轉識及與現識  但今略擧根本細相498)

⑦ 元曉疏 上 云  業識未盡之時能見能現亦未盡也  又云  就實論之第十地中又有微細轉相現相499)

卷十一 相續六七

⑧ 元曉金剛三昧論 下 云 言七五不生者合明二種末識之空 恒行識中第七是末  不恒行中五識爲末故  八六寂滅者合明二種本識之寂   恒行識中第八是本  不恒行中第六爲根故500)

⑨ 元曉起信疏上云 能取境界者能取現識所現境界是爲智識 又云  所依智相內緣而住不計外塵故是似眠 又云 初言智相者 是第七識    中之始  始有慧數分別我塵故名智相 如夫人經言 於此六識及心法智此七法刹那不住 此言心法智者慧數之謂也 若在善道分別可愛法界我我所  故言依於境界心起分別愛與不愛故也 具而言之緣於本識計以爲我 緣所現境計爲我所 而今此中就其序顯故說依於境界心起 又此境界不離現識猶如影像不離鏡面 此第七識直爾內向計我我所 而不別計心外有塵故501)

卷十七 四信理觀

⑩ 元曉法師釋今文 起信疏下 云 九品往生皆名定502)

⑪ 同論疏 元曉云 住正定者通論有三 一者見道以上方名正定  約無漏位正定也 二者十解以上名爲正定 不退位爲正定故 三者九品往生皆名正定 依勝緣力得不退故  於中委悉如無量壽料簡中說503)

31. 實英(1550~1637)

1) □華嚴五敎章不審□ 20卷

卷第七

① 起信論別記 元曉 云 問 如瑜伽論等說 阿賴耶識是異熟識一向生滅  何以故此論乃說此識俱含二義 答  各有所述 不相違背 何者此微細心略有二義  若其爲業煩惱所感義邊辨無令有 一向生滅 若論根本無明所動義邊 熏靜令動 動靜一切  彼新論等依深密爲除是一是常之見若煩惱所感義門故 說此識一向生滅心心數法差別而轉 今此論者依楞伽經爲治眞俗別體之執就其無明所動義門故 說不生滅與生滅和合不異 然此無明所動之相亦卽彼業所感故 二意雖異識體無二也504)

卷第九

② 元曉大師解釋  闡提有二種 一別一闡提 謂起大邪見斷善根者云云  是卽斷善謗法具足名一闡提 經論多分說此一闡提故  或謗大乘斷善根等是 二通一闡提 謂未發大信  乃至小乘四果皆入闡提位505)

卷第十五

③ 元曉二障義云 若約末那起相應四惑 一切位中恒有現行 通能作發業結生

④ 元曉釋付所依義云 發業結生506)

32. 行性(1680著述)

1) □菩薩戒經箋解□ 3卷

卷上

① 亦持犯要記曰 於有犯中有其二種 重內應知   中上品 輕中當識是染 準此釋 今論文輕重間說前後相也 當論現文重戒之中唯說三品纏相 輕戒之中獨說是染非染  若由此義元曉解釋亦有其謂也507)

33. 鳳潭(1654~1738)

1) □華嚴五敎章匡眞□(一名 □華嚴一乘敎分記輔宗匡眞□) 10卷

卷第二

① 如世尊 元曉疏云 是標其本  說六處 是標其末乘前末不異本之義 例顯擧本攝末之相 故云如世尊說 六處卽是前處聲聞等508)

卷第九

② 及細俱生 一云見道起二無間 一斷見惑起解脫道已 復起無間  斷前所伏水道之惑等已 方起相見道 二云 … 前解元曉 509)

③ 儼師[要問]云 於末那識無心煩惱 上依海東記引510)

④ 元曉 二障義 云 有說法執分別 遍通八識 未達法空故 取相分別故  如深密言 微細隨眠者 八地已去 唯有所知障等 當知 此是說 阿賴耶識微細所知障 現行不斷511)

2) □起信論義記幻虎錄□ 5卷

卷一

① 七唐朝海東元曉法師亦立四敎512)

卷二

② 二海東云 初最勝等三句歎佛寶 次及彼等二句歎法寶 次無量等二句歎僧寶513)

③ 又海東疏云因於智度瑜伽等論方解佛經所說意趣514)

④ 四此人不耐等者  海東疏云 以廣論多爲煩者 雖是利根而不忍繁  此人唯依文約義豊之論深解佛經所說之旨

⑤ 二明當機須造此論者 卽曉公云 此師中前三非今所爲515)

⑥ 若依海東疏意云  體大者在眞如門 相用二大在生滅門 生滅門內亦有自體  但以體從相故 不別說也

⑦ 元曉疏云  言相用者含有二義 一者能示如來藏中無量性功德相 卽是相大義  又示如來藏不思議業用 卽是用大義也 二者眞如所作染相名相 眞如所起淨用名用516)

卷四

⑧ 海東疏但云此時能滅相續心中業相轉相517)

34. 基辨(1718~1791)

1) □大乘法苑義林章獅子吼□ 22卷

卷第五

① 新羅元曉曰  問 旣有持業何無持體  如自體分等 若對依主應有依伴  如天人師等 對有財釋有無財釋 如窮子等  對隣近釋有疎遠釋 如天扇等 對相違釋有順屬釋 如師之徒等 若有帶數何無帶時釋 如朝華等  若如是者 應有多釋 何云六耶 解云  諸依伴名入有財釋 其天人等師所有故 從本入名入持業釋 體以所依爲其業故 無財之名  亦持業釋 窮困爲業無別貧故 疎遠之名是依主釋  以天爲主得彼名故 帶時之釋皆入第六 所帶類異  而帶義同 從多擧數兼攝餘類 所以唯六無所增也 已上元曉深密經疏 518)

② 秋篠引元曉金鼓經疏云 等流五識無間不起尋求決定 所以爾者  生已決定方起染淨 染淨心後起等流 故知此無間還起染淨心等519)

卷第八

③ 新羅元曉師云 自性淸淨心名爲阿末羅 與第八賴耶識同體義別 今云  元曉師說能合同性經 亦準如來功德莊嚴經意也 520)

④ 秋篠由此述記意曰 曉云 四重諦中 三是世俗 唯一眞 眞諦唯一 故名一諦521)

卷第二十

⑤ 元曉起信海東疏 一云 總說隨然於中分別522)

35. 平備

1) □最勝王經羽足□ 1卷

□三身品□

① 元曉師云 三法輪者  一者四諦 二隱密 三顯了 如次則深密經三時也  今此經第三法輪攝也

② 元師云  釋名者 修髮那波頗沙鬱多摩修多羅 此云金光明契經  金光明義有總有別 總相而言  所言金者 七寶中最首  四輪王中爲上  以喩此經十二分內最勝四輪王中爲王也 光明者  亦有總別  別相而言 光在日月等中明發殊藥等上  通相而言  無光不明  明是光色523)

36. 貞慶

1) □明本抄□ 13卷

卷第二

① 元曉師釋云 彼勝論師六句義內有同異性 乃至 由是邪義故令聲無常宗壞也524)

37. 景雅

1) □金師子章勘文□ 1卷

① 元曉師云 如帝釋宮覆寶珠網 一明珠內萬像俱現 如一明珠諸珠皆爾 斯則萬珠影像 皆入一珠 一珠影像  遍入萬珠 一切相入不相障碍 普亦爾互爲境  影如微微有明鏡義含明了性 一心成故 十方世界皆是影像分別所依現似有故 所以咸入一塵明鏡  一切相望皆亦如是 斯則一切諸法 或鏡或影 一心成故 分別作故525)

38. 失名

1) □成唯識本文抄□ 45卷

卷第十八

① 新羅蕃元曉法師云 今可意根分別一切諸法者 卽通二種末那亦緣一切法故  問云 何得知此第七識不但緣心亦緣境界 答 曉法師云 此有二證 一依比量道理  二依聖言 量道理者 此意根者能依識生 必應同境宗 不共根故 因 如眼根等 喩 如是宗因譬喩無過 故知意根亦緣六塵 言聖言者 如十卷楞伽經云 彼七識波浪轉526)

卷第四十四

② 曉師云 佛地如實義者 當護法義527)

39. 失名

1) □安養抄□ 8卷

卷第一

① 無量壽經宗要云 元曉 第四正定與非正定相對門者 三聚衆生苦生之地  是爲穢土 唯正定聚所居之處  名爲淨土 於中亦四果聲聞 乃至復有四類凡夫 唯無邪定及不定聚耳 今此經說無量壽國 就第四門說爲淨土 所以然者 爲欲普容大小兼引凡聖兼生勝處同聚大道故 如下文言  設我得佛 國中人民不住正定聚必至滅度者 不取正覺 又言 設我得佛 國中聲聞有能計量知其數者 不取正覺 乃至廣說 又觀經中說 生彼國已得羅漢果等 乃至廣說 故論說云 女人及根缺二乘種不生者 是說決定終聲二乘 非謂不定根性聲聞 爲簡此故名二乘種 由是義故不相違也 又云 女人及根缺者  謂生彼時非女非缺耳 非此女等不得往生 如韋提希而得生故 鼓音王陀羅尼經云 阿彌他父名月上轉輪聖王 其母名曰殊勝妙顔等 乃至廣說者 是說化佛所居化土 論所說者是受用土 由是道理故不相違528)

卷第二

② 阿彌陀經疏 元曉 云 文中明二種因 一者正因 二者助因  正因中言不可以小善根福德因緣得生彼國者 顯爾菩提心攝多善根以爲因緣乃得生故 如菩薩地發心品云 又諸菩薩衆初發心能攝一切菩提分法  殊勝善根以爲首故 能違一切有情處所三業惡行功德相應 案云 菩薩初發菩提之心能攝一切殊勝善根 能斷衆惡功德相應 是故說言非小善根福德因緣得生彼國 所以得知 以此爲因者 兩卷經中攝九品因以爲三輩 三中皆有發菩提心  論中爲顯此文意 言大乘善根界無譏嫌名 此意正言生彼國者 雖有九品齊因大乘發心善根  所以等譏嫌之名也 若要發大心方生淨土者 不應生彼而證小果 彼無退具故 若乃退大而證小果 無有是處故 又兩卷經第十八願中言 設我得佛 十方衆生至心信樂欲生我國乃至十念 若不生者不取正覺 唯除五逆誹謗正法 若未發大心不得生者 卽應亦簡未發心 而不簡故明知不必然 不至心爲至心言之所簡 故更不須簡 雖有是破皆不應理 所以然者 發菩提心旣是正因 未發心者直是無因  而非有障何須簡別 五逆謗法乃是障碍 非直無因故須簡別 是故此難無所用也 又非生彼退菩提心 但在此間先發大心熏成種子 後時退心下起現行 良由先發大心種子不失故 得作因以生彼國 而退現行大乘之心故爾529)

③ 遊心安樂云 彼觀經中不除五逆唯除誹謗方等罪 此兩卷經除其五逆誹謗正法  如是相違云何通者 彼經說言 雖作五逆依大乘敎得懺悔者 此經中說不懺悔者  由是義故不相違也530)

④ 遊心安樂云 解云  總分九品略有二家 一釋 此之九品 是十信菩薩 約進若退 造善造惡昇降不同 分成九品 初三品人是十信位 從分 不退直趣入者 行有淺深成上三品 中三品人退大乘心發小乘意  退大乘行修小乘業 行有淺深成中三品 下三品人退大乘心趣生死流 退大乘行造生死罪  罪有重輕成下三品 二釋 言發大菩提心修菩薩行 行有淺深成上三品 發小乘心修行聲聞行 行有淺深成中三品 不發大小二乘心不修大小二乘行  唯趣生死心唯造生死罪 造罪重輕成下三品 此則   分九品也 若細別論 上品上生者發三種心  則起信論曰 信成就發心謂在心身終心也 生彼便得無生法忍者 是謂緣觀無生忍  以本業經說無生忍在十解位故 上品中生者 位在十信初心 ○上品下生者  是十信以前信歸三寶受菩薩戒以去是也 ○ 中三品內 上品者是煖頂忍決擇分位也 中品者前三方便解脫分也 下品者五停以前趣善凡夫也  此三品人 是現般 但以生便半劫分位三品耳 下三品者總是一切趣惡凡夫 造衆惡逆輕重不同 遇緣聞法滅罪有別 以成三品 更無位別 ○擧要言之 三乘聖人及地前三賢菩薩二乘七方便發心以去 假名菩薩 乃至方便道前 四衆男女無根二根  至於龍鬼八部 但能發菩提心專念阿彌陀佛  厭惡穢刹欣樂淨土 臨命終時正念現前 皆得往生也  若勇猛精進觀行分明 臨終最後心不亂者□得上生 乃至臨終最後十念相續現在前者  得下品下生 此中菩薩往生自有三輩  二乘往生自有上中下 凡夫往生自有上中下 各有九品  但以經中不能委細分別 大小凡夫合論九品 究實卽有無量差別也 詳四十八願及觀經旨  凡夫爲煩惱賊之所害  說淸淨業處 勸人往生不論菩薩  於凡夫中謗大乘人不得往生  以斷善根故 二乘人中愚法學人不得往生 不信有十方淨土故 菩薩不願生者亦復不生 以悲願自在故  若二乘無學不問愚擧不愚皆得往生 以三界穢土中無受生處故531)

卷第三

⑤ 阿彌陀經疏云 元曉  聲王經說  安樂世界阿彌陀佛有父母者  是變化女非實報女 如婆沙論說女人不生彼者 無實女故 如變化鳥 此亦如是故 又復雖有父母而非胎生  實是化生 假爲父母  如彼經言 若有四衆能正受持彼佛名號  二次功德 臨欲終時 阿彌陀佛之 與大衆往此人所 令其得見  尋生慶悅倍增功德 以是因緣 所生之處永離飽胎穢欲之形  純處鮮妙寶蓮花中自然化生 具大神通光明赫奕 當知父母假寄之耳 又彼經云  阿彌陀佛與聲聞俱 如來應供正遍知 其國號曰淸泰 聖王所住 其城縱橫十千由旬  而觀經說 彼佛身高六十萬億那由他恒河沙由旬 城小身大不相當者 當知彼佛有衆多城 隨衆小大城亦小大  大城之中以大身 小城之中現以小身 聲王經云十千由旬者 是與聲聞之住城  當知佛身相當而住 觀經所說身光大者 當知其城亦隨廣大 與諸大衆俱住處故 如兩卷經及此經中  蓮花大小懸殊 隨池有大小其化亦爾大小  當知城身大小亦爾 當知其餘上位准此會通 或說  聲王經中說有父母 是顯彼佛所在穢土者  是義不然 所以然者 彼旣說寶蓮花中自然化生 具大神通光明赫奕 又下文云有二菩薩 一名觀世音二名大勢至 此二菩薩侍立左右  此等皆是淨土相故 不異觀經之所說故 當知所說提婆達多 及魔王等 皆於淨土變化所作  不由此等爲非淨土 如化畜生非穢土故

⑥ 遊心安樂云 元曉 論說云 女人及根缺二乘種不生 然鼓音聲王陀羅尼經云  阿彌陀佛父名月上輪聖王母名曰殊勝妙顔等 乃至廣說者 或云說化佛所居化土 論所說者是受用土 或言是法門父母 如維摩經說 由是道理故不相違532)

卷第四

⑦ 遊心安樂云 ○如是等人 隨其行品往生彼土 不在邊地 生彼邊地者 別是一類  非九品攝 是故不應妄生疑惑533)

⑧ 阿彌他疏云 元曉 又彼經云 阿彌陀佛與聲聞俱 如來應供正遍知  其國號曰淸泰 聖王所住 其城縱橫十千由旬 而觀經說 彼佛身高六十萬億那由他恒河沙由旬 城小身大不相當者 當知彼佛有衆多城  隨衆小大城亦小大 大城之中以大身 小城之中現以小身 聲王經云十千由旬者 是與聲聞俱之住城 當佛身相當而住 觀經所說身光大者  當知其城亦隨廣大 與諸大衆俱住處故 如兩卷經及此經中 蓮華大小懸殊 隨池有大小其化亦大小  當知城身大小劫亦爾 其餘相違准此會通534)

⑨ 阿彌陀疏 元曉 第三大衆功德者 衆生生者 皆得無生忍位故曰也  卽初地阿毘跋致故 乃至十念功德生彼國者 入正定聚永無退故 論曰 何者莊嚴  大衆功德成就偈云 天人不動衆 淸淨智海生 案云 皆依如來智海念相入正定無動轉故535)

⑩ 遊心安樂道云 一切凡夫雖有念佛未至十解體之退位 若在穢去逢四退緣  卽四退轉 若生西方反四緣故 從不退還

卷第七

⑪ 同經疏云 元曉 彼淨土食有二種 一者內食 如此猶說 二者外食 如餘經 如兩卷經云 若欲食時 七寶鉢器自然在前 爲味飯食自然盈滿 雖有是食而無食者 但見聞香以意爲食 今此經言飯食經行者 文相令於受用外食536)

⑫ 阿彌他疏 元曉 云  當知彼佛有衆多城 隨衆小大城亦小大 大城之中示以大身 小城之中現以小身 如兩卷經及此經中 蓮華大小懸殊 隨池有大小 其花亦大小  當知城身之大小亦爾 其餘相違 准此會通537)